ഞായറാഴ്ച സന്പൂർണ ലോക്ക് ഡൗണ് വിവാഹ-മരണനാന്തര ചടങ്ങുകളിൽ 20 പേർ മാത്രം : Deepika.com Nattu Visesham\nമലപ്പുറം: ജില്ലയിൽ കോവിഡ് രോഗികൾ വർധിക്കുന്ന സാഹചര്യത്തിൽ നിയന്ത്രണങ്ങൾ കർശനമാക്കാൻ ജില്ലാ കളക്ടർ കെ.ഗോപാലകൃഷ്ണന്‍റെ അധ്യക്ഷതയിൽ ചേർന്ന ജില്ലാദുരന്ത നിവാരണ അഥോറിറ്റി യോഗത്തിൽ തീരുമാനിച്ചു. ജില്ലയിൽ ഞായാറാഴച സന്പൂർണ ലോക്ക് ഡൗണ് ഏർപ്പെടുത്തി. വിവാഹം, മരണം, മെഡിക്കൽ എമർജൻസി, മെഡിക്കൽ സ്ഥാപനങ്ങൾ, പെട്രോൾ പന്പുകൾ എന്നിവയ്ക്ക് ലോക്ക് ഡൗണ് ബാധകമല്ല.\nവിവാഹം, മരണാനന്തര ചടങ്ങുകൾ എന്നിവയിൽ പരമാവധി 20 പേർ മാത്രമേ പങ്കെടുക്കാൻ പാടുള്ളൂ. സ്വകാര്യ ക്ലിനിക്കുകളിലും ആശുപത്രികളിലും രോഗികൾ സാമൂഹിക അകലം പാലിക്കണം. ഒരേ സമയം കൂടുതൽ രോഗികൾ ക്ലിനിക്കിൽ എത്തുന്നില്ലെന്ന് ഡോക്ടർമാർ ഉറപ്പുവരുത്തണം.\nഇതിനായി മുൻകൂട്ടി ബുക്ക് ചെയ്ത് നിശ്ചിത സമയത്ത് മാത്രം രോഗികൾ എത്തുന്നതിനുള്ള നടപടികൾ സ്വീകരിക്കണം. നിയമലംഘനം നടത്തുന്ന ക്ലിനിക്കുകൾ അടച്ചു പൂട്ടുന്നതിനുള്ള നടപടികൾ സ്വീകരിക്കും.\nസ്വകാര്യ ആശുപത്രികളിലും ക്ലിനിക്കുകളിലും കച്ചവട സ്ഥാപനങ്ങളിലും സാമൂഹിക അകലം കാണിക്കുന്ന അടയാളങ്ങൾ രേഖപ്പെടുത്തണം. ഇവിടങ്ങളിൽ മാസ്ക്ക്്, സാനിറ്റൈസർ എന്നിവ നിർബന്ധമായും ഉപയോഗിക്കണം. ഗർഭിണികളും പത്തു വയസിനു താഴെയുള്ള കുട്ടികളും 65 വയസിനു മുകളിലുള്ളവരും മെഡിക്കൽ ആവശ്യങ്ങൾക്കല്ലാതെ പുറത്തിറങ്ങാൻ പാടില്ല. അയൽ വീടുകളിലും രോഗികളെയും പ്രായമായവരെയും സന്ദർശിക്കുന്നത് പൂർണമായും ഒഴിവാക്കണം.\nജില്ലയിൽ കോവിഡ് രോഗികളുടെ എണ്ണം വർധിക്കുന്ന സാഹചര്യത്തിൽ ചികിത്സാ സൗകര്യങ്ങൾ വർധിപ്പിക്കുന്നതിനും യോഗം തീരുമാനിച്ചു. തേഞ്ഞിപ്പലം സിഎഫ്എൽടിസിയിൽ കോവിഡ് പരിശോധനക്കുള്ള സൗകര്യം ഒരുക്കും.\nപെരിന്തൽമണ്ണ എംഇഎസ് ആർട്സ് കോളജിൽ സജ്ജീകരിച്ച ആശുപത്രിയിൽ 120 കിടക്കകളും 13 പേർക്കുള്ള തീവ്രരിചരണ വിഭാഗവും നാളെ പ്രവർത്തന സജ്ജമാകും. ഇഎംഎസ് നഴ്സിങ്ങ് ഹോസ്റ്റൽ 100 കിടക്കകളുള്ള കോവിഡ് ആശുപത്രിയായി മാറ്റിയിട്ടുണ്ട്. ഇവിടെ ഇന്നു മുതൽ രോഗികളെ പ്രവേശിപ്പിക്കും. നിലന്പൂർ ഐജിഎംആർ ഹോസ്റ്റലിലെ സിഎഫ്എൽടിസി ഇന്നു മുതൽ പ്രവർത്തനമാംരംഭിക്കും. ആവശ്യമെങ്കിൽ കോവിഡ് ആശുപത്രിയാക്കി മാറ്റും. തിരൂരങ്ങാടി താലൂക്ക് ആശുപത്രിയിലെ ഒരു ബ്ലോക്ക് കോവിഡ് സ്ക്രീനിംഗിന് ഉപയോഗിക്കും.\nമറ്റൊരു ബ്ലോക്കിൽ രോഗികളെ ചികിത്സിക്കുന്നതിനും സൗകര്യമൊരുക്കിയിട്ടുണ്ട്. പാലേമാട് വിവേകാനന്ദ സ്കൂൾ സിഎഫ്എൽടിസിയാക്കി മാറ്റും.\nജില്ലയിൽ കൂടുതൽ സൗകര്യമൊരുക്കാൻ സർക്കാർ നിർദേശം നൽകിയതിന്‍റെ അടിസ്ഥാനത്തിലാണ് സൗകര്യമൊരുക്കുന്നത്.


മാതൃഭൂമി ആഴ്ച്ചപ്പതിപ്പിന്റെ എഡിറ്റോറിയല് ബോര്‍ഡില്‍നിന്ന് മനില സി മോഹന് രാജിവച്ചു\nമാതൃഭൂമി ആഴ്ച്ചപ്പതിപ്പിന്റെ എഡിറ്റോറിയല് ബോര്‍ഡില്‍നിന്ന് എഴുത്തുകാരി മനില സി മോഹന് രാജിവച്ചു. മാതൃഭൂമി ആഴ്ച്ചപ്പതിപ്പിന്റെ സംഘപരിവാര് അജണ്ടയില് ശക്തമായ വിയോജിപ്പ് പ്രകടിപ്പിച്ചാണ് മനില സ്ഥാനം രാജിവച്ചത്. തന്റെ തീരുമാനം വിശദീകരിച്ചുകൊണ്ട് മനില സോഷ്യല് മീഡിയ പേജില് കുറിക്കുകയുണ്ടായി. എന്തുകൊണ്ടാണ് ഇത്തരമൊരു തീരുമാനത്തിലേക്ക് നീങ്ങേണ്ടിവന്നത് എന്നത് വെളിപ്പെടുത്തി നിലപാടുകളില് വെള്ളം ചേര്‍ക്കാനില്ല എന്ന് അവര് വ്യക്തമാക്കി.\nഹിന്ദുത്വരാഷ്ട്രീയം പതിവെങ്ങുമില്ലാത്ത വിധത്തില് പിടിമുറുക്കുന്നു. സംഘപരിവാര് രാഷ്ട്രീയത്തിന്റെ വക്താക്കളുടെ ആവശ്യത്തിന് വഴങ്ങിക്കൊണ്ടാണ് മാതൃഭൂമി കമല്‍റാമിനെ നീക്കിയത്. എഡ്റ്ററെ നീക്കിയ തീരുമാനം എഡിറ്റോറിയലിനെതിരായ തീരുമാനമാണ്. മീശയുടെ പേരില്, ഹൈന്ദവതയുടെ പേരില് സവര്‍ണ ഹിന്ദു സമുദായ സംഘടനകളെ ഒന്നിപ്പിക്കാനായി എന്നതാണ് രാഷ്ട്രീയ ഹിന്ദുത്വയ്ക്ക് കേരളത്തില് ഉണ്ടാക്കാനായ നേട്ടം. അതൊരിക്കലും വായനാ സമൂഹമായിരുന്നില്ല. ശബരിമലയില് ഭക്തര്‍ക്കിടയില് കടന്നുകൂടി, ഭക്തരുടെ പേരില് അക്രമം നടത്തുന്ന അതേ കൂട്ടര് തന്നെയാണ് വായക്കാരെന്ന പേരില് മീശയ്‌ക്കെതിരെയും ആഴ്ചപ്പതിപ്പിനെതിരെയും അണിനിരന്നത്. ഹിന്ദുത്വ തീവ്രവാദത്തിന്റെ അക്രാമക കാലത്ത് കൂടുതല് ഇടതുപക്ഷമാവുക, കൂടുതല് കൂടുതല് മനുഷ്യപക്ഷത്ത് നില്‍ക്കുക, ഏറ്റവുമുറച്ച ജനാധിപത്യവിശ്വാസികളാവുക,ഭരണഘടനയ്ക്കു വേണ്ടി നിലകൊള്ളുക എന്ന അടിസ്ഥാന മാധ്യമ പ്രവര്‍ത്തനത്തെ, രാഷ്ട്രീയ പ്രവര്‍ത്തനത്തെ മറന്ന് നിലപാടെടുക്കുകയാണ് മാതൃഭൂമി മാനേജ്‌മെന്റ് -എന്നിങ്ങനെ മാതൃഭൂമി വിട്ടുകൊണ്ട് മനില കുറിച്ച ഓരോ വാക്കും അങ്ങേയറ്റം പ്രസക്തമാണ്.


മലയാളി വിദ്യാര്‍ഥികളെ നാട്ടിലെത്തിക്കാന് പ്രത്യേക ട്രെയിന്; ആദ്യ ട്രെയിന് ഡല്‍ഹിയില് നിന്ന് • Suprabhaatham\nമലയാളി വിദ്യാര്‍ഥികളെ നാട്ടിലെത്തിക്കാന് പ്രത്യേക ട്രെയിന്; ആദ്യ ട്രെയിന് ഡല്‍ഹിയില് നിന്ന്\nMay 7, 2020 | 2:41 pm IST\nതിരുവനന്തപുരം: മറ്റു സംസ്ഥാനങ്ങളില് കുടുങ്ങിയ മലയാളി വിദ്യാര്‍ഥികളെ തിരികെ നാട്ടില് കൊണ്ടുവരാന് നടപടിയാകുന്നു. പ്രത്യേക ട്രെയിന് സര്‍വീസ് നടത്താന് അനുമതി നല്‍കിയിരിക്കുകയാണ് റെയില്‍വേ മന്ത്രാലയം. ഇനി ആഭ്യന്തര മന്ത്രാലയത്തിന്റെ കൂടി അനുമതി വേണം.\nഡല്‍ഹിയില് നിന്നായിരിക്കും ആദ്യ സര്‍വീസ്. അഞ്ചുസംസ്ഥാനങ്ങളില് നിന്നുള്ള വിദ്യാര്‍ഥികളെയാണ് ഇതില് കൊണ്ടുവരിക. പഞ്ചാബ്, ജമ്മുകശ്മീര്, ചണ്ഡീഗഢ്, ഡല്‍ഹി, രാജസ്ഥാന് എന്നീ സംസ്ഥാനങ്ങളില് നിന്നുള്ള വിദ്യാര്‍ഥികള്‍ക്കായിരിക്കും ഈ ട്രെയിന് സര്‍വീസിന്റെ പ്രയോജനം ആദ്യ ഘട്ടത്തില് ലഭ്യമാവുക. ഡല്‍ഹി ഒഴികെയുള്ള സംസ്ഥാനങ്ങളിലെ വിദ്യാര്‍ഥികളെ റോഡ്മാര്‍ഗം ഡല്‍ഹിയില് എത്തിച്ച് ഇവിടെ നിന്ന് ട്രെയിനില് അയക്കാനാണ് തീരുമാനം. ഈ സര്‍വീസ് വിദ്യാര്‍ഥികള്‍ക്ക് മാത്രമായിരിക്കും ഉണ്ടായിരിക്കുക എന്ന് റെയില്‍വേ മന്ത്രാലയം വ്യക്തമാക്കി.\nഡല്‍ഹിയിലാണ് ഏറ്റവുമധികം വിദ്യാര്‍ഥികള്. 723 പേരാണ് ലോക്ക്ഡൗണിനെ തുടര്‍ന്ന് അവിടെ കുടുങ്ങിക്കിടക്കുന്നത്. പഞ്ചാബ്, ഹരിയാന, ഹിമാചല് എന്നീ സംസ്ഥാനങ്ങളില് യഥാക്രമം 348, 89, 17 എന്നിങ്ങനെയാണ് കുടുങ്ങിക്കിടക്കുന്ന വിദ്യാര്‍ഥികള്. ഇവരെ ഡല്‍ഹിയില് എത്തിക്കുന്നതിന് സൗകര്യം ഏര്‍പ്പെടുത്താന് അഭ്യര്‍ത്ഥിച്ച് ഈ സംസ്ഥാനങ്ങളിലെ മുഖ്യമന്ത്രിമാര്‍ക്ക്് കത്തയച്ചതായും പിണറായി പറഞ്ഞു. തുടര്‍ന്ന്് ഡല്‍ഹിയില് നിന്ന് പ്രത്യേക ട്രെയിനില് നാട്ടില് എത്തിക്കുന്നതിനുളള സാധ്യതയാണ് പരിശോധിക്കുന്നത്. ഇതുമായി ബന്ധപ്പെട്ട് കേന്ദ്രസര്‍ക്കാരുമായി ആശയവിനിമയം നടത്തുമെന്നും മുഖ്യമന്ത്രി വ്യക്തമാക്കി.\nജാമിയ മിലിയ സര്‍വകലാശാലയിലെ പെണ്‍കുട്ടികള് അടക്കം 40 വിദ്യാര്‍ഥികളാണ് ഡല്‍ഹിയില് കുടുങ്ങിക്കിടക്കുന്നത്. ഇവരോട് താമസിക്കുന്ന ഹോസ്റ്റലില് നിന്ന് മെയ് 15ന് മുന്‍പ് ഒഴിയണമെന്ന് അധികൃതര് നിര്‍ദേശിച്ചിട്ടുണ്ട്. ഇത് നിരീക്ഷണ കേന്ദ്രമാക്കാന് അധികൃതര് ഉദ്ദേശിക്കുന്നതായാണ് അറിയുന്നത്.\nട്രെയിന് ഓടിക്കാമോ?- സ്വകാര്യ സ്ഥാപനങ്ങളില് നിന്ന് ക്വട്ടേഷന് ക്ഷണിച്ച് റെയില്‍വേ\nഅനിശ്ചിതത്വം നീങ്ങി: കേരളത്തിലുള്ള തൊഴിലാളികള്‍ക്ക് മടങ്ങാന് 28 ട്രെയിനുകള് അനുവദിച്ച് പശ്ചിമബംഗാള്


ബസ് സമരം തുടരുന്നു; പൊറുതിമുട്ടി ജനം\nThu Jan 17 2019 20:18:36 GMT+0530 (IST)\nkasim kzm2018-02-20 04:23:07.0\nകണ്ണൂര്: സ്വകാര്യബസ് സമരം അഞ്ചാംദിവസത്തിലേക്കെത്തിയതോടെ യാത്രാ ദുരിതംകൊണ്ടു പൊതുജനം പൊറുതിമുട്ടുന്നു. ജോലിക്ക് പോവാനും സ്‌കൂളിലെത്താനുമാവാതെ ജീവനക്കാരും വിദ്യാര്‍ഥികളും കഷ്ടപ്പെടുകയാണ്. സ്ത്രീകളും സ്‌കൂള് കുട്ടികളും ഉള്‍പ്പെടെയുള്ള സ്ഥിരംയാത്രക്കാരുടെ ബുദ്ധിമുട്ട് ചെറുതല്ല. കെഎസ്ആര്‍ടിസി അധിക സര്‍വീസ് നടത്തുന്നുണ്ടെങ്കിലും ബസ്സുകളുടെ എണ്ണത്തില് അഞ്ചാംദിവസവും വര്‍ധനവരുത്തിയിട്ടില്ല.\nഡിപ്പോകളില് കൂടുതല് ബസ്സുകള് ഇല്ലെന്നാണ് അധികൃതര് പറയുന്നത്. മലയോര-ഗ്രാമീണ മേഖലകളില് കെഎസ്ആര്‍ടിസി ബസ് അപൂര്‍വമാണ്. ഇതോടെ ഇവിടങ്ങളിലെ ജനങ്ങള് തീര്‍ത്തും ഒറ്റപ്പെട്ടു. സ്‌കൂള്, കോളജ് പരീക്ഷകളായതിനാല് വിദ്യാര്‍ഥികളെ സംബന്ധിച്ചിടത്തോളം ഏറെ ബുദ്ധിമുട്ടനുഭവിക്കുകയാണ്്. അതേസമയം, സമാന്തര സര്‍വീസ് നടത്തുന്ന വാഹനങ്ങളുടെ ചൂഷണം വര്‍ധിച്ചിട്ടുണ്ട്. മിനിമം ചാര്‍ജിന്റെ ഇരട്ടി തുകയാണ് പലരും ഈടാക്കുന്നതെന്നാണ് ആരോപണം. രാവിലെയും വൈകീട്ടും പല റൂട്ടുകളിലും വന് തിരക്കാണ് അനുഭവപ്പെടുന്നത്. ചെറുകിട സ്വകാര്യവാഹനങ്ങളും യഥേഷ്ടം നിരത്തിലിറങ്ങുന്നുണ്ട്. ബസ് സമരത്തിന്റെ പശ്ചാത്തലത്തില് ട്രെയിനുകളാണ് ദീര്‍ഘദൂര യാത്രക്കാരുടെ ആശ്രയം. അതിനാല് ട്രെയിനുകളിലും വന് തിരക്ക് അനുഭവപ്പെടുന്നുണ്ട്. എന്നാല്, വൈകിയോട്ടം യാത്രക്കാരെ വലയ്ക്കുന്നുണ്ട്. ചെറിയ ആശ്വാസമാകാവുന്ന പാസഞ്ചര് ഉള്‍പ്പെടെയുള്ള ട്രെയിനുകളും തുണയ്ക്കുന്നില്ല.\nമണിക്കൂറുകള് വൈകി ഓടുന്നതാണ് പ്രശ്‌നം. സ്വകാര്യ ബസ്സുകള് ഇല്ലാത്തതിനാല് നഗരങ്ങളില് ഹര്‍ത്താല് പ്രതീതിയാണ്. താല്‍ക്കാലികമായി അടച്ചിട്ട ഹോട്ടലുകളും കച്ചവട സ്ഥാപനങ്ങളും ആളില്ലാത്തതിനാല് തുറക്കാനായിട്ടില്ല. മറ്റു ജില്ലകളെ അപേക്ഷിച്ച് കണ്ണൂരില് പല റൂട്ടുകളിലും കെഎസ്ആര്‍ടിസിയില്ലാത്തതത് ഇരട്ടി ദുരിതത്തിനടയാക്കുകയാണ്. പഴയങ്ങാടി, കണ്ണാടിപ്പറമ്പ്, മയ്യില് റൂട്ടുകളില് ഒരു ബസ് മാത്രമുള്ള റൂട്ടുകളുണ്ട്. രാത്രികാലത്താണ് ദുരിതം വര്‍ധിക്കുന്നത്.


Posted by Online Desk, 06 Oct, 2018\nമന്ദാരം സുഗന്ധം പരത്തുന്ന പൂക്കളിൽ ഏറ്റവും മനോഹരമായ ഒന്നാണ്. പ്രണയവും വിരഹവും ഒക്കെ വളരെ മനോഹരമായി വെള്ളിത്തിരയിൽ നേരത്തെയും അവതരിപ്പിക്കപ്പെടുകയും അവയൊക്കെ തന്നെ വൻ വിജയങ്ങളായി തീർന്നിട്ടുമുണ്ട്. എന്നാൽ ആസിഫ് അലിയെ നായകനാക്കി നവാഗതനായ വിജേഷ് വിജയ് ഒരുക്കിയ മന്ദാരം എന്ന ചിത്രം വൻ പരാജയമാകുന്ന കാഴ്ച്ചയാണ് തീയറ്ററുകളിൽ ചെന്നാൽ കാണാൻ സാധിക്കുക. ആദ്യ പകുതിയിൽ ആദ്യത്തെ അര മണിക്കൂറിന് ശേഷമാണ് ചിത്രം അൽപ്പമെങ്കിലും രസകരമായി തോന്നിയത്. മോശം തിരക്കഥയാണ് ചിത്രത്തിന് പിഴവായിമാറുന്നത്.\nചില കാസ്റ്റിങ്ങുകളും ദഹിക്കാത്തതായി തോന്നി.ആസിഫ് അലി തനിക്ക് ലഭിച്ച കഥാപാത്രത്തെ മികച്ചതാക്കിയെങ്കിലും അതൊന്നും ചിത്രത്തിന് ഗുണകരമായില്ല. സംഭാഷണങ്ങൾ ചിലയിടങ്ങളിൽ എല്ലാം തന്നെ കല്ലുകടിയാകുന്നുണ്ട്. അനാർക്കലി അവതരിപ്പിച്ച കഥാപാത്രത്തിന് നൽകിയ സംഭാഷണങ്ങൾ കൂവലോടെ പ്രേക്ഷകർ സ്വീകരിക്കുന്ന കാഴ്ച്ചയാണ് കാണാൻ കഴിഞ്ഞത്. പ്രണയനഷ്ടത്തെ വളരെ മനോഹരമായി പറഞ്ഞ ഒത്തിരി ചിത്രങ്ങൾ നമ്മൾ കണ്ടിട്ടുണ്ട് അത്തരം സിനിമകൾ കാഴ്ച്ചക്കാർ എന്നും ചർച്ച ചെയ്യുന്നവയുമാണ് എന്നാൽ മന്ദാരം എന്ന ചിത്രം അത്തരത്തിൽ സംസാരിക്കപ്പെടില്ല എന്നതാണ് യാഥാർത്ഥ്യം. ആദ്യ പകുത്തിക്ക് ശേഷം ചിത്രം ട്രാവൽ മൂവിയായി പരിണമിക്കപ്പെടുകയാണ്. എന്നാൽ .അതൊന്നും രസകരമായി അവതരിപ്പിക്കുവാൻ സാധ്യമായിട്ടില്ല ചിത്രത്തിൽ. കഥാപാത്രങ്ങളുടെ മൂഡിന് ഒത്തുള്ള വസ്ത്രങ്ങളും മേക്കപ്പും എടുത്തു പറയേണ്ടതാണ്. നൊസ്റ്റാൾജിയ ഉണർത്തുന്ന ചില ഗാനങ്ങൾ ഉൾപ്പെടുത്തിയിട്ടുണ്ടെങ്കിലും. അതൊന്നും സിനിമയ്ക്കോ കാഴ്ച്ചക്കാരനോ ഒട്ടും ആശ്വാസാമാകുന്നില്ല.\nരാജേഷ് എന്ന രാജിന്റെ കുട്ടിക്കാലത്തു നിന്നാണ് ചിത്രത്തിന്റെ ആരംഭം അതും പഴയ ദൂരദർശൻ കാലത്തു നിന്ന്. ടെലിവിഷനിൽ അന്ന് ഞായറാഴ്ച്ചകളിൽ സിനിമ കൂട്ടമായി ഇരുന്ന് കാണുക എന്നത് രസകരമായ കാര്യമായിരുന്നു വന്ദനം സിനിമയിൽ ഗാഥയെക്കൊണ്ട് മോഹൻലാൽ അവതരിപ്പിച്ച കഥാപാത്രം ഐലവ്യു പറയിക്കാൻ ശ്രമിക്കുന്നത് കാണുന്ന കുട്ടിയായാ രാജേഷ് (കഥയുടെ പുരോഗതിക്കിടയിൽ ഹിന്ദി സിനിമകളിലെ പോലെ രാജ് ആയി മാറുന്നുണ്ട്) അതിന്റെ അർത്ഥം കണ്ടു പിടിക്കുന്നിടത്തു നിന്നാണ് അവന്റെ പ്രണയ സഞ്ചാരം ആരംഭിക്കുന്നത് അതൊന്നും ഒട്ടും പുതുമയുള്ളതായി തോന്നിയില്ല.\nപിന്നീട് അങ്ങോട്ട് സാധാ പൈങ്കിളി പ്രണയകഥയുടെ ക്ലീഷേയാത്രയുടെ തുടക്കമാവുകയാണ് ചിത്രത്തിൽ. അൽപ്പമെങ്കിലും ബോറാകാതെ തോന്നിയത് ഗ്രിഗറിയുകഥാപാത്രത്തിന്റെ കൂടെയുള്ള കോളേജ് രംഗങ്ങളിലെ തമാശകളിൽ മാത്രമാണ്. സംവിധായകൻ എന്ന നിലയിൽ വിജേഷ് വിജയ് മറ്റൊരു നല്ല സിനിമയുമായി വൈകാതെ തിരിച്ചെത്തുമെന്ന് പ്രതീക്ഷിക്കാം.


സൗദി കെ.എം.സി.സി സ്കൂള് ഫെസ്റ്റ്; ഇന്ത്യന് എംബസി സ്കൂള് ജേതാക്കള്\n30 May, 2018 at 04:43 AM\nറിയാദ് എക്സിറ്റ് 18 ലെ നോഫ ഓഡിറ്റോറിയത്തിലായിരുന്നു സ്കൂള് ഫെസ്റ്റ്\nസൗദിയിലെ റിയാദില് കെ.എം.സി.സി സെന്‍ട്രല് കമ്മിറ്റി സംഘടിപ്പിച്ച സ്കൂള് ഫെസ്റ്റില് ഇന്ത്യന് എംബസി സ്കൂള് ചാമ്പ്യന്മാരായി. ന്യൂ മിഡില് ഈസ്റ്റ് സ്കൂളാണ് രണ്ടാം സ്ഥാനത്തെത്തിയത്. രണ്ടായിരത്തോളം വിദ്യാര്‍ഥികളാണ് മത്സരങ്ങളില് പങ്കെടുത്തത്. റിയാദ് എക്സിറ്റ് 18 ലെ നോഫ ഓഡിറ്റോറിയത്തിലായിരുന്നു സ്കൂള് ഫെസ്റ്റ്. 12 വേദികളിലായി മത്സരം. റിയാദിലെ വിവിധ സ്കൂളുകളില് നിന്നായി പങ്കെടുത്തത് രണ്ടായിരത്തോളം വിദ്യാര്‍ഥികള് വിവിധ ഇനങ്ങളിലായി മത്സരിച്ചു. 255 പോയിൻറ് നേടി റിയാദ് ഇന്ത്യൻ എംബസി സ്കൂളാണ് മത്സരത്തില് ചാമ്പ്യൻമാരായത്.\n190 പോയിൻറുമായി ന്യൂ മിഡ്ലീസ്റ്റ് സ്കൂൾ രണ്ടാം സ്ഥാനവും 135 പോയിന്റോടെ അൽയാസ്മിൻ ഇൻറർനാഷനൽ സ്കൂൾ മൂന്നാം സ്ഥാനവും നേടി. ഇൻറർ സ്കൂൾ ക്വിസ് മത്സരത്തിൽ ഡൽഹി പബ്ലിക്ക് സ്കൂളാണ് ജേതാക്കളായത്. ക്വിസ് മത്സരത്തിൽ 14 സ്കൂളുകളിൽ നിന്നായി 25 ടീമുകൾ പ്രാഥമിക റൗണ്ടിൽ പങ്കെടുത്തു. റിയാദ് ഇൻറർനാഷനൽ ഇന്ത്യൻ സ്കൂൾ രണ്ടും മൂന്നും സ്ഥാനങ്ങൾ നേടി. ആൺകുട്ടികളുടെ വിഭാഗത്തിൽ ന്യൂ മിഡിലീസ്റ്റ് സ്കൂളിലെ അതിവ്സുനിൽകുമാറും പെൺകുട്ടികളുടെ വിഭാഗത്തിൽ അൽ ആലിയ സ്കൂളിലെ ഹാനിയ ഹസീബുമാണ് വ്യക്തിഗത ചാന്പ്യന്മാര്.\nകെ.എം.സി.സി സെൻട്രൽ കമ്മിറ്റി പ്രസിഡൻറ് സി.പി. മുസ്തഫ ഫെസ്റ്റ് ഉദ്ഘാടനം ചെയ്തു. സുബൈർ അരിമ്പ്ര അധ്യക്ഷത വഹിച്ചു. മികച്ച അധ്യാപികക്കുള്ള പുരസ്കാരം നേടിയ മൈമൂന അബ്ബാസിന് കെ.എം.സി.സിയുടെ ഉപഹാരം ചടങ്ങിൽ സമ്മാനിച്ചു. മുജീബ്, ഷാഫി എന്നിവര് സംസാരിച്ചു.


Metro Vaartha - അത്യാർത്തിയുടെ ആഗോളീകരണം\n# അനിൽ സി. വർഗീസ്\nനവീകരണം, നിർമാണം, വിൽപ്പന, ലാഭം എന്നിവയൊക്കെയാണ് ആഗോളീകരണത്തിലേക്കു പോകുമ്പോഴും ഏതാണ്ടെല്ലാ ബിസിനസുകളുടെയും ലക്ഷ്യം. ഡിമാൻഡ് വർധിച്ചു വരുമ്പോൾ അതിനൊത്ത് ലഭ്യതയും വർധിപ്പിക്കണം എന്നതാണ് ബിസിനസിൽ കൂടുതൽ പ്രധാനം\nഅസംസ്കൃത വസ്തുക്കളുടെയും തൊഴിലാളികളുടെയും യന്ത്രസാമിഗ്രികളുടെയും ലഭ്യത, വിതരണ പ്രക്രിയയുടെ വിശാലത, ഉത്പാദന വസ്തുക്കളുടെ സ്വരുക്കൂട്ടൽ സൗകര്യങ്ങൾ എന്നിവയൊക്കെ മുന്നിൽക്കണ്ട് ഏതാണ്ട് അഞ്ചു പതിറ്റാണ്ടു മുൻപ് തുടക്കമിട്ടതാണ് ആഗോളീകരണം. നവീകരണം, നിർമാണം, വിൽപ്പന, ലാഭം എന്നിവയൊക്കെയാണ് ആഗോളീകരണത്തിലേക്കു പോകുമ്പോഴും ഏതാണ്ടെല്ലാ ബിസിനസുകളുടെയും ലക്ഷ്യം. ഡിമാൻഡ് വർധിച്ചു വരുമ്പോൾ അതിനൊത്ത് ലഭ്യതയും വർധിപ്പിക്കണം എന്നതാണ് ബിസിനസിൽ കൂടുതൽ പ്രധാനം.\nയന്ത്രസാമിഗ്രികൾക്കും ജീവനക്കാർക്കും നിർമാണത്തിനുമെല്ലാം ഒരു രാജ്യത്തെ തന്നെ വിവിധ സംസ്ഥാനങ്ങളെ കമ്പനികളും കോർപ്പറേഷനുകളും നേരത്തേ തന്നെ ആശ്രയിക്കാൻ തുടങ്ങി. ഉത്പന്നങ്ങൾ ഉപയോഗിക്കുന്ന വിപണിയോട് കൂടുതൽ അടുക്കുക എന്ന നേട്ടവും അതിനുണ്ടായി. ഏതാനും ദശകങ്ങൾ കഴിഞ്ഞപ്പോൾ സാങ്കേതികവിദ്യയിലധിഷ്ഠിതമായ ആശയവിനിമയം വളരുകയും ലോകം ചുരുങ്ങുകയും ചെയ്തത് പുതിയ ബിസിനസ് അവസരങ്ങളുണ്ടാക്കി. വിമാനയാത്രയുടെ ചെലവു കുറയുകയും അനായാസമാകുകയും ചെയ്തു. ഒരിടത്തു മുളപൊട്ടുന്ന ബിസിനസ് ആശയം മറ്റൊരു രാജ്യത്ത് ഉത്പന്നമാക്കി മാറ്റാനായി. നിർമാണ വസ്തുക്കൾക്കും നിർമാണ തൊഴിലാളികൾക്കും വേണ്ടിയുള്ള ചെലവിൽ വലിയ കുറവുണ്ടാക്കാനും ഇതുവഴി കഴിയുമെന്നത് ഇതിനൊപ്പം നേട്ടമായി. കുറഞ്ഞ ചെലവിൽ പല സ്ഥലങ്ങളിൽ നിർമാണം, അതും ചുരുങ്ങിയ സമയം കൊണ്ട്.\nഏത് ഉത്പന്നത്തിനും ഒരു പ്രോഡക്റ്റ് ലൈഫ് സൈക്കിളുണ്ട്. ഉത്പന്നത്തിനു പ്രസക്തിയില്ലാതാവുകയോ മത്സരക്ഷമമല്ലാതാവുകയോ വിപ‍ണിക്ക് ആവശ്യമില്ലാതാവുകയോ ചെയ്യുന്നതിനു മുൻപ് പരമാവധി നിർമാണത്തിന് പല സ്ഥലങ്ങൾ ഉപയോഗിക്കുന്നതിലൂടെ കഴിയുന്നു. ലോകത്തിന്‍റെ പല ഭാഗങ്ങളിലായുള്ള ഡിമാൻഡ് നേരിടാൻ ലോകത്തിന്‍റെ പല ഭാഗങ്ങളിലായി സപ്ലൈ സംവിധാനവും!\nആഗോളീകരണം വ്യാപിച്ചപ്പോൾ അതിനൊത്ത് നല്ല സ്ട്രാറ്റജി ആവിഷ്കരിച്ചതു ചൈനയാണ്. നിർമാണ വസ്തുക്കൾക്കും തൊഴിലിനും അവിടെ ചെലവു കുറവ്. അതുകൊണ്ടു തന്നെ മറ്റിടങ്ങളിലെ നിർമാതാക്കളെ പരിഗണിക്കുക പോലും ചെയ്യാതെ ആഗോള കോർപ്പറേഷനുകൾ അവരുടെ നിർമാണ പ്രവർത്തനങ്ങൾ അവിടെ പദ്ധതിയിട്ടു. ഉത്പാദനം വർധിപ്പിക്കുന്നതിലും ചെലവു കുറയ്ക്കുന്നതിലും ചൈന ഫോക്കസ് ചെയ്തു. ലോകത്തിന്‍റെ നാനാഭാഗത്തുനിന്നുമുള്ള വൈദഗ്ധ്യവും രൂപകൽപ്പനകളും ചൈനയിലെത്തി. ചൈന ഉത്പാദിപ്പിച്ചുകൊണ്ടുമിരുന്നു. വൈദഗ്ധ്യം സ്വായത്തമാക്കാൻ തുടങ്ങിയതോടെ അവർ കൂടുതൽ നന്നായി കെട്ടിപ്പടുത്തു. ലോകത്തിന്‍റെ മറ്റൊരു ഭാഗത്തുനിന്നും മത്സരം നേരിടേണ്ടിവരുന്നില്ലെന്ന് ഉറപ്പാക്കി. മരുന്നുകൾ മുതൽ മെഡിക്കൽ ഉപകരണങ്ങൾ വരെ, കാറുകൾ മുതൽ മാസ്കുകൾ വരെ, എല്ലാം കുറഞ്ഞ ചെലവിൽ കുറഞ്ഞ സമയത്തിന് അവർ നിർമിച്ചു.\nപൂർണമായി ഉത്പാദനം നടത്തിയിരുന്ന രാജ്യങ്ങൾ അവിടെ അതു നിർത്തി ചൈനയിലേക്കു നീങ്ങി. ചൈന കുറഞ്ഞ ചെലവിൽ നിർമിച്ചു തരും, വലിയ ആഭ്യന്തര വിപണിയുമുണ്ട്- അവർ വിശ്വസിച്ചു. ആ‍ശയ രൂപീകരണം, ഉത്പാദനം, വിപണനം എന്നിവയിലൊക്കെ കിഴക്കാകാം ഫോക്കസ് എന്ന് പാശ്ചാത്യ രാജ്യങ്ങൾ തീരുമാനിച്ചു. ചൈനീസ് ഉത്പാദന പ്രക്രിയ കൂടുതൽ കാര്യക്ഷമമായി. ഒരേ ഉത്പന്നം തന്നെ ഓരോ ഉപഭോക്താവും വാങ്ങാൻ തയാറാവുന്ന വിലയ്ക്ക് വിൽക്കാൻ കഴിയുന്ന വ്യത്യസ്ത ഗുണനിലവാരം അവരുണ്ടാക്കി. അവർ കഠിനാധ്വാനികളായി. വേഗമാർജിച്ചു. എൻജിനീയറിങ്, ഉത്പാദന സ്കില്ലുകൾ അതിവേഗം കരസ്ഥമാക്കി.\nഈ വളർച്ചയ്ക്ക് ചൈനീസ് സർക്കാർ അതിവേഗം ഇന്ധനമൊഴിച്ചു. ഉചിതമായ വായ്പാ സംവിധാനങ്ങൾ സർക്കാർ ആവിഷ്കരിച്ചു. ട്രേഡ് ജേർണലുകൾ, ട്രേഡ് ഫെയറുകൾ, അതുപോലുള്ള വലിയ ആഗോള ഇവന്‍റുകളിലൂടെ ട്രേഡിങ് സ്ഥാപനങ്ങൾ ഡിമാൻഡ് കണ്ടെത്തി. ഉത്സാഹികളായ കോട്ടെജ് അധിഷ്ഠിത നിർമാതാക്കൾ വലിയ കമ്പനികളായി. അവരെല്ലാം ചെയ്യേണ്ടിയിരുന്നത് ഒന്നുമാത്രം, വലിയ സ്വപ്നങ്ങൾ കാണുക. ആഗോള ആവശ്യം നോക്കിയുള്ള ഉത്പാദനത്തിൽ ശ്രദ്ധിക്കുകയായിരുന്നു അവർക്കു വേണ്ടത്. വാങ്ങുന്നവർക്ക് സർക്കാർ ഫണ്ടും നൽകി.\nബിസിനസ് തുടർച്ചാ പദ്ധതി\nഎല്ലാ വശങ്ങളിലെയും കഴിയുന്നത്ര എല്ലാ റിസ്കുകളും കുറയ്ക്കാനോ ശമിപ്പിക്കാനോ കഴിയുന്ന തരത്തിൽ എല്ലാ ബിസിനസിനും ഒരു സെൽഫ് ഓഡിറ്റ് ഉണ്ടാകും. എല്ലാ ആഗോള കമ്പനികളും നിർബന്ധമായി സ്വീകരിക്കുന്ന ഒന്നാണ് ബിസിനസ് തുടർച്ചാ പദ്ധതി (ബിസിപി). മാനെജ്മെന്‍റും പ്രധാന സ്റ്റാഫും പങ്കാളികളാവുന്ന ഈ പ്രക്രിയ വഴി എല്ലാ റിസ്കുകളും അനലൈസ് ചെയ്യുന്നു. അത് എങ്ങനെ മാനെജ് ചെയ്യുന്നുവെന്ന് കൃത്രിമമായി പരീക്ഷിക്കുന്നു. എന്തൊക്കെ പ്രതീക്ഷിച്ചപോലെ വന്നു, എന്തൊക്കെ പരാജയപ്പെട്ടുവെന്നു നോക്കുന്നു. അതിൽ നിന്നുള്ള അറിവുകൾ റിസ്കുകൾ മറികടക്കാൻ കരുതിവയ്ക്കുന്നു.\nനഗരത്തിലെ വൈദ്യുതി വിതരണം തടസപ്പെടുക, ഫാക്റ്ററികളിൽ പണിമുടക്കുണ്ടാവുക, യുദ്ധം, വെള്ളപ്പൊക്കം, മറ്റ് അപ്രതീക്ഷിത സംഭവങ്ങൾ എല്ലാം പ്രധാന റിസ്കുകളായി ഈ പ്രക്രിയയിൽ വരും. അതുകൊണ്ടു തന്നെ നിർമാണത്തെയോ വിതരണ ശൃംഖലയെയോ ബാധിക്കുന്ന ഇത്തരം റിസ്കുകൾക്ക് ബദൽ മെക്കാനിസമുണ്ടാകും. അങ്ങനെ ബിസിനസ് മുന്നോട്ടുപോകും എന്നാണു പ്രതീക്ഷ, കൃത്യമായി അളന്നുള്ള റിസ്കുകളെടുത്തു തന്നെ.\nഎല്ലാ കമ്പനികളും പിന്തുടരേണ്ട സ്ഥാപനസംബന്ധിയായ പ്രക്രിയയാണ് ബിസിപി. അതുകൊണ്ടു തന്നെ ചൈനയിൽ കേന്ദ്രീകരിക്കുന്നതിന്‍റെ റിസ്കിനും പരിഹാരമുണ്ടാവേണ്ടതാണ്. ലോകം ഉറങ്ങിക്കൊണ്ടിരിക്കുമ്പോൾ വിതരണശൃംഖലയിലെ ഏറ്റവും പ്രധാന ഘടകമായി ചൈന മാറിക്കൊണ്ടിരിക്കുകയായിരുന്നു. ലോക മാനുഫാക്ചറിങ് പ്രക്രിയയിലെ 25 ശതമാനത്തോളവും ചൈനയിലാണ്.\nഅതുകൊണ്ടു തന്നെ ഈ കൊവിഡ് 19 മഹാമാരി കണ്ണു തുറപ്പിക്കേണ്ടതാണ്. ചില നിർണായക ചോദ്യങ്ങൾ ഇപ്പോൾ ഉയരുന്നു. അഞ്ചു സെന്‍റ് മാത്രം വിലവരുന്ന മാസ്കുകൾ എന്തുകൊണ്ട് രോഗികൾക്ക് കിട്ടാനില്ലാതായി, 10 ഡോളർ വരുന്ന എൻ 95 മാസ്കുകൾ എന്തുകൊണ്ട് ഡോക്റ്റർമാർക്കു കിട്ടാനില്ലാതായി, മുൻനിരയിൽ നിൽക്കുന്നവർക്ക് എന്തുകൊണ്ട് വ്യക്തിഗത സുരക്ഷാ ഉപകരണങ്ങൾ (പിപിഇകൾ) ഇല്ലാതായി. അത്യാധുനിക സാങ്കേതിക വിദ്യയുള്ള ഗാഡ്ഗറ്റുകളും അതിശക്തമായ പ്രതിരോധ ഉപകര‍ണങ്ങളും നിർമിക്കുന്ന രാജ്യങ്ങളായിട്ടുപോലും ചൈനയിൽ നിന്നു പിപിഇകൾ വാങ്ങിയെടുക്കാൻ ലോകത്തെ ഏറ്റവും വികസിച്ച രാജ്യങ്ങൾ പരസ്പരം പോരടിക്കുന്ന അവസ്ഥ എങ്ങനെയുണ്ടായി.\nഏതാണ്ടെല്ലാ ആഗോള ഭീമൻമാർക്കും- ആപ്പിൾ, ബിഎംഡബ്ല്യു പോലുള്ളവ- അവരുടെ ഉത്പന്നത്തെ അറിയപ്പെടുന്നതാക്കുന്ന ഒരു ചൈനീസ് കംപോണന്‍റ് ഉണ്ടാകും. ഉദാഹരണത്തിന് ചൈന ലോക്ക് ഡൗണിലായിരിക്കുമ്പോൾ ജർമനിക്ക് ബിഎംഡബ്ല്യു കാറുണ്ടാക്കാം, ഒരു താക്കോലോടെ വിതരണവും ചെയ്യാം. രണ്ടാം സെറ്റ് താക്കോലുകൾ നിർമിക്കുന്നത് ചൈനയിലാണ്. ചൈന ലോക്ക്ഡൗണിലായപ്പോൾ ഇറ്റലി പോലുള്ള രാജ്യങ്ങൾ വസ്ത്രങ്ങൾ മുതൽ കാറുകൾ വരെ എല്ലാത്തിന്‍റെയും ഉത്പാദനം നിർത്തിവച്ചത് എന്തുകൊണ്ടായിരുന്നു. ബിസിപി മാനെജ്മെന്‍റ് ബുക്കിൽ മാത്രമേയുള്ളോ. അതു പ്രയോഗത്തിൽ വരുത്താറുണ്ടോ?\nഇപ്പോഴത്തെ സാമ്പത്തിക സാഹചര്യം- മഹാമാരിയെ തുടർന്ന് സർവതും സ്തംഭിച്ച് അലറിക്കരയുന്ന അവസ്ഥ- കാണിക്കുന്നത് ലോകവ്യാപകമായി കമ്പനികൾ കുറഞ്ഞ ചെലവിന്‍റെയും ലാഭത്തിന്‍റെയും പിന്നാലെ പോയി എന്നാണ്. റിസ്ക് പരിഹാര പദ്ധതികളൊന്നുമില്ലാതെ ചൈനയിൽ നിന്ന് അവർ വളരെയേറെ ആവശ്യപ്പെട്ടു. തങ്ങൾ ഒഴിച്ചുകൂടാൻ പറ്റാത്തവരാണെന്ന് ചൈന ഉറപ്പാക്കുകയും ചെയ്തു. അത്യാർത്തി ആഗോളീകരിച്ച് മുട്ടിലിഴയേണ്ട അവസ്ഥയിലായി ലോകം!


കുഞ്ഞുങ്ങളുടെ കാര്യം എല്ലാം ഒറ്റയ്ക്കാണ് ചെയ്യുന്നത്, നാല് മക്കളെയും നെഞ്ചോട് ചേർത്ത് അഗസ്റ്റീന അജു വർഗീസ്\nമലർവാടി ആർട്സ് ക്ലബ് എന്ന ചിത്രത്തിലൂടെയാണ് മലയാളചലച്ചിത്രലോകത്തിലേക്ക് പ്രവേശിച്ച താരമാണ് അജു വർഗീസ്.ഇതിനോടകം തന്നെ നിരവധി ചിത്രങ്ങളിൽ ഭാഗമാകാൻ കഴിഞ്ഞു. ഭാര്യ അഗസ്റ്റീന, നാല് മക്കളാണ് താരത്തിന് ഉള്ളത്. ഇപ്പോഴിത സോഷ്യൽ മീഡിയയിൽ വൈറൽ ആകുന്നത് തന്റെ മക്കളെകുറിച്ച് അജുവും അഗസ്റ്റീനയും പറയുന്നതാണ്. വനിതയ്ക്ക് നൽകിയ അഭിമൂഖത്തിലാണ് ഇതെപറ്റി പറയുന്നത്.കുഞ്ഞുങ്ങളുടെ എല്ലാ കാര്യങ്ങളും ഞാൻ തനിയെ ചെയ്യും. എന്തിനാ ഇങ്ങനെ കഷ്ടപ്പെടുന്നത്, ഒരാളെ ഏർപ്പാടാക്കിയാലോ എന്നൊക്കെ അജു ചോദിക്കാറുണ്ട്. അമ്മമാരു തന്നെ മക്കളെ വളർത്തിയാലേ ശരിയാകൂ. സ്നേഹവും പരിചരണവും ഏറെ നൽകേണ്ട പ്രായമാണല്ലോ. ഒറ്റയ്ക്കിതൊക്കെ ചെയ്യാൻ പറ്റുമോ എന്നു ചിന്തിച്ചിട്ടുണ്ട്. അതു സാധിക്കുന്നുണ്ട് എന്നതാണു സത്യം.കുഞ്ഞുങ്ങളുടെ വളർച്ച അടുത്തറിഞ്ഞുള്ള യാത്ര ഏറെ മനോഹരമാണ്.\nഇവാനും ജുവാനയും കാക്കനാട് വിദ്യോദയ സ്കൂളിൽ എൽ കെജി വിദ്യാർഥികളാണ്. ജെയ്ക്കും ലൂക്കും പ്ലേ സ്കൂളിലും. ഉച്ചവരെ കുട്ടികൾക്ക് ക്ലാസുണ്ട്.മക്കളു കൂടും തോറും വളർത്താൻ എളുപ്പമാണ്. കുട്ടികൾ സഹോദരങ്ങളുമായി പെട്ടെന്ന് ഇണങ്ങും. സഹോദരങ്ങളുണ്ടെങ്കിൽ കളിക്കാൻ കൂട്ടുണ്ട്. അവരുടെ ലോകം അവരു കണ്ടെത്തും. ഒരു കുട്ടി മാത്രമായാൽ എപ്പോഴും നമ്മെ ചുറ്റിയായിരിക്കും അവരുടെ ജീവിതം’. കുട്ടികൾ തമ്മിൽ ചെറിയ വഴ ക്കുണ്ടാകും. ടൈം ഒൗട്ടാണ് പ്രധാന ശി ക്ഷ. സ്കൂളിൽ ടീച്ചർമാർ പറയും, നല്ല സന്തോഷമുള്ള കുട്ടികളാണ്, എല്ലാം ഷെയർ ചെയ്യും എന്നൊക്കെ. നല്ല പേരന്റിങ് ആണല്ലോ എന്ന് പലരും പറയാറുണ്ട്.സിനിമയിലേതിനേക്കാൾ കൂടെ കളിക്കുന്ന അപ്പനെയാണ് മക്കൾക്കു കൂടുതലിഷ്ടം.കുഞ്ഞുങ്ങളെ കാണുന്നതു തന്നെ എനിക്കു സന്തോഷമാണ്.\nഅവരെ വെറുതെ നോക്കിയിരുന്നാൽ മതി, സ്ട്രെ സ്സ് താനേ പൊയ്ക്കൊള്ളും, മക്കൾ വലുതാകുമ്പോൾ അമ്മ നൽകിയ സ്നേഹമൊക്കെ തിരികെ നൽകുമോ എന്നൊക്കെ ചിലപ്പോൾ ആലോചിക്കാറുണ്ട്. അഗസ്റ്റീനയുടെ കണ്ണുകളിൽ സഫലമാതൃത്വത്തിന്റെ നനവ്. കുഞ്ഞുങ്ങൾ സ്കൂളിൽ പോകുമ്പോൾ ഏകാ ന്തത മാറ്റാനാണ് കലൂരിൽ ടൂല ലൂല എന്ന കിഡ്സ് ഡിസൈനർ ബുട്ടിക് ആരംഭിച്ചത്.നല്ല മക്കളായി വളരണം. വിദ്യാഭ്യാസമുണ്ടെങ്കിലും സ്വഭാവം നല്ലതല്ലെങ്കിൽ കാര്യമില്ലല്ലോ… ഞങ്ങളുടെ ഫ്ളാറ്റ് ഒരു പ്ലേ സ്കൂൾ പോലെയാണ്. ഭിത്തി നിറയെ ക്രയോണിന്റെ നിറങ്ങൾ. എല്ലായിടത്തും കളിപ്പാട്ടങ്ങൾ… ഒന്നിച്ചിരുന്ന് നിറം നൽകിയും വീട്ടിലാകെ വണ്ടിയോടിച്ചും മക്കളങ്ങനെ നടക്കും… ഞാനൊന്നു വിഷമിച്ചിരുന്നാലോ ‘അമ്മാ എന്തു പറ്റി’യെന്നു ചോദിച്ച് അരികിലെത്തി ചിരിപ്പിക്കും.


ഉന്നതവിദ്യാഭ്യാസമുള്ളവര്‍ക്കും, യുകെയില് വിദ്യാഭ്യാസം നേടിയവര്‍ക്കും കൂടുതല് പോയിന്റും നേടാം.\nപുനഃസംഘടിപ്പിച്ച ശേഷം ചേര്‍ന്ന പുതിയ ക്യാബിനറ്റിന്റെ യോഗത്തില് ഓസ്‌ട്രേലിയന് സ്‌റ്റൈല് പോയിന്റ് ബേസ്ഡ് ഇമിഗ്രേഷന് സിസ്റ്റത്തില് ബോറിസ് ജോണ്‍സനും, സംഘവും അന്തിമതീരുമാനം കൈക്കൊണ്ടു. അണ്‍സ്‌കില്‍ഡ് ലേബറിന് എത്തുന്നവരെ ആശ്രയിക്കുന്നത് കുറയ്ക്കാനായി രാജ്യത്ത് എത്തുന്നവരുടെ ചുരുങ്ങിയ വാര്‍ഷിക ശമ്പളം 23000 പൗണ്ടായാണ് നിജപ്പെടുത്തിയത്. ഇയു കുടിയേറ്റക്കാര്‍ക്കും പുതിയ നിയമങ്ങള് ബാധകമാണ്.\nഇതുവഴി ഇയുവില് നിന്നുമുള്ള ലോ സ്‌കില്‍ഡ് വര്‍ക്കര്‍മാരുടെ എണ്ണം പ്രതിവര്‍ഷം 90,000 കുറയ്ക്കാന് സാധിക്കുമെന്നാണ് ഹോം ഓഫീസ് കണക്കുകള് വ്യക്തമാക്കുന്നത്. സ്‌കില്‍ഡ് കുടിയേറ്റക്കാര്‍ക്ക് 25,600 പൗണ്ടിന് മുകളില് വരുമാനം ലഭിക്കുന്ന ജോബ് ഓഫറാണ് ആവശ്യം. ഇയുവിന് പുറത്ത് നിന്നുള്ള കുടിയേറ്റക്കാര്‍ക്ക് നിലവില് ഇതില് കൂടുതലാണ് പരിധിയെന്നത് ശ്രദ്ധേയമാണ്.\nഇംഗ്ലീഷ് എത്രത്തോളം നന്നായി സംസാരിക്കുന്നുവെന്നത് അനുസരിച്ച് കുടിയേറ്റക്കാര്‍ക്ക് പോയിന്റും നല്‍കും. ചില കേസുകളില് 23,000 പൗണ്ട് വരെ ശമ്പളം നേടുന്നവര്‍ക്കും യോഗ്യതകള് അനുസരിച്ച് വിസകള് അനുവദിക്കും. എല്ലാ കുടിയേറ്റക്കാര്‍ക്കും സുരക്ഷിതമായ ജോബ് ഓഫര് വേണമെന്ന നിര്‍ബന്ധമുണ്ട്. ജോലിക്കാരുടെ കുറവുള്ള മേഖലകളില് കൂടുതല് പോയിന്റും ലഭിക്കും.\nഉന്നതവിദ്യാഭ്യാസമുള്ളവര്‍ക്കും, യുകെയില് വിദ്യാഭ്യാസം നേടിയവര്‍ക്കും കൂടുതല് പോയിന്റും നേടാം. രാജ്യങ്ങളെ തമ്മില് വിവേചനം നടത്താത്ത, ഇമിഗ്രേഷനില് ജനാധിപത്യപരമായ നിയന്ത്രണം ബ്രിട്ടീഷ് ജനതയ്ക്ക് ലഭിക്കുന്ന താരതമ്യേന സിംപിളായ സിസ്റ്റമാണ് ഇതെന്ന് ഡൗണിംഗ് സ്ട്രീറ്റ് വക്താവ് വ്യക്തമാക്കി. പുതിയ പോയിന്റ് ബേസ്ഡ് സിസ്റ്റത്തെക്കുറിച്ച് ബോറിസും, ഹോം സെക്രട്ടറി പ്രീതി പട്ടേലും ധാരണയായെന്നാണ് റിപ്പോര്‍ട്ട്.


ആധാര് മൊബൈല് നമ്പറുമായി ബന്ധിപ്പിക്കല് ഇനി വളരെ എളുപ്പം, എല്ലാം ഓണ്‍ലൈനില്, ചെയ്യേണ്ടത്... | Govt plans to ease Aadhaar-mobile linking - Malayalam Oneindia\nPublished: October 11 2017, 11:53 [IST]\nദില്ലി: ആധാറുമായി ബന്ധിപ്പിക്കാത്ത എല്ലാ മൊബൈൽ നമ്പറുകളും അസാധുവാക്കുമെന്ന് കേന്ദ്രസർക്കാർ നേരത്തേ പ്രഖ്യാപിച്ചിരുന്നു. 2018 ഫെബ്രുവരി 20 ആണ് ആധാറും സിം കാർഡും തമ്മിൽ ബന്ധിപ്പിക്കാനുള്ള അവസാന തീയതി. ആധാറുമായി ബന്ധിപ്പിക്കാത്ത മൊബൈൽ നമ്പറുകൾ 2018 ഫെബ്രുവരിയ്ക്ക് ശേഷം അസാധുവാക്കുമെന്നാണ് കേന്ദ്രസർക്കാർ അറിയിച്ചിരിക്കുന്നത്.\nആധാറും മൊബൈൽ നമ്പറും തമ്മിൽ ബന്ധിപ്പിക്കേണ്ടതു സംബന്ധിച്ച പലരിലും ആശയക്കുഴപ്പം നിലനിൽക്കുന്നുണ്ട്. എന്നാൽ ഇതിനായുള്ള നടപടിക്രമങ്ങൾ എളുപ്പത്തിക്കാനുള്ള നീക്കത്തിലാണ് കേന്ദ്രസർക്കാർ. പ്രധാനമായും മുതിർന്ന പൗരൻമാരെ ഉദ്ദേശിച്ചുള്ളതാണ് നീക്കം. ഇതിനായി എന്തു ചെയ്യണമെന്നു നോക്കാം.\nആധാര് സിം കാര്‍ഡുമായി ബന്ധിപ്പിക്കുന്നതിനുള്ള നടപടികള് എളുപ്പമാക്കുന്നതിനായി ടെലകോം കമ്പനികളുമായി സര്‍ക്കാര് ചര്‍ച്ച നടത്തിയിരുന്നു. ഇതിനായി ഓണ്‍ലൈന് ഒടിപി അടക്കമുള്ള മാര്‍ഗ്ഗങ്ങള് സ്വീകരിക്കാനാണ് ധാരണയായത്.\nമുതിര്‍ന്ന പൗരന്‍മാര്‍ക്ക് പ്രത്യേക പരിഗണന\nമുതിര്‍ന്ന പൗരന്‍മാര്‍ക്ക് പ്രത്യേക പരിഗണനയുണ്ട്. നടപടിക്രമങ്ങള്‍ക്കായി ഇവരെ വീടുകളില് വന്ന് സന്ദര്‍ശിച്ച് വിവരങ്ങള് ശേഖരിക്കും. ഐറിസ് സ്‌കാനിങ്ങ് പോലുള്ള പരിശോധനക്കായാണ് ഉദ്യോഗസ്ഥര് വീടുകളിലെത്തുന്നത്.\nഇപ്പോള് മുതിര്‍ന്ന പൗരന്‍മാര്‍ക്കാണ് ഈ ആനുകൂല്യം ലഭിക്കുക. പിന്നീട് മറ്റു പൗരന്‍മാര്‍ക്കും ഈ ആനുകൂല്യം ലഭിക്കുമോ എന്ന കാര്യത്തില് ഇപ്പോള് തീരുമാനമായിട്ടില്ല. മൊബൈല് സര്‍വ്വീസ് സെന്ററുകള്‍ക്കു പുറത്തുള്ള തിരക്ക് നിയന്ത്രിക്കാന് കൂടിയാണ് പുതിയ നീക്കം.\nരജിസ്‌ട്രേഷന് സമയത്ത് യുഐഡിഎഐക്ക് നല്‍കിയിട്ടുള്ള മൊബൈല് നമ്പര് തന്നെയാണ് ആധാറുമായി ബന്ധിപ്പിക്കുന്നതെങ്കില് ആധാറും സിം കാര്‍ഡും ബന്ധിപ്പിക്കല് എളുപ്പമായിരിക്കും. ടെലികോം കമ്പനികള് ചുമതലപ്പെടുത്തിയ ഉദ്യോഗസ്ഥരായിരിക്കും പരിശോധനക്കായി എത്തുക.\nടെലികോം സര്‍വ്വീസ് വഴി\nആധാറും മൊബൈല് നമ്പറും ബന്ധിപ്പിക്കാന് നിങ്ങള്‍ക്ക് മൊബൈല് സര്‍വീസ് റീട്ടെയിലറുമായും ബന്ധപ്പെടാം. മിക്ക ടെലികോം കമ്പനികളും ആധാര് - മൊബൈല് നമ്പര് ബന്ധിപ്പിക്കല് വളരെ എളുപ്പത്തില് ചെയ്തു നല്‍കുന്നുണ്ട്. ഇതിന് അവര് പ്രത്യേക ഫീസ് ഈടാക്കുന്നുമില്ല.\nമൊബൈല് നമ്പറും ആധാറും ബന്ധിപ്പിക്കേണ്ടത് വളരെ നിര്‍ബന്ധമാണ്. 2018 ഫെബ്രുവരി 20നു മുന്‍പ് ഇത് ബന്ധിപ്പിച്ചില്ലെങ്കില് നിങ്ങളുടെ മൊബൈല് സേവനങ്ങള് നിയന്ത്രണ വിധേയമാകും. 2018 ഫെബ്രുവരി 20 ആണ് ആധാര് മൊബൈല് നമ്പറുമായി ബന്ധിപ്പിക്കേണ്ട അവസാന തീയതി.\nmobile online otp ആധാര് മൊബൈല് നമ്പര് ഒടിപി


4malayalees - സൗദിയില് സ്വദേശിവത്ക്കരണം വീണ്ടും ശക്തമാക്കുന്നു; ടെലികോം, ഐ.ടി മേഖലയിലെ 14,000 തൊഴിലവസരങ്ങള് സൗദിവല്‍ക്കരിക്കുന്നതിന് വിവിധ മന്ത്രാലയങ്ങള് നീക്കമാരംഭിച്ചു; പതിനായിരങ്ങള്‍ക്ക് തൊഴില് നഷ്ടമായേക്കാം\nസ്വകാര്യ മേഖലയില് പതിനാലായിരത്തോളം പേരെ പിരിച്ചുവിട്ട് സൗദിയില് സ്വദേശിവത്ക്കരണം ശക്തമാക്കുന്നു. ടെലികോം, ഐ.ടി മേഖലയിലാണ് സ്വദേശിവത്ക്കരണം നടപ്പിലാക്കുന്നത്. പുതിയഉദ്യോഗാര്‍ത്ഥികള്‍ക്കാവശ്യമായ പരിശീലന പദ്ധതികള് സാങ്കേതികവിദ്യാ മന്ത്രാലയം നടപ്പിലാക്കും.


ഗോവയ്ക്ക് അടിച്ചുപൊളിക്കാന് പോകുന്നവരുടെ ശ്രദ്ധയ്ക്ക്! തീറ്റിയും കുടിയും ബീച്ചിൽ പറ്റില്ല; പുതിയ നിയമത്തിനൊരുങ്ങി ഗോവ - RashtraDeepika\nഗോവയ്ക്ക് അടിച്ചുപൊളിക്കാന് പോകുന്നവരുടെ ശ്രദ്ധയ്ക്ക്! തീറ്റിയും കുടിയും ബീച്ചിൽ പറ്റില്ല; പുതിയ നിയമത്തിനൊരുങ്ങി ഗോവ\nപനാജി: ബീച്ചുകളിൽ മദ്യപിക്കുന്നതിനും ഭക്ഷണം പാചകം ചെയ്യുന്നതിനും നിരോധനം ഏർപ്പെടുത്താനൊരുങ്ങി ഗോവ. സംസ്ഥാന ടൂറിസം ആക്ട് ഭേദഗതി ചെയ്താണ് പുതിയ നിയമം പാസാക്കുന്നത്. ഇതോടെ ആർക്കും ബീച്ചുകളിൽ മദ്യക്കുപ്പികളുമായി എത്തുന്നതിനോ മദ്യം കഴിക്കുന്നതിനോ സാധിക്കില്ല. പരസ്യമായി ഭക്ഷണം പാചകം ചെയ്യാനും സാധിക്കില്ല. നിയമം ലംഘിച്ചാൽ 2000 രൂപ പിഴയോ മൂന്നുമാസം തടവോ ലഭിക്കും- ടൂറിസം മന്ത്രി മനോഹർ അജ്ഗാംവകർ പറഞ്ഞു.\nമൂന്നു ദിവസത്തെ ബജറ്റ് സെഷനിൽ ഈ ബില്ലിന്‍റെ ഭേദഗതി സഭയുടെ മേശപ്പുറത്ത് വയ്ക്കും. ബീച്ചുകളില് കുപ്പികള് പൊട്ടിക്കുക, പരസ്യമായി മദ്യപാനം നടത്തുക, ഭക്ഷണം പാകം ചെയ്യുക തുടങ്ങിയവ ചെയ്യുന്നവരെ ഉദ്ദേശിച്ചാണ് ഈ ഭേദഗതി കൊണ്ടുവന്നതെന്നും മന്ത്രി പറഞ്ഞു.\nഭേദഗതി പ്രകാരം ഗോവക്കാര്‍ക്ക് കാസിനോകളില് പ്രവേശിക്കാന് കഴിയില്ല. കടപ്പുറത്ത് നിന്ന് മദ്യപിക്കുന്നതിനും നിരോധനം ഏര്‍പ്പെടുത്തി. ഇത് ലംഘിക്കുന്നവര് 2500 രുപ പിഴ അടക്കേണ്ടി വരും. ബീച്ചുകളിലും മറ്റും പരസ്യമദ്യപാനം കൂടുകയും സ്ത്രീകൾക്കുനേരെ അടിക്കടി അക്രമമുണ്ടാവുകയും ചെയ്ത സാഹചര്യത്തിലാണ് സർക്കാർ കർശന നടപടിക്കൊരുങ്ങുന്നത്.\nകിണറ്റിൽ നിലയ്ക്കാതത്ത ഉറവ; ആറു പ്രദേശങ്ങളിലേക്ക് ഇവിടെ നിന്നും കുടിവെള്ള വിതരണം; വെള്ളത്തിന്‍റെ ഗുണമേന്മ പരിശോധിക്കാനെത്തിയവർ കണ്ടത് തട്ടിപ്പിന്‍റെ പുത്തൻ രീതി…


ടി ഐ ഐ ഉപയോഗിച്ച് ആപ്പിൾ ഐഫോൺ7പ്ലസ് ബാറ്ററി, സൈക്കിൾ റീപ്ലാസ്മെന്റ് ബാറ്ററി\nവിവരണം:ഐഫോൺ7പ്ലസ് ബാറ്ററി ടി ഐ ഐ,ഐഫോൺ7പ്ലസ് ബാറ്ററി,ഐഫോൺ7പ്ലസ് ബാറ്ററി,ഐ ഐ ഐ ഉപയോഗിച്ച് ഐഫോൺ ബാറ്ററി,,\nHome > ഉൽപ്പന്നങ്ങൾ > ഐഐഐ ഐറ്റിക്കൊപ്പം ഐഫോൺ ബാറ്ററി > ടി ഐ ഐ ഉപയോഗിച്ച് ഐഫോൺ7പ്ലസ് ബാറ്ററി\nടി ഐ ഐ ഉപയോഗിച്ച് ഐഫോൺ7പ്ലസ് ബാറ്ററി ലെ ഉൽപ്പന്ന വിഭാഗങ്ങൾ, ഞങ്ങൾ ചൈന, ഐഫോൺ7പ്ലസ് ബാറ്ററി ടി ഐ ഐ , ഐഫോൺ7പ്ലസ് ബാറ്ററി വിതരണക്കാർ / ഫാക്ടറി, ഐഫോൺ7പ്ലസ് ബാറ്ററി R & D, നിർമ്മാണത്തിലെ മൊത്തത്തിലുള്ള ഉയർന്ന നിലവാരമുള്ള ഉല്പന്നങ്ങൾ എന്നിവയിൽ നിന്നും പ്രത്യേക ഉല്പന്നങ്ങൾ, ടെക്നിക്കൽ പിന്തുണ എന്നിവ ഞങ്ങൾ നൽകുന്നു. നിങ്ങളുടെ സഹകരണത്തിനായി കാത്തിരിക്കുക!\nTI ഉപയോഗിച്ച്0സൈക്കിൾ iPhone7 പ്ലസ് ബാറ്ററി മാറ്റുക  ഇപ്പോൾ ബന്ധപ്പെടുക\nയൂണിറ്റ് വില: USD 5.3 - 5.4 / Piece/Pieces\nപുതിയ0സൈക്കിൾ iPhone7 പ്ലസ് റിപ്ലേഷൻസ് ലി-അയൺ ബാറ്ററി , അസൽ ടെക്സക്സ് ഇൻസ്ട്രുമെന്റുകൾ (TI) ഐസി IPhone7 Plus 2900mAh 4.3V 11.1whr ന് നിങ്ങൾ ഐഫോൺ ബാറ്ററി ലൈഫ് ടൈം കുറിച്ച് അറിയേണ്ട ആദ്യത്തെ കാര്യം 500 സൈക്കിളുകൾ സാധാരണയായി. ഒരു ചാർജ് ചക്രം...\nചൈന ടി ഐ ഐ ഉപയോഗിച്ച് ഐഫോൺ7പ്ലസ് ബാറ്ററി വിതരണക്കാർ\nഅതിവേഗ ചാർജ്ജിംഗ്, വേനൽ ചൂട് വികിരണം, ദീർഘായുസ്സ്, സുരക്ഷ, സ്ഥിരത.\n-100% ശുദ്ധമായ ലിഥിയം കോബാൾട്ട് ഓക്സൈഡ് കോർ, ഉയർന്ന സാന്ദ്രത സെറാമിക് ഡയഫ്രം, യഥാർത്ഥ 1: 1 ഉപയോഗിച്ച് കപ്പാസിറ്റി സാന്ദ്രത ഉറപ്പാക്കുക.\nഐബിഎം നിർമ്മാതാക്കളിൽ നിന്നുള്ള ഐസിഡിക്കായ ഐ പി അപ്രതീക്ഷിത നിലവാരമെടുത്താൽ യാന്ത്രിക അടച്ചുപൂട്ടലല്ല.\n- ഐടി ആപ്പിൾ യഥാർത്ഥ ബാറ്ററി ചിപ്പ് വിതരണക്കാരൻ ആണ്, യഥാർത്ഥ നിയന്ത്രണ ചിപ്പ് യാന്ത്രിക അപ്ഡേറ്റ് യഥാർത്ഥ ഐഒഎസ് സിസ്റ്റം പ്രവർത്തനം ഡാറ്റ അപ്ഡേറ്റ്. പവർ ഡൈവിംഗിനെക്കുറിച്ച് ആശങ്കപ്പെടാതെ സ്ഥിരത ഉറപ്പാക്കുക. സാധാരണ ബാറ്ററി നഷ്ടം, ഒറിജിനൽ ബാറ്ററിയുമായി യാന്ത്രിക ഐഡന്റിഫിക്കേഷൻ, അതേ പ്രകടനശേഷി, ബുദ്ധിശക്തി തിരിച്ചറിയൽ, ബുദ്ധിയുള്ള പ്രവർത്തനം, നീല സ്ക്രീൻ ഇല്ല.\nമൊബൈൽ ഫോണുകളുമായുള്ള സ്ഥിരമായ കണക്ഷൻ, കൃത്യമായ വായനാ ഡാറ്റ ഉറപ്പുവരുത്തുന്നതിന് -ഓ.എം. ഓർഡർ കണക്ടർ, ഉയർന്ന സൂക്ഷ്മ\nഐഫോൺ7പ്ലസ് ബാറ്ററി ടി ഐ ഐ ഐഫോൺ7പ്ലസ് ബാറ്ററി ഐ ഐ ഐ ഉപയോഗിച്ച് ഐഫോൺ ബാറ്ററി


ലെബനോന്‍കാര് ബൈബിളിലെ പുരാതന കനാന്യവംശക്കാരുടെ സന്തതിയെന്ന് ഗവേഷകര് - Welcome to Disciples News | Daily updating Online Malayalam Christian News Paper\nസിദോന് : ലെബനോന് നിവാസികള് പുരാതന കനാന്യ വംശക്കാരുടെ പിന്തുടര്‍ച്ചക്കാരെന്ന് ഗവേഷകര് .\nലെബനോനിലെ പുരാതന നഗരമായ സിദോനില് നിന്നും കണ്ടെടുത്ത 37,00 വര്‍ഷം മുമ്പു ജീവിച്ചിരുന്ന5പേരുടെ അസ്ഥികളില് നടത്തിയ ഡി.എന് .എ. പരിശോധനയിലാണ് പുതിയ കണ്ടെത്തല് . അടുത്ത കാലത്ത് സിദോനില്‍നിന്നും പര്യവേഷക സംഘം 3700 വര്‍ഷം മുമ്പു ജീവിച്ചിരുന്ന പുരാതന കനാന്യ വംശക്കാരായ5പേരുടെ അസ്ഥികള് മണ്ണിനടിയില്‍നിന്നും കണ്ടെടുത്തിരുന്നു.\nഇപ്പോഴത്തെ ലെബനോന് നിവാസികളുടെ ഡി.എന് .എ പരിശോധിച്ചപ്പോള് 99 ശതമാനവും, പുരാതന കനാന്യ വംശക്കാരുടെ കണ്ടെത്തിയ ഫോസിലുകളില് നടത്തിയ ഡി.എന് .എ. പരിശോധനയിലെ 93% ജീനുകളും തമ്മില് ഒത്തു പോരുന്നതാണെന്ന് ഗവേഷകര് അഭിപ്രായപ്പെടുന്നു.\nവെങ്കല യുഗത്തില് സിദോന് ബൈബിളിലെ പ്രമുഖ കനാന്യ നഗരങ്ങളിലൊന്നായിരുന്നു. ഇവിടത്തെ ജനവാസികള് 300 മുതല് 800 വര്‍ഷം മുമ്പു വരെ യോര്‍ദ്ദാനില് താമസിച്ചവരാണ്. സിദോനില്‍നിന്നും ഇതുവരെയായി 106 കനാന്യ വംശക്കാരുടെ ശവകുടീരങ്ങള് കണ്ടെത്തിയിട്ടുണ്ട്.\nകുട്ടികള് ഉള്‍പ്പെടെയുള്ള ജഡങ്ങള്‍ക്കു സമീപം ജാറുകളും, പാത്രങ്ങളുമൊക്കെ കണ്ടെത്തിയിട്ടുണ്ട്. ഇതാദ്യമായാണ് പുരാതന കനാന്യ വംശക്കാരും ലെബനോന് നിവാസികളും തമ്മിലുള്ള പിന്തുടര്‍ച്ചാ ബന്ധം തെളിയിക്കപ്പെട്ടതെന്ന് ഗവേഷണത്തിനു നേതൃത്വം നല്‍കിയ സിദോന് പര്യവേഷക സംഘം നേതാവ് ഡോ. ക്ലൌഡ് ഡൌമെറ്റ് സെര്‍ഹള് അഭിപ്രായപ്പെടുന്നു.\nലബനോന് പുരാതന യിസ്രായേലിന്റെ ഭാഗമായിരുന്നു. സിറിയ, യോര്‍ദ്ദാന് എന്നിവിടങ്ങളില് കനാന്യ വംശക്കാരുണ്ടായിരുന്നതായി ഗവേഷകര് കരുതുന്നു.\nApril 25, 2018 Disciples News\nOctober 5, 2019 Disciples News


മരണ കാരണം അറിയാതെ മലപ്പുറത്ത് ആനക്കുട്ടിയുടെ ജഡം കണ്ടെത്തി | മറുപുറം കേരള\nSeptember 23, 2020 September 23, 2020 Web DeskLeaveaComment on മരണ കാരണം അറിയാതെ മലപ്പുറത്ത് ആനക്കുട്ടിയുടെ ജഡം കണ്ടെത്തി\nമലപ്പുറം: മരണ കാരണം സ്ഥിരീകരിക്കാതെ മലപ്പുറത്ത് ആനക്കുട്ടിയുടെ ജഡം കണ്ടെത്തി. നേരത്തെ പാലക്കാട് ജില്ലയില് സ്‌ഫോടക വായില്‍കടിച്ച സ്‌ഫോടക വസ്തുപൊട്ടിത്തെറിച്ച് ആന ചരിഞ്ഞ സമയത്തും ഇത് മലപ്പുറം ജില്ലയുടെ മേലില്‍ചാര്‍ത്തി അധിക്ഷേപിക്കാനും മുതലെടുത്തതായി പരാതികളുയര്‍ന്നിരുന്നത്. എന്നാല് ഇന്നലെ മലപ്പുറം ജില്ലയിലെ നിലമ്പൂര് ചാലിയാര് പഞ്ചായത്തിലെ കാഞ്ഞിരപ്പുഴ-ആഢ്യന്‍പാറ ജലവൈദ്യുത പദ്ധതിയുടെ ഡാമിനു സമീപമാണ് ആനക്കുട്ടിയുടെ ജഡം കണ്ടെത്തിയത്. വൈകുന്നേരമാണ് ഒരു മാസം പ്രായമുള്ള ആനക്കുട്ടിയുടെ ജഡം കണ്ടെത്തിയത്. തുടര്‍ന്ന് വനം വകുപ്പ് ഉദ്യോഗസ്ഥര് സ്ഥലത്തെത്തി ജഡം കരയ്ക്ക് എത്തിക്കാന് ശ്രമിച്ചെങ്കിലും പരാജയപ്പെടുകയായിരുന്നു.\nപ്രദേശത്ത് രണ്ടുദിവസമായി പെയ്യുന്ന ശക്തമായ മഴയില് വെള്ളച്ചാട്ടത്തില് നിരൊഴുക്കു കൂടി. ഈ സാഹചര്യത്തില് ജഡമുള്ള സ്ഥലത്തേക്ക് എത്തിപ്പെടാന് വനം വകുപ്പ് ഉദ്യോഗസ്ഥര് ശ്രമിച്ചെങ്കിലും പരാജയപ്പെട്ടു. പിന്നാലെ നിലമ്പൂര് ഫയര് ഫോഴ്‌സ് ഉദ്യോഗസ്ഥരുടെ സഹായം തേടുകയായിരുന്നു. ഇന്ന് രാവിലെ സംഭവസ്ഥലത്തെത്തിയ ഫയര് ഫോഴ്‌സ് ഉദ്യോഗസ്ഥര് കയറുകെട്ടി 15 മീറ്ററോളം താഴ്ചയില് വഴുക്കലുള്ള ചെങ്കുത്തായ പാറക്കെട്ടിലൂടെ അതിസാഹസികമായി പുഴയിലിറങ്ങി. തുടര്‍ന്ന് ആനക്കുട്ടിയുടെ ജഡം കരയ്‌ക്കെത്തിച്ചു.\nവനം വകുപ്പ് ഉദ്യോഗസ്ഥരും നാട്ടുകാരും രക്ഷാപ്രവര്‍ത്തനത്തില് പങ്കാളിയായി. പ്രത്യേക വെറ്ററിനറി സംഘവും വനം വകുപ്പ് ഉദ്യോഗസ്ഥരും ജഡത്തില് പരിശോധന നടത്തി. പിന്നീട് പോസ്റ്റുമോര്‍ട്ടം ചെയ്തു. അതേസമയം ആനക്കുട്ടിയുടെ മരണ കാരണം വ്യക്തമല്ല. ആനക്കുട്ടി വെള്ളച്ചാട്ടത്തില് വീണു പോയതാകാമെന്നാണ് വനം വകുപ്പിന്റെ പ്രാഥമിക നിഗമനം.


suresh raina retirement ഇൻസൈഡ് ഔട്ട് ലോഫ്റ്റുകളും അസാമാന്യമായ ക്യാച്ചുകളും; റെയ്ന വിരമിക്കുമ്പോൾ ഒപ്പം കൂട്ടുന്നത്\nധോണിയുടെ വിരമിക്കൽ പ്രഖ്യാപനം വന്നതിനു മിനിട്ടുകൾക്ക് ശേഷം മറ്റൊരാൾ കൂടി വിരമിച്ചു, സുരേഷ് റെയ്ന. ഗെയിം കണ്ട ഏറ്റവും മികച്ച ക്യാപ്റ്റന്മാരിൽ ഒരാൾക്കൊപ്പം വിരമിച്ചതുകൊണ്ട് തന്നെ അയാളുടെ വിരമിക്കൽ സമൂഹമാധ്യമങ്ങളിൽ ഏറെ ചർച്ചയായില്ല. എന്നാൽ, അങ്ങനെ വിടവാങ്ങേണ്ട ഒരാളല്ല സുരേഷ് റെയ്ന.\nകരിയറിൽ ചുരുങ്ങിയത് ഒന്നോ രണ്ടോ വർഷങ്ങൾ ബാക്കി നിൽക്കെയാണ് റെയ്ന പാഡഴിക്കുന്നത്. തൻ്റെ കരിയർ ഷേപ്പ് ചെയ്ത പ്രിയപ്പെട്ട ക്യാപ്റ്റൻ വിരമിക്കുമ്പോൾ ആ ഗെയിം ഇനി തനിക്കും വേണ്ട എന്ന ബാലിശമായ അതിവൈകാരികത കൊണ്ടാണ് അയാൾ വിരമിക്കുന്നതെന്ന് നമുക്ക് വാദിക്കാം. എന്നാൽ, അയാൾ പോകുമ്പോൾ ഒപ്പം കൊണ്ടുപോകുന്ന ചിലതുണ്ട്. നിലവിൽ, മറ്റാർക്കും സാധിക്കാത്ത ചിലതാണ് റെയ്ന ഇന്ത്യൻ ക്രിക്കറ്റിനു നൽകിയത്.\nഇന്ത്യൻ ടീമിൽ എന്നല്ല, ലോക ക്രിക്കറ്റിൽ തന്നെ ഇൻസൈഡ് ഔട്ട് ലോഫ്റ്റുകൾ ഇത്ര മനോഹരമായി കളിക്കുന്ന മറ്റൊരു താരം നിലവിൽ ഉണ്ടോ എന്ന് സംശയമാണ്. മിഡിൽ സ്റ്റമ്പ് ലൈനിലോ, ഓഫ് സ്റ്റമ്പ് ലൈനിലോ ഓഫ് സ്റ്റമ്പിനു പുറത്തോ വരുന്ന ഡെലിവറികളെ നീണ്ട ഒരു സ്ട്രൈഡിൽ കോരിയെടുത്ത് ഉയർന്ന ഫോളോ ത്രൂവോടെ ഡീപ് എക്സ്ട്രാ കവർ ബൗണ്ടറിയിലേക്ക് നിക്ഷേപിക്കുന്ന റെയ്ന ഒരിക്കലും മടുക്കാത്ത കാഴ്ചയായിരുന്നു. സ്വന്തം നേട്ടങ്ങളെക്കാൾ ടീം അംഗങ്ങളുടെ നേട്ടങ്ങളിൽ സന്തോഷം കണ്ടെത്തുക എന്നതും സുരേഷ് റെയ്ന എന്ന ക്രിക്കറ്ററുടെ സവിശേഷതയായിരുന്നു. ടീം പ്ലെയർ എന്ന ടാഗ് കൃത്യമായി ചേരുന്ന കളിക്കാരൻ. ആദ്യമായി മൂന്ന് ഫോർമാറ്റിലും സെഞ്ചുറി നേടുന്ന ഇന്ത്യൻ താരം എന്ന റെക്കോർഡും ഈ ഉത്തർപ്രദേശുകാരനാണ്.\nഎലഗൻ്റായ ലെഫ്റ്റ് ഹാൻഡർ ബാറ്റ്സ്മാൻ എന്നതിലുപരി, ക്രിക്കറ്റ് ലോകം കണ്ട ഏറ്റവും മികച്ച ഫീൽഡർ എന്ന വിശേഷണമാണ് റെയ്നയെ ഇന്ത്യൻ ടീമിൽ വേർതിരിച്ചു നിർത്തിയത്. പലപ്പോഴും ഡയറക്ട് ഹിറ്റുകളും അവിശ്വസനീയമായ ക്യാച്ചുകളും ശൂന്യതയിൽ നിന്ന് ഇന്ത്യക്ക് നൽകിയിട്ടുള്ള മുൻതൂക്കം എത്രയോ വലുതായിരുന്നു.\n2004 അണ്ടർ-19 ലോകകപ്പ് ആയിരുന്നു തുടക്കം. ആഭ്യന്തര ക്രിക്കറ്റിലെ ഗംഭീര പ്രകടത്തിനൊടുവിൽ തൊട്ടടുത്ത വർഷം ശ്രീലങ്കക്കെതിരെ ഏകദിന അരങ്ങേറ്റം. എം എസ് ധോണി ഇന്ത്യൻ ടീമിൻ്റെ ക്യാപ്റ്റൻ ആയതിനു പിന്നാലെ റെയ്നക്ക് കൂടുതൽ അവസരങ്ങൾ ലഭിച്ചു. 2011 ലോകകപ്പിൽ ആകെ നാല് മത്സരങ്ങളാണ് റെയ്ന കളിച്ചത്. ഓസ്ട്രേലിയക്കെതിരെ ക്വാർട്ടർ ഫൈനലിലും പാകിസ്താനെതിരെ സെമിഫൈനലിലും വളരെ ക്രൂഷ്വലായ രണ്ട് ഇന്നിംഗ്സുകൾ. നിർണായകമായ ഇന്നിംഗ്സുകളിലൂടെ റെയ്ന ഇന്ത്യക്ക് ലോകകപ്പ് നേടി നൽകി എന്ന് അന്നത്തെ പരിശീലകൻ ഗാരി കേഴ്സ്റ്റൺ പറഞ്ഞതു തന്നെയാണ് ആ ഇന്നിംഗ്സുകളുടെ പ്രാധാന്യം.\nഐപിഎൽ പരിഗണിച്ചാൽ, ലീഗ് കണ്ട ഏറ്റവും മികച്ച ബാറ്റ്സ്മാന്മാരിൽ ഒരാളെന്ന് നിസ്സംശയം പറയാം. ആദ്യ സീസൺ മുതൽ ചെന്നൈ സൂപ്പർ കിംഗ്സിൻ്റെ ‘ചിന്ന തല’. ഐപിഎലിൽ 5000 റൺസ് തികക്കുന്ന ആദ്യ ബാറ്റ്സ്മാൻ എന്ന റെക്കോർഡ് കഴിഞ്ഞ എഡിഷനിലാണ് റെയ്ന കരസ്ഥമാക്കിയത്. ഐപിഎല്ലിൽ ആകെ 5368 റൺസാണ് റെയ്നയുടെ സമ്പാദ്യം. ലീഗിൽ ഏറ്റവുമധികം റൺസ് നേടിയവരിൽ രണ്ടാമതാണ് റെയ്ന.\nകണക്കുകൾ അവിടെ നിൽക്കട്ടെ. 33 കാരനായ റെയ്ന പാഡഴിക്കുമ്പോൾ ഒപ്പം കൂട്ടുന്നത് നേരത്തെ പറഞ്ഞ ഇൻസൈഡ് ഔട്ട് ലോഫ്റ്റുകളെയാണ്. അത് തന്നെയാണ് ആത്യന്തികമായി ക്രിക്കറ്റ് പ്രേമികൾ മിസ് ചെയ്യാൻ പോകുന്നതും.\nStory Highlights – suresh raina retirement\nRead more on: retirement | suresh raina


: കഴിഞ്ഞ മൂന്ന് തവണയും കഥകളി സംഗീതത്തിൽ ജില്ലാ കലോത്സവത്തിൽ ഒന്നാം സ്ഥാനം കരസ്ഥമാക്കിയതിന്റെ ആഘോഷത്തിലാണ് ഫറോക്ക് ജി.വി.എച്ച്.എസ്.എസ്. വിദ്യാർഥിനി ഭദ്ര കെ.എം.പി. ഇത്തവണ ബി.ഇ.എം. സ്കൂളിലേക്കെത്തിയത്. എന്നാൽ നാലാം തവണയും ഒന്നാംസ്ഥാനം കരസ്ഥമാക്കിയപ്പോൾ സന്തോഷത്തിന്റെ തിളക്കം കൂടി. ജില്ലാ കലോത്സവത്തിൽ മാത്രമല്ല സംസ്ഥാന കലോത്സവത്തിലും മൂന്ന് തവണ ഒന്നാംസ്ഥാനവും നേടിയിട്ടുണ്ട് ഈ മിടുക്കി. കോട്ടയ്ക്കൽ നാട്യ സംഘത്തിലെ അധ്യാപകനായിരുന്ന അച്ഛൻ സുരേഷ് കുമാർ കെ.എം.പി. യാണ് അഞ്ചാം വയസ്സു മുതൽ ഭദ്രയെ കഥകളി സംഗീതം അഭ്യസിപ്പിക്കുന്നത്.\nകുട്ടിക്കാലം മുതലെ അച്ഛൻ കഥകളി സംഗീതം ആലപിക്കുന്നത് കണ്ടാണ് താനും സംഗീതത്തെ ഇഷ്ടപ്പെട്ടു തുടങ്ങിയതെന്ന് ഭദ്ര പറയുന്നു.\nഇപ്പോൾ അച്ഛന്റെ ശിഷ്യനായ കോട്ടയ്ക്കൽ സന്തോഷ് കുമാറാണ് ഗുരു. അച്ഛൻ ഇപ്പോൾ നല്ലൂർ ശിവക്ഷേത്രത്തിലെ മേൽശാന്തിയാണ്. അമ്മ ഫറോക്ക് എൻ.എസ്.എസ്. സ്കൂളിലെ അധ്യാപികയാണ്. സഹോദരൻ ഉണ്ണിക്കൃഷ്ണൻ അഞ്ചാം ക്ലാസ് വിദ്യാർഥിയാണ്.


സലീമിസം : April 2015\nInfocus m2 (12)\n( അഴി ) കടലും കായലും ചേരുന്നിടം\nതിരൂര് തുഞ്ചന്‍പറമ്പ് ബ്ലോഗ് മീറ്റ് -2015\nകല്ലായി പുഴയും കടലും കൂടിച്ചേരുന്ന കാഴ്ച്ച .\nPosted by Salim Veemboor സലിം വീമ്പൂര് at 6:04 AM4comments:\nനേരത്തെ തന്നെ തീരുമാനിച്ച പോലെ അടുത്ത കുടുംബത്തിലെ കല്യാണത്തില് പങ്കെടുത്ത് 11.50 ന് തിരൂരിലേക്ക് ഓട്ടോയില് യാത്ര തുടങ്ങി . വേഗം എത്താന് വേണ്ടി മാക്സിമം സ്പീഡില് തന്നെ പോയി . ഏകദേശം ഒരു മണിക്ക് അവിടെ എത്തി .ഗേറ്റില് തന്നെ ബ്ലോഗര് സംഗമത്തിന്റെ ബാനറുകള് കണ്ടു , വണ്ടി പുറത്ത് പാര്‍ക്ക് ചെയ്ത് ഗേറ്റിനുള്ളിലേക്ക് നടന്നു .\nഅവിടെ കുറെ ആളുകള് അങ്ങോട്ടും ഇങ്ങോട്ടും നടക്കുന്നത് കണ്ടു . അവരുടെ മുഖത്തേക്ക് വളരെ ശ്രദ്ധയോടെ തന്നെ നോക്കി ഞാന് മുമ്പോട്ട് നടന്നു . പരിചയമുള്ള ഒരു മുഖം പോലും അതില് ഞാന് കണ്ടില്ല . തിരിച്ചു പോയാലോ എന്ന ചിന്ത എന്നില് ഉദിച്ചു . ഏതായാലും വന്നതല്ലേ എന്ന് വിചാരിച്ചു മെയിന് ഹാളിന്റെ ഉള്ളിലേക്ക് ഒന്ന് എത്തി നോക്കി .\nഅതാ ഒരാള് നില്‍ക്കുന്നു ,ഒരു നിമിഷം ഞാന് ആലോചിച്ചു , അതെ മുനീര്‍ക്ക തന്നെ നമ്മുടെ മുനീര് ഇബ്രാഹിം . എന്നെ കണ്ടതും മുനീര്‍ക്ക അകത്തോട്ട് ക്ഷണിച്ചു പേര് റെജിസ്റ്റര് ചെയ്തു . അബ്സര്‍ക്കയും അവിടെയുണ്ടായിരുന്നു . ഉച്ചഭക്ഷണത്തിനുള്ള നേരം ആണെന്നു മനസ്സിലായി .പിന്നെ മറ്റുള്ള ബ്ലോഗര്‍മാരെ കാണാന് പുറത്തേക്ക് പോയി .\nഅവിടെ അതാ കുറെ ആളുകള് ഫോട്ടോ എടുക്കാന് നിന്ന് കൊടുക്കുന്നു , കുറച്ചാളുകള് ഫോട്ടോ എടുക്കുന്നു . ഞാനും അവിടെ പോയി ഫോട്ടോ എടുക്കാന് നിന്ന് കൊടുത്തു . പിന്നെ അവിടെയുള്ള ആളുകളെ ഞാന് ശ്രദ്ധയോടെ നോക്കി . അതാ നില്‍ക്കുന്നു നമ്മുടെ പിള്ളേച്ച്ചന് എന്ന രാഹുല് പിള്ള , അന്‍വര് ഹുസൈന്‍ക്ക , ഉട്ടോപ്പ്യന് , സംഗീത് വിനായകന് ,റഫീക്ക് ഡിസൈന് , രാഗേഷ് ആര് ദാസ് , ടാം ഷെരീഫ്ക്ക പിന്നെ സംഗീത് അങ്ങനെ നേരിട്ടും അല്ലാതെയും കണ്ടു പരിചയമുള്ള ചില മുഖങ്ങള് കണ്ടു .\nഫോട്ടോ എടുപ്പിന് ശേഷം പലരും പരസ്പരം പരിചയപ്പെട്ടു കൊണ്ടിരുന്നു , ഇതിനിടക്ക് ടാം ഷെരീഫ് ഇക്കയെയും ബെഞ്ചി നെല്ലികലയെയും നേരില് കണ്ടു സംസാരിച്ചു , അതിനിടക്ക് നൌഷാദ് വടക്കേല് അവിടെയെത്തി നേരില് പരിചയപ്പെടാന് പറ്റി . ഭക്ഷണം കഴിച്ചതിനു ശേഷം നാല് മണി വരെ " വായന കുറയുന്നു പുതിയ എഴുത്തുകള് ഉണ്ടാവുന്നില്ല " എന്ന വിഷയത്തില് ചര്‍ച്ച ചെയ്തു . നിരവധി ബ്ലോഗര്‍മാര് ഈ ചര്‍ച്ചയില് അഭിപ്രായങ്ങള് പങ്കു വെച്ചു . ഇനി രണ്ടായിരത്തി പതിനേഴ് ഏപ്രിലില് വീണ്ടും സംഗമിക്കാമെന്ന പ്രതീക്ഷ സാബു കൊട്ടോട്ടിപങ്കു വെച്ചു . കൃത്യം നാല് മണിക്ക് തന്നെ അന്‍വര്‍ക്കയുടെ നന്ദി പറയലോടു കൂടി പരിപാടി പിരിച്ചു വിട്ടു .\nപിന്നെ ചെറു സംഘങ്ങളായി ഞങ്ങളില് പലരും പരസ്പരം ഫോട്ടോ എടുത്തും വിശേഷങ്ങള് പങ്കു വെച്ചും കുറച്ച് നേരം കൂടി അവിടെ നിന്നു , പലരും ഇതിനിടക്ക് വീണ്ടും കാണാമെന്ന പ്രതീക്ഷയോടെ യാത്ര പറഞ്ഞു പോയിക്കൊണ്ടിരുന്നു . കൂതറ ഹാഷിം പിന്നെ പേരറിയാത്തതും അറിയുന്നതുമായ പല ബ്ലോഗര്‍മാരെയും പരിചയപ്പെടാന് പറ്റി എന്നത് വളരെ വലിയ സന്തോഷം എന്നില് ഉണ്ടാക്കി . ബാക്കിയുള്ള ബ്ലോഗര്‍മാരോട് യാത്ര പറഞ്ഞു നാലേ മുപ്പതിന് ഞാന് തിരിച്ചു യാത്രയായി .\nPosted by Salim Veemboor സലിം വീമ്പൂര് at 8:13 AM 12 comments:\nCopyright 2010 സലീമിസം .All rights reserved.


ആലപ്പുഴ കുറുപ്പന് കുളങ്ങരയിലെ കണ്ണികാട് താമസിക്കുന്നവരുടെ പ്രളയ ദുരിതാശ്വാസ ക്യാമ്പ് പ്രവർത്തിക്കാറുള്ള സ്ഥലത്തേക്ക് ആളും മനുഷ്യനും എത്തിനോക്കിയിരുന്നില്ല കഴിഞ്ഞ 35 വർഷക്കാലവും. അന്തേവാസികൾക്കൊപ്പം പാർട്ടി പ്രവർത്തകർ മാത്രമാണ് ഈ ക്യാമ്പിന് തുണയായി ഉണ്ടായിരുന്നത്. ഈ സ്ഥിതിക്ക് മാറ്റം വന്നിരിക്കുകയാണ് ഇന്നത്തെ സംഭവവികാസങ്ങളോടെ. ഓമനക്കുട്ടൻ എന്ന സിപിഎം ലോക്കൽ കമ്മറ്റിയംഗം അടക്കമുള്ളവരുടെ നേതൃത്വത്തിൽ പ്രവർത്തനം നടന്നു വന്നിരുന്ന ക്യാമ്പിലേക്ക് ദുരിതാശ്വാസ സാധനങ്ങളുമായി ആദ്യത്തെ ലോഡ് വന്നുവെന്നാണ് വിവരം. ഡിവൈഎഫ്ഐ അങ്കമാലി ബ്ലോക്ക് കമ്മറ്റിയുടെ നേതൃത്വത്തിലാണ് ആദ്യ ലോഡ് എത്തിച്ചേർന്നത്. അരി, പലവ്യഞ്ജനം, പായ, ബ്ലീച്ചിങ് പൌഡർ തുടങ്ങിയവയാണ് ഇതിലുള്ളത്. സംസ്ഥാനത്തിന്റെ വിവിധ ഭാഗങ്ങളിൽ നിന്നും സാധനങ്ങളെത്തിക്കാമെന്ന വാഗ്ദാനങ്ങൾ വന്നിട്ടുണ്ട്.\nക്യാമ്പിലെ മുതിര്‍ന്ന അംഗങ്ങളിലൊരാളാണ് ആദ്യ ലോഡിലെ സാധനങ്ങൾ ഏറ്റുവാങ്ങിയത്.\nകഴിഞ്ഞ ദിവസങ്ങളിൽ സോഷ്യൽ മീഡിയയിൽ നടന്ന ഒരു വ്യാജ പ്രചാരണത്തിനു ശേഷമാണ് ഈ ക്യാമ്പിലേക്ക് ശ്രദ്ധയെത്തിയത്. സിപിഎം ഏരിയാ സെക്രട്ടറിയായ ഓമനക്കുട്ടന് പണപ്പിരിവ് നടത്തുന്നുവെന്നതായിരുന്നു വീഡിയോ സഹിതമുള്ള സോഷ്യൽ മീഡിയ പ്രചാരണം. സത്യാവസ്ഥ ശരിയായി മനസ്സിലാക്കാതെ മാധ്യമങ്ങൾ വാർത്ത ഏറ്റെടുത്തതോടെ ഓമനക്കുട്ടനെതിരെ പാർട്ടി നടപടിയും പൊലീസ് കേസുമെല്ലാം വന്നു. പിന്നീടാണ് വസ്തുകൾ പുറത്തുവന്നത്.\nഇന്നലെ ഉച്ചയോടെയാണ് ഓമനക്കുട്ടന് ദുരിതാശ്വാസ ക്യാമ്പില് അനധികൃതമായി പണപ്പിരിവ് നടത്തിയ വാര്‍ത്ത ദൃശ്യങ്ങള് സഹിതം ഒരു ചാനല് ആദ്യം സംപ്രേഷണം ചെയതത്. ഒരു ബിജെപി പ്രവർത്തകൻ പ്രചരിപ്പിച്ച വീഡിയോയെ അതേപടി വാർത്തയാക്കുകയായിരുന്നു ചാനൽ.\nആരോപണവുമായെത്തിയ എതിർ പാർട്ടിക്കാരുടെ നിലപാടുകളെ ശരിവെയ്ക്കുന്ന തരത്തിലായിരുന്നു ഉദ്യോഗസ്ഥരുടെ ആദ്യ പ്രതികരണം. ഇക്കാര്യത്തില് ചേര്‍ത്തല താഹസില്‍ദാര് അഴിമുഖത്തോട് പ്രതികരിച്ചതും ഇത്തരത്തിലായിരുന്നു. 'ദുരിതാശ്വാസ ക്യാമ്പ് നടത്തിപ്പിന്റെ ചുമതല അതാത് വില്ലേജ് ഓഫിസര്‍മാര്‍ക്കാണ് നല്‍കിയിരിക്കുന്നത്. വ്യക്തികളെയോ രാഷ്ട്രീയ നേതാക്കളെയോ ജനപ്രതിനിധികളെയോ ഇതിനായി ചുമതലപ്പെടുത്തിയിട്ടില്ല.' അധികാരപ്പെട്ടവര് ആരും തന്നെ അറിയാതെയാണ് ഓമനക്കുട്ടന് ക്യാമ്പില് അനധികൃതമായി പണം പിരിച്ചതെന്നുമാണ് താഹസില്‍ദാര് അഴിമുഖത്തോട് പറഞ്ഞത്.\n"ക്യാമ്പംഗങ്ങള് പിരിവെടുത്ത് ക്യാമ്പ് നടത്തേണ്ട യാതൊരു സാഹചര്യവും നിലവില് ഇല്ല. പ്രൈവറ്റ് കറന്റ് ആണ് എടുക്കുന്നത്, അതിന് ക്യാമ്പ് അംഗങ്ങള് പണം നല്‍കണമെന്ന പ്രചാരണവും തെറ്റാണ്. ക്യാമ്പ് പ്രവര്‍ത്തിക്കുന്ന പഞ്ചായത്ത് കമ്യൂണിറ്റി ഹാളില് വൈദ്യുതി ഇല്ലെന്നത് വാസ്തവമാണ്. എന്നാല് ക്യാമ്പ് തുടങ്ങിയതോടെ അടുത്ത വീട്ടില് നിന്നും വാര്‍ഡ് മെംബര് ഉള്‍പ്പെടെയുള്ളവര് സംസാരിച്ച് വൈദ്യുതി കണക്ഷന് ക്യാമ്പിലേക്ക് എടുപ്പിച്ചിരുന്നു. ക്യാമ്പ് കഴിയുമ്പോള് അതുവരെയുള്ള എല്ലാ ചെലവുകളുടെയും ഇടപാടുകള് തീര്‍ക്കുന്നതിനൊപ്പം വൈദ്യുതി ചാര്‍ജും സര്‍ക്കാര് തന്നെ നല്‍കും. ഇതുവരെയും ഇതിനൊന്നിനുമായി ക്യാമ്പില് കഴിയുന്നവരുടെ കൈയില് നിന്നും പണം വാങ്ങിയിട്ടില്ല. പ്രസ്തുത വ്യക്തി, ഉത്തരവാദിത്വപ്പെട്ടവര് ആരും തന്നെ അറിയാതെ സ്വന്തം നിലയ്ക്ക് പണം പിരിക്കുകയാണ് ചെയ്തത്. ഇതിനേതിരേ നിയമനടപടികള് സ്വീകരിക്കുകയും ചെയ്യും" ഇതായിരുന്നു താഹസിൽദാരുടെ പ്രതികരണം.\nഎന്നാൽ ഇതൊന്നുമല്ല വസ്തുകളെന്ന് പിന്നീട് തെളിയുകയായിരുന്നു. റവന്യൂ അധികൃതർ കാലങ്ങളായി പ്രവർത്തിക്കുന്ന ഈ ദുരിതാശ്വാസ ക്യാമ്പിലേക്ക് തിരിഞ്ഞു നോക്കാറില്ലെന്ന കാര്യം മാധ്യമങ്ങളിലൂടെ വെളിച്ചത്തു വന്നു.\nflood Kerala floods Kerala Floods 2019 Omanakkuttan relief camp


swapna suresh dismissed from it department സ്വർണക്കടത്ത് ആസൂത്രക സ്വപ്‌ന സുരേഷിനെ ഐ ടി വകുപ്പിൽ നിന്ന് പിരിച്ചുവിട്ടു\nതിരുവനന്തപുരം വിമാനത്താവളത്തിലെ സ്വർണക്കടത്ത് കേസിലെ മുഖ്യ സൂത്രധാരയെന്ന് കരുതുന്ന സ്വപ്ന സുരേഷിനെ ഐ ടി വകുപ്പിൽ നിന്ന് പിരിച്ചുവിട്ടു. കരാർ നിയമനമായിരുന്നു സ്വപ്‌നയുടെത്. സ്‌പെയ്‌സ് പാർക്കിന്റെ ചുമതലയായിരുന്നു സ്വപ്‌ന സുരേഷിന് നൽകിയിരുന്നത്.\nനേരത്തെ തന്നെ സ്വപ്‌നയുടെ ജോലി കരാർ അവസാനിച്ചിരുന്നു. ആറ് മാസത്തെ കരാർ കാലാവധി അവസാനിച്ചിരുന്നിട്ടും ഐ ടി വകുപ്പിൽ തന്നെ സേവനം അനുഷ്ഠിച്ചുകൊണ്ടിരിക്കുകയായിരുന്നു സ്വപ്‌ന. ജനുവരിയിൽ സ്‌പെയ്‌സ് പാർക്കുമായി ബന്ധപ്പെട്ട് ഐടി വകുപ്പ് നടത്തിയ ഇവന്റിന്റെ പ്രധാന സംഘാടകയായിരുന്നു ഇവർ. സ്വപ്‌നയ്ക്ക് യുഎഇ കോൺസുലേറ്റിലും വിദേശ കമ്പനികളിലും ജോലി ചെയ്ത പ്രവർത്തി പരിചയമുണ്ട്. ഇവരിപ്പോൾ ഒളിവിലാണെന്നാണ് വിവരം.\nRead Also: തിരുവനന്തപുരം കോൺസുലേറ്റ് സ്വർണക്കടത്ത്; മുഖ്യ ആസൂത്രക ഐ.ടി വകുപ്പിലെ ഉദ്യോഗസ്ഥ\nസംഘം മുൻപും കള്ളക്കടത്ത് നടത്തിയെന്ന് സൂചനയുണ്ട്. കസ്റ്റംസ് ഉദ്യോഗസ്ഥരെ ഭീഷണിപ്പെടുത്തിയാണ് സ്വർണം പുറത്തെത്തിച്ചിരുന്നത്. കോൺസുലേറ്റിലേക്കുള്ള ബാഗേജ് പരിശോധിക്കാൻ അവകാശമില്ലെന്നായിരുന്നു ന്യായം. ഇതനുസരിച്ച് കസ്റ്റംസ് പരിശോധന നടത്തിയിരുന്നില്ല. സംഭവത്തിൽ വിശദമായ അന്വേഷണം ഉണ്ടാകും. തുടർ നടപടിയിൽ നിയമോപദേശം തേടാനാണ് കസ്റ്റംസിന്റെ തീരുമാനം.\nswapna suresh dismissed from it department, gold smuggling


തന്റെ ജീവിതം തകർത്തത് ആദിത്യനാണെന്നാണ് അമ്പിളിയുടെ മുൻ ഭർത്താവ് ലോവലിന്റെ വാക്കുകളാണ് – Intensive Promoter\nHome / Latest News / തന്റെ ജീവിതം തകർത്തത് ആദിത്യനാണെന്നാണ് അമ്പിളിയുടെ മുൻ ഭർത്താവ് ലോവലിന്റെ വാക്കുകളാണ്\nതന്റെ ജീവിതം തകർത്തത് ആദിത്യനാണെന്നാണ് അമ്പിളിയുടെ മുൻ ഭർത്താവ് ലോവലിന്റെ വാക്കുകളാണ്\nആദിത്യൻ ജയനും നടി അമ്പിളി ദേവിയും വേർപിരിയലിന്റെ വക്കിലെത്തിയിരിക്കുകയാണ്. പരസ്പരം ഗുരുതര ആരോപണങ്ങൾ ഉന്നയിച്ച് ഇരുവരും രംഗത്ത് എത്തിയിരുന്നു. സീത എന്ന പരമ്പരയിൽ ഭാര്യ ഭർത്താക്കന്മാർ ആയി അഭിനയിച്ച് വരവെയായിരുന്നു ഇരുവരും വിവാഹിതർ ആകുന്നത്. ഇരുവരുടെയും രണ്ടാം വിവാഹമായിരുന്നു അത്. സന്തുഷ്ടമായ കുടുംബജീവിതം നയിച്ചിരുന്ന ഇരുവരും സ്വരചേർച്ചയിലല്ലെന്ന് അറിയാനിടയായത് അമ്പിളി ദേവി ഒരു പോസ്റ്റ് ഫേസ്ബുക്കിൽ പങ്കുവെച്ചപ്പോഴാണ്.\nകുടുംബ ജീവിതത്തിലെ പ്രശ്‌നങ്ങൾ ആദ്യം തുറന്ന് പറഞ്ഞ് രംഗത്തെത്തിയത് അമ്പിളി ദേവി ആയിരുന്നു. ഒരു മാധ്യമത്തിന് അനുവദിച്ച അഭിമുഖത്തിൽ ആയിരുന്നു ആദിത്യൻ ജയനെതിരെ ഗുരുതര ആരോപണങ്ങൾ ഉന്നയിച്ച് രംഗത്തെത്തിയത്. ഇതിന് പിന്നാലെ ആദിത്യനും രംഗത്തെത്തിയിരുന്നു.\nഅമ്പിളിയുടെ മുൻ ഭർത്താവ് ലോവലിന്റെ വാക്കുകളാണ് വൈറലാകുന്നത്. തന്റെ ജീവിതം തകർത്തത് ആദിത്യനാണെന്നാണ് ക്യാമറ മാൻ കൂടിയായ ലോവൽ അന്ന് ആരോപിച്ചത്. വാക്കുകൾ ഇങ്ങനെ, അമ്പിളിയെ ലൊക്കേഷനിൽ കണ്ടിഷ്ടപ്പെട്ട് വീട്ടുകാരോടാലോചിച്ച് കല്യാണം നടത്തുകയായിരുന്നു .\nചെറിയ സൗന്ദര്യ പിണക്കനകളല്ലാതെ ഞങ്ങൾക്കിടയിൽ വലിയ വഴക്കുകളൊന്നും ഉണ്ടായിരുന്നില്ല. പക്ഷെ തനിക്ക് പരസ്ത്രീ ബന്ധമുണ്ടെന്ന് പലരും അമ്പിളിയെ വിളിച്ചു പറഞ്ഞിരുന്നു. തങ്ങളുടെ ബന്ധം തകർക്കാൻ വേണ്ടിയുള്ള ഗൂഢാലോചനയുടെ ഭാഗമായിരുന്നു അത് . എന്റെ കുടുംബ ജീവിതം തകർക്കാൻ ഏറ്റവും കൂടുതൽ കളിച്ചത് ആദിത്യൻ തന്നെയാണ്.\nഅയാൾക്ക് അമ്പിളിയെ പണ്ടേ ഇഷ്ട്ടമായിരുന്നു. കല്യാണം കഴിക്കണമെന്ന് ആഗ്രഹിക്കുകയും ചെയ്തിരുന്നു., അത് തുറന്നു പറഞ്ഞിട്ടുമുണ്ട്, അയാളുടെ ആഗ്രഹം സാധിക്കുന്നതിനു വേണ്ടി എനിക്കെതിരെ അപവാദ പ്രചാരണം നടത്തി. അതിൽ അയാൾ വിജയിച്ചു, ജീവിതം നഷ്ടപ്പെട്ടത് എനിക്കും.\nഎന്റെ കുഞ്ഞിനെ കൈയിലെടുത്താണ് ആദിത്യൻ അമ്പിളി ദേവിയുമായി ബന്ധം സ്ഥാപിക്കുന്നത്. എന്നെപ്പറ്റി പരമാവധി ഇല്ലാത്ത കഥകൾ പറഞ്ഞു. അമ്പിളിയുടെ മനസ്സ് മുഴുവൻ വിഷം നിറച്ചു ., ഒരു സീരിയലിൽ ഭാര്യയും ഭർത്താവുമായി അഭിനയം കൂടി തുടങ്ങിയായതോടെ എല്ലാം പൂർണ്ണം. സ്വന്തം കുഞ്ഞിനെ ഉപേക്ഷിച്ചിട്ടാണ് അയാൾ എന്റെ കുഞ്ഞിനെ ലാളിക്കാനായി ഇറങ്ങിത്തിരിച്ചത്. അപ്പോൾ ഊഹിക്കാമല്ലോ ഉദ്ദേശം എന്താണെന്ന്\nവിവാഹ മോചനം അമ്പിളി ആവശ്യപ്പെട്ടപ്പോൾ മോന്റെയും അമ്പിളിയുടെയും ഭാവിയാണ് ഓർത്തത്. എന്നെക്കാളും നല്ലൊരാളുടെ കൂടെ അവൾ സുഖമായി ജീവിക്കട്ടെ എന്നാണ് കരുതിയത്. പക്ഷെ ആദിത്യനൊപ്പമാകുമെന്ന് കരുതിയില്ല. വിവാഹത്തിന് രണ്ടു ദിവസം മുൻപ് അറിഞ്ഞപ്പോൾ ഞാൻ അമ്പിളിയുടെ അച്ഛനെ വിളിച്ചു. ആരുടെ കൂടെ ജീവിക്കണം എന്നത് അമ്പിളിയുടെ സ്വാതന്ത്യമാണ്.\nPrevious സൂപ്പർഹീറോയെ തേടി ആനന്ദ് മഹീന്ദ്ര മയൂരിന്റെ ധൈര്യത്തിന് സല്യൂട്ടടിച്ച് ആനന്ദ് മഹീന്ദ്ര\nNext വിവാഹം കഴിക്കാത്ത സ്ത്രീയുടെ ജീവിതംപോലെ ചിലരെ വീര്‍പ്പുമുട്ടിക്കുന്ന മറ്റൊന്നില്ല


മാധ്യമ വിലക്ക്; പ്രതിഷേധവുമായി ഇടത് നേതാക്കള്\nമുഖ്യമന്ത്രി, കോടിയേരി, ബൃന്ദ കാരാട്ട്, കാനം രാജേന്ദ്രന്, കെ.കെ ശൈലജ, എം.എ ബേബി തുടങ്ങിയ നേതാക്കള് മാധ്യമ വിലക്കിനെതിരെ പ്രതിഷേധിച്ചു\n07 Mar, 2020 at 09:29 AM\nമാധ്യമ വിലക്ക് അപകടകരമായ പ്രവണതയുടെ വിളംബരമെന്ന് മുഖ്യമന്ത്രി പിണറായി വിജയന്. മുഖം മോശായാല് കണ്ണാടി തകര്‍ക്കുന്ന നിലപാടാണ് കേന്ദ്രത്തിന്‍റേത്. സത്യസന്ധമായ വാര്‍ത്തകള് റിപ്പോര്‍ട്ട് ചെയ്യുന്നതില് നിന്ന് മാധ്യമങ്ങളെ വിലക്കുകയാണ്. വരാനിരിക്കുന്ന വലിയ ആപത്തുകളുടെ സൂചനയാണിതെന്നും അപ്രഖ്യാപിത അടിയന്തരാവസ്ഥ രാജ്യത്ത് നിലനില്‍ക്കുന്നുവെന്നും അദ്ദേഹം കൂട്ടിചേര്‍ത്തു.\nമാധ്യമങ്ങളെ ഭീഷണിപ്പെടുത്തി വരുതിയിൽ നിർത്താനുള്ള ഹീനമായ തന്ത്രമാണ് നടക്കുന്നതെന്ന് സി.പി.എം സംസ്ഥാന സെക്രട്ടറി കോടിയേരി ബാലകൃഷണന്. അക്രമം നടത്തിയ വർഗീയ ശക്തികൾക്ക് എതിരെയോ നിഷ്‌ക്രിയത്വം പാലിച്ച ഡൽഹി പൊലീസിനെതിരെയോ ചെറുവിരൽ അനക്കാത്തവർ മാധ്യമങ്ങൾക്ക് എതിരെ തിരിഞ്ഞിരിക്കുകയാണെന്നും കോടിയേരി ബാലകൃഷ്ണന് പ്രസ്താവനയില് കുറ്റപ്പെടുത്തി.\nസത്യം പറയുന്നവരെ സർക്കാരിന് ഭയമാണെന്ന് സി.പി.എം പൊളിറ്റ് ബ്യൂറോ അംഗം ബൃന്ദാ കാരാട്ട്. ആർ.എസ്.എസിനെ വിമർശിക്കാൻ കഴിയില്ലെന്ന് പറയാൻ അവർ ഇന്ത്യയിലെ സൂപ്പർ പവർ ആണോ? മറ്റ് മാധ്യമങ്ങൾക്ക് ഇത് പാഠമാണെന്നും എല്ലാവരും ഒരുമിച്ചു നിൽക്കേണ്ട സമയമാണിതെന്നും ബൃന്ദ കാരാട്ട് പറഞ്ഞു.\nമാധ്യമങ്ങളെ വിലക്കുന്നത് ശരിയായ കാര്യമല്ലെന്ന് മന്ത്രി കെ.കെ ശൈലജ പ്രതികരിച്ചു.\nഡല്‍ഹി കലാപം റിപ്പോര്‍ട്ട് ചെയ്തതിന് മീഡിയവണിനേയും ഏഷ്യാനെറ്റിനേയും വിലക്കിയ സംഭവം അപലപനീയമെന്ന് സി.പി.എം പി.ബി അംഗം എം എ ബേബി. വിഷയം സി.പി.എം അവയിലബിള് പൊളിറ്റ് ബ്യൂറോ ചര്‍ച്ച ചെയ്യുമെന്നും ബേബി പറഞ്ഞു.\nഏഷ്യാനെറ്റിന്റെയും മീഡിയവണിന്റെയും സംപ്രേഷണം ഒരു നോട്ടീസ് പോലും നൽകാതെ നിർത്തിവെപ്പിച്ച കേന്ദ്രസർക്കാർ നടപടി അടിയന്തരാവസ്ഥയെ വെല്ലുന്നതാണെന്ന് സി.പി.ഐ സംസ്ഥാന സെക്രട്ടറി കാനം രാജേന്ദ്രൻ. ഡൽഹി കലാപം സത്യസന്ധമായി റിപ്പോർട്ട് ചെയ്തതിന്റെ പേരിലാണ് ഈ നടപടി. മാധ്യമ സ്വാതന്ത്ര്യത്തിന് നേരെയുള്ള കടന്നാക്രമണത്തിനെതിരെ ശക്തമായ ബഹുജനരോഷം ഉയരണമെന്നും കാനം രാജേന്ദ്രൻ പ്രസ്താവനയില് പറഞ്ഞു.\nകാശ്മീര് മോഡല് മാധ്യമ വിലക്ക് രാജ്യവ്യാപകമാക്കാന് ശ്രമിക്കുകയാണെന്ന് സി.പി.എം നേതാവ് കെ.കെ രാഗേഷ് പ്രതികരിച്ചു. അഭിപ്രായ സ്വാതന്ത്രത്തെയും ജനാധിപത്യ തത്വങ്ങളെയും കേന്ദ്രസര്‍ക്കാര് പിച്ചിചീന്തുകയാണെന്നും രാഗേഷ് പറഞ്ഞു.\nജനാധിപത്യ മര്യാദകള് ലംഘിച്ചാണ് കേന്ദ്ര സര്‍ക്കാറിന്‍റെ നടപടിയെന്നും എല്ലാവരും ഒരുമിച്ച് നില്‍ക്കണമെന്നും സി.പി.എം പോളിറ്റ്ബ്യൂറോ അംഗം എസ് രാമചന്ദ്രന് പിള്ള പറഞ്ഞു.


SHAHINA-HARISSON WEDDING VIDEO GOES VIRAL | അവളുടെ തട്ടം ഊരിമാറ്റുകയല്ല ..തട്ടം ഇടുകയാണ് അവൻ ചെയ്തത്; നമ്മൾ പിന്തുണച്ചില്ലങ്കിൽ പിന്നെ ആരാണ്? വിലക്കുകളെ ജയിച്ച് ഹാരിസണും ഷഹാനയും ഒന്നിച്ച വിവാഹ വീഡിയോ ഏറ്റുവാങ്ങി സോഷ്യൽ മീഡിയ - MarunadanMalayali.com\nJuly 21, 2018 | 11:22 AM IST | Permalink\nതിരുവനന്തപുരം: മിശ്രവിവാഹത്തിന്റെ പേരിൽ വധഭീഷണി ഉയർന്ന ആറ്റിങ്ങൽ സ്വദേശി ഹാരിസണും, കണ്ണൂർ സ്വദശി ഷഹാനയ്ക്കും ഒടുവിൽ തുണയായത് നീതി പീഠം. ഹാരിസണൊപ്പം ജീവിക്കാനാണ് താൽപര്യമെന്ന് ഷഹാന തുറന്നുപറഞ്ഞതോടെ കോടതിയും കൂടെ നിന്നു. തങ്ങൾക്ക് ഷഹാനയുടെ ബന്ധുക്കളും എസ്.ഡി.പി.ഐ പ്രവർത്തകരും വധഭീഷണി മുഴക്കുന്നു എന്നാരോപിച്ചാണ് നവദമ്പതിമാർ കഴിഞ്ഞദിവസം ഫേസ്‌ബുക്ക് ലൈവിൽ വന്നത്. ഏതായാലും ഈ ധീര പ്രണയത്തിന് സോഷ്യൽ മീഡിയ സർവപിന്തുണയും നൽകി വരികയാണ്.\nഅവൻ അവളുടെ തട്ടം ഊരി മാറ്റുകയല്ല, തട്ടം അണിയിക്കുകയാണ് ചെയ്തത്..' എന്ന കുറിപ്പോടെ, ജിഷ്ണു ദേവദാസ് ഇട്ട കല്യാണ വീഡിയയോയ്ക്കും കുറിപ്പിനും വൻസ്വീകാര്യതയാണ് കിട്ടിയത്. ഭീഷണികളെ വെല്ലുവിളിച്ചാണ് ഹാരിസൺ ഷഹാനയെ താലി കെട്ടിയത്. വാമനപുരം ക്ഷേത്രത്തിൽ വച്ച് ഇരുവരും മുൻപ് മാല ചാർത്തിയിരുന്നു. അന്ന് മാല ചാർത്തിയ ശേഷം അവളുടെ തട്ടം നേരെ പിടിച്ചിട്ട് കൊടുക്കുന്ന ഹാരിസണിന്റെ വിഡിയോ ആണ് പ്രചരിക്കുന്നത്. മതത്തിന്റെ പേരിൽ ഇവരെ പിരിക്കാൻ നടക്കുന്നവർ ഇത് കാണണം എന്നാണ് വീഡിയോയ്ക്ക് കമന്റുകൾ.\nഒന്നരവർഷത്തെ പ്രണയത്തിനൊടുവിലാണ് ഹാരിസണും ഷഹാനയും ഒന്നായത്. ഇതിനിടയിലാണ് എസ്ഡിപിഐ പ്രവർത്തകരുടെ ഭീഷണി ഉണ്ടായത്. മൂന്ന് മാസം മുൻപാണ് ഇവരുടെ പ്രണയം ഷഹാനയുടെ വീട്ടിൽ അറിയുന്നത്. ഇതോടെ ഭീഷണികൾ എത്തി തുടങ്ങി. വീട്ടുകാർ സമ്മതിച്ചില്ലെങ്കിൽ വിളിച്ചിറക്കി കൊണ്ടുപോകും എന്ന് ഹാരിസൺ പറഞ്ഞപ്പോൾ മലപ്പുറം കടന്ന് വേണം ആറ്റിങ്ങലിലേക്ക് പോകാൻ, മലപ്പുറം കടക്കാൻ ഞങ്ങൾ സമ്മതിക്കില്ല എന്ന ഭീഷണിയായിരുന്നു എസ്ഡിപിഐയുടെ ഭാഗത്ത് നിന്നുമുണ്ടായത്. ഷഹാനയുടെ വിവാഹം ഉടൻ നടത്തണമെന്ന് എസ്ഡിപിഐ വീട്ടുകാരോട് പറഞ്ഞതിന്റെ അടിസ്ഥാനത്തിൽ കഴിഞ്ഞ ആഴ്ച ഒരുക്കങ്ങൾ തുടങ്ങിയിരുന്നു. ഈ സമയം വീട്ടു തടങ്കലിൽ എന്ന പോലെയാണ് കഴിഞ്ഞിരുന്നത്. വീട്ടുകാരറിയാതെ ഹാരിസണെ ഫോണിൽ ബന്ധപ്പെട്ട് തന്നെ ഇവിടുന്ന് കൊണ്ടുപോകണമെന്ന് ഷഹാന ആവശ്യപ്പെട്ടു.\nസുഹൃത്തുക്കളുടെ സഹായത്തോടെ ഹാരിസൺ കണ്ണൂർ വളപട്ടണത്തേക്ക് യാത്രയായി. പിന്നാലെ സുഹൃത്തുക്കൾ കാറുമായി അവിടെയെത്തി. ഞായറാഴ്ച വൈകിട്ട് വീട്ടുകാരുടെ കണ്ണു വെട്ടിച്ച് പുറത്ത് കടന്ന ഷഹാനയെ ഹാരിസും സുഹൃത്തുക്കളും കാറിൽ കയറ്റി പോവുകയായിരുന്നു. പിന്നീട് ഒരു സിനിമാക്കഥയെ വെല്ലുന്ന യാത്ര. മലപ്പുറം വഴി പോകാൻ കഴിയില്ലെന്ന് മനസ്സിലായ ഹാരിസൺ കണ്ണൂരിൽ നിന്നും വിരാജ്പേട്ട-മൈസൂർ-സത്യമംഗലം-കോയമ്പത്തൂർ വഴി തൃശ്ശൂരെത്തി ആറ്റിങ്ങലിലേക്ക് എത്തുകയായിരുന്നു. വിവാഹശേഷം സുഹൃത്തുക്കളുടെ സംരക്ഷണയോടെ ഒളിവിൽ കഴിയുകയായിരുന്നു. ഹാരിസണിന്റെ വീട്ടിൽ എസ്ഡിപിഐ പ്രവർത്തകർ എത്തുകയും പച്ചയ്ക്ക് രണ്ടിനെയും കത്തിക്കും എന്നും വീട്ടുകാരെ തീർത്തുകളയുമെന്നും ഭീഷണി മുഴക്കി. ഇതോടെ ഒരുമിച്ചു ജീവിക്കാൻ എസ്ഡിപിഐ പ്രവർത്തകർ അനുവദിക്കില്ലെന്ന് മനസ്സിലായതോടെയാണ് ഹാരിസൺ തന്റെ ഫേസ്‌ബുക്ക് പേജ് വഴി തങ്ങളുടെ ജീവന് ഭീഷണിയുണ്ടെന്ന് ലൈവിലെത്തി പറഞ്ഞത്.\nരണ്ടുപേരുടെയും വീട്ടുകാർ കാൺമാനില്ല എന്ന് കാട്ടി പൊലീസിൽ പരാതി നൽകിയിരുന്നു. അതിനാൽ ആദ്യപടിയായി ആറ്റിങ്ങൽ പൊലീസ് സ്റ്റേഷനിൽ ഹാജരാക്കി. രണ്ടുപേരെയും കോടതിയിൽ ഹാജരാക്കിയ ശേഷം ജാമ്യം നൽകി. പെൺകുട്ടിയെ വളപട്ടണം പൊലീസ് സ്റ്റേഷനിൽ ഹാജരാക്കാൻ കോടതി നിർദ്ദേശിച്ചു. കോടതി നിർദ്ദേശത്തെ തുടർന്ന് ആറ്റിങ്ങൽ പൊലീസ് ഷഹാനയെ വളപട്ടണം പൊലീസ് സ്റ്റേഷനിലേക്ക് കൊണ്ടു പോയത്. നവദമ്പതികൾക്ക് സുരക്ഷ നൽകണമെന്ന് കോടതിയുടെ നിർദ്ദേശിച്ചിട്ടുണ്ട്. കഴിഞ്ഞ ദിവസം ഫേസ്‌ബുക്ക് ലൈവിലൂടെയായിരുന്നു നവദമ്പതികൾ വധശിക്ഷയുള്ളതായി വെളിപ്പെടുത്തിയത്. വധുവിന്റെ ബന്ധുക്കളും എസ്ഡിപിഐക്കാരുമാണ് ഭീഷണിപ്പെടുത്തുന്നതെന്ന് ദമ്പതികൾ ആരോപിച്ചിരുന്നു. തുടർന്ന് ഇരുവരേയും കാണാതാവുകയും ചെയ്തു. ഇതിന് പിന്നാലെ ഇരുവരേയും കാണാതായത് ആശങ്ക സൃഷ്ടിച്ചു.\nതന്നെയും തന്റെ കുടുംബാംഗങ്ങളേയും ഷഹാനയേയും ഒന്നടങ്കം കൊല്ലുമെന്നാണ് നിരന്തരമായ ഫോൺവിളികളിലൂടെ എസ്ഡ്പിഐ പ്രവർത്തകർ ഭീഷണിപ്പെടുത്തുന്നത് എന്നാണ് ഹാരിസൺ വെളിപ്പെടുത്തിയത്. ഏറെ നാളായി പ്രണയിത്താലിയിരുന്ന ഹാരിസൺ ഷഹാനയും രണ്ടു ദിവസം മുമ്പാണ് വിവാഹിതരായാത്. വിവാഹത്തിന് ശേഷം വിവാഹ ഫോട്ടോ ഹാരിസൺ സോഷ്യൽ മീഡിയയിൽ പങ്കുവെക്കുയും ചെയ്തിരുന്നു. ചിലർ ഈചിത്രം ദുരുദ്ദേശത്തോടെ വ്യാപകമായി പ്രചരിപ്പിക്കുകയും ചെയ്തു. തുടർന്നാണ് ഇരുവർക്കും നേരേ വധഭീഷണി ഉണ്ടായത്. ഇതിന് പിന്നാലെ നവദമ്പതികൾ ഫേസ്‌ബുക്ക് ലൈവിലെത്തി. ജാതിയും മതവും നോക്കാതെയാണ് തങ്ങൾ വിവാഹിതരായതെന്ന് ഇരുവരും പറയുന്നു.\nമതവും ജാതിയും തങ്ങൾക്കിടയിലില്ലെന്നും സ്നേഹം മാത്രമാണുള്ളതെന്നും ഹാരിസണും ഷഹാനയും വ്യക്തമാക്കിയിരുന്നു. മതവും ജാതിയും തങ്ങൾക്കിടയിലില്ല. സ്നേഹം മാത്രമാണുള്ളത്. എന്തിനാണ് തങ്ങളെ കൊല്ലാൻ നോക്കുന്നത്. മതം മാറാൻ തങ്ങൾ രണ്ടുപേരും തീരുമാനിച്ചിട്ടില്ലെന്നും ഇരുവരും വ്യക്തമാക്കിയിരുന്നു.


പി.സി. തോമസിന്റെ ഉപവാസം ഇന്ന്; വയനാട് ജില്ലയ്ക്കുള്ള കേന്ദ്രപദ്ധതി കേരളം അട്ടിമറിക്കുന്നു\nWednesday 16 May 2018 2:47 am IST\nകോഴിക്കോട്: വയനാട് ജില്ലയില് കേന്ദ്രസര്‍ക്കാര് നടപ്പിലാക്കുന്ന റാപ്പിഡ് ട്രാന്‍സ്‌ഫോര്‍മേഷന് ഓഫ് ആസ്പിറേഷനല് ഡിസ്ട്രിക്റ്റ് പദ്ധതി കേരള സര്‍ക്കാര് അട്ടിമറിക്കുന്നു. സംസ്ഥാനത്തോട് ആലോചിക്കാതെ എടുത്ത തീരുമാനമെന്ന് പറഞ്ഞാണ് പദ്ധതി തടസപ്പെടുത്തുന്നത്.\nറോഡുകള്, പാലങ്ങള്, റയില്‍വേ ലൈന്, പാവപ്പെട്ടവര്‍ക്ക് വീടുകള്, ടോയ്‌ലറ്റ്, റോപ് വേ ഉള്‍പ്പെടെ കോടികളുടെ പദ്ധതിയാണ് റാപ്പിഡ് ട്രാന്‍സ്‌ഫോര്‍മേഷന് ഒാഫ് ആസ്പിറേഷനല് ഡിസ്ട്രിക്റ്റ് പദ്ധതി. രാജ്യത്തെ 114 ജില്ലകളില് ആരംഭിക്കുന്ന പദ്ധതിയില് കേരളത്തിലെ ഏക ജില്ല വയനാടാണ്. കേരള സര്‍ക്കാര് ബാലിശമായ എതിര്‍പ്പുകള് എഴുതി അറിയിച്ചാണ് പദ്ധതി തടസ്സപ്പെടുത്തുന്നത്. കേരളത്തിന് മുഴുവന് നേട്ടമുണ്ടാകുന്ന പദ്ധതികളാണ് വഴിമുട്ടിയത്.\nഇന്ത്യയിലെ 25 സംസ്ഥാനങ്ങളും ജനുവരിയില് തന്നെ പദ്ധതി സ്വീകരിച്ച് പ്രവര്‍ത്തനം ആരംഭിച്ച് പ്ലാന് തയ്യാറാക്കിയിട്ടും കേരളം ഇതേവരെ ഒന്നും ചെയ്തിട്ടില്ല. പരസ്പര ധാരണ ഇല്ലാത്തതിനാല് ഉദ്യോഗസ്ഥരെ ഉതിനായി വിട്ടുനല്‍കാനാകില്ലെന്നാണ് പദ്ധതിയുടെ ചീഫ് എക്‌സിക്യുട്ടീവ് ഓഫീസറെ സംസ്ഥാനത്തിന്റെ ചീഫ് സെക്രട്ടറി അറിയിച്ചത്.\nപ്രഭാരി ഓഫീസിന്റെ സംസ്ഥാനത്തോട് ആലോചിക്കാതെ തീരുമാനിച്ചത് ഫെഡറല് സംവിധാനത്തിന് എതിരാണെന്നും അംഗീകരിക്കാനാകില്ലെന്നും കത്തില് പറയുന്നു. ഇതോടെ പദ്ധതി സംസ്ഥാനത്തിന് നഷ്ടമാകുന്ന സ്ഥിതിയാണ്.\nസംസ്ഥാന സര്‍ക്കാരിന്റെ മനോഭാവം മാറണമെന്നാവശ്യപ്പെട്ടും ജനങ്ങളെ ബോധ്യപ്പെടുത്താനുമായി ഇന്ന് രാവിലെ പത്ത് മുതല് വൈകിട്ട് അഞ്ച് വരെ കല്‍പ്പറ്റ ടൗണില് കേരള കോണ്‍ഗ്രസ്സ് ചെയര്‍മാന് പി.സി.തോമസ് ഉപവസിക്കും. സുരേഷ് ഗോപി എംപി ഉപവാസം ഉദ്ഘാടനം ചെയ്യും. വയനാട് ജില്ലയെ തെരഞ്ഞെടുത്തെങ്കിലും സംസ്ഥാനസര്‍ക്കാരിന്റെ വിമുഖത കാരണം പദ്ധതി നടപ്പാക്കാനായിട്ടില്ലെന്ന് കേരള കോണ്‍ഗ്രസ് ചെയര്‍മാന് പി.സി. തോമസ് വാര്‍ത്താസമ്മേളനത്തില് പറഞ്ഞു. ജില്ലാ കമ്മറ്റി അംഗം അഡ്വ. സണ്ണി പൊന്നാമറ്റവും പങ്കെടുത്തു.\nസര്‍ക്കാര് അനാസ്ഥ; സമഗ്ര ജില്ലാ വികസന പദ്ധതിയില് നിന്നും കേരളം പുറത്ത്\nവയനാടിന്റെ വികസനം തല്ലിക്കെടുത്തുന്നു: സുരേഷ് ഗോപി എം.പി\nഅമൃത് പദ്ധതി: കേരളത്തിന്റെ അനാസ്ഥ; 1000 കോടി നഷ്ടമാകും\nകേരളം ആകാശ പാതകളെക്കുറിച്ച് ചിന്തിക്കണം: സുമന് ബില്ല


രസതന്ത്രത്തിൽ വിദേശത്ത് ഗവേഷണം | Chemistry | Career Guru | Research\nരസതന്ത്രത്തിൽ വിദേശത്ത് ഗവേഷണം നടത്താൻ ആഗ്രഹമുണ്ടോ?; മികച്ച അവസരങ്ങളെക്കുറിച്ചറിയാം\nപി.എൽ ജോമി November 09, 2021 09:57 AM IST\nRepresentative Image. Photo Credit: R7 Photo / Shutterstock\nചോദ്യം: ഞാൻ രണ്ടാം വർഷ എംഎസ്‌സി കെമിസ്ട്രി ഫലം കാത്തിരിക്കുകയാണ്. വിദേശത്തെ മികച്ച ഗവേഷണാവസരങ്ങളെക്കുറിച്ചു പറയാമോ?\nഫുഡ് ടെക്നോളജിയിലെ അവസരങ്ങൾ എന്തെല്ലാം? എവിടെ പഠിക്കാം\nഉത്തരം: നമ്മുടെ വിഷയത്തിൽ ഗവേഷണാവസരമുള്ള മികച്ച സർവകലാശാലകളുടെ പട്ടിക തയാറാക്കുകയാണ് ആദ്യഘട്ടം. ക്യുഎസ് (QS), ടൈംസ് ഹയർ എജ്യുക്കേഷൻ (THE) തുടങ്ങിയവയുടെ റാങ്കിങ് ഇതിനു പ്രയോജനപ്പെടുത്താം. ഡിപ്പാർട്മെന്റിലെ അധ്യാപകരുടെ പ്രൊഫൈലും ഗവേഷണ താൽപര്യവും ഈ സ്ക്രീനിങ്ങിൽ പ്രധാനം. നമ്മുടെ ഇഷ്ട മേഖലകളിൽ ഗവേഷണത്തിനുള്ള സാധ്യത പരിശോധിക്കണം. ആ സർവകലാശാലകളിലെ അധ്യാപകരോട് ഇമെയിലിലൂടെ അവിടത്തെ ഗവേഷണരീതി, സാമ്പത്തിക സഹായം, ടീച്ചിങ് അസിസ്റ്റന്റ്ഷിപ് തുടങ്ങിയവയെക്കുറിച്ചു ചോദിച്ചുമനസ്സിലാക്കാം.\nനമ്മുടെ പ്രൊഫൈലിന് ഇണങ്ങുന്ന ഒരു ഡസൻ സർവകലാശാലകളുമായെങ്കിലും ആശയവിനിമയം നടത്തണം. അവയിൽനിന്ന് ഏറ്റവും അനുയോജ്യമായ ആറോ എട്ടോ സർവകലാശാലകളിലേക്ക് അപേക്ഷിക്കുക. സാമ്പത്തിക ക്ലേശം അനുഭവിക്കുന്നവർക്ക് അപേക്ഷാഫീസ് ഒഴിവാക്കിക്കിട്ടും.\nഭൂരിഭാഗം സർവകലാശാലകളിലും ഗവേഷണ പഠനത്തിനു സ്കോളർഷിപ്പുകളും സ്റ്റൈപ്പൻഡും കിട്ടും. അപേക്ഷകളുടെ കൂടെ വിശദമായ ബയോഡേറ്റ, സ്റ്റേറ്റ്മെന്റ് ഓഫ് പർപ്പസ് (SoP), ശുപാർശക്കത്ത് (LoR) എന്നിവയും സമർപ്പിക്കണം. അപേക്ഷകൾ സമർപ്പിക്കാൻ അവസാന തീയതി വരെ കാത്തുനിൽക്കാതിരിക്കുക. First come first serve അടിസ്ഥാനത്തിൽ പ്രവേശനം നൽകുന്ന സർവകലാശാലകളുണ്ട്.\nപല സർവകലാശാലകളിലും GRE അഭിരുചി പരീക്ഷയുടെയും TOEFL/ IELTS/Duolingo / CAE തുടങ്ങിയ ഇംഗ്ലിഷ് നൈപുണ്യ പരീക്ഷകളിലൊന്നിന്റെയും സ്കോറും ഹാജരാക്കേണ്ടി വരും. ഇവയ്ക്കുള്ള തയാറെടുപ്പും നേരത്തേ തുടങ്ങാം.\nContent Summary : Chemistry Research Abroad\nhttps-www-manoramaonline-com-education-career-guru 6mt3spqgd0i9r7viojvcvofgme video-component


കെറോണയെ തടയാൻ ഗോമൂത്ര പാർട്ടി സംഘടിപ്പിച്ച് അഖില ഭാരത ഹിന്ദു മഹാസഭ | | Mora News\nകെറോണയെ തടയാൻ ഗോമൂത്ര…\nകെറോണയെ തടയാൻ ഗോമൂത്ര പാർട്ടി സംഘടിപ്പിച്ച് അഖില ഭാരത ഹിന്ദു മഹാസഭ\nകെറോണയെ തടയാൻ ഗോമൂത്ര പാർട്ടി സംഘടിപ്പിച്ച് അഖില ഭാരത ഹിന്ദു മഹാസഭ. ആദ്യ ഘട്ടമായി ഇന്ന് ഡല്‍ഹിയിലെ മന്ദിര് മാര്‍ഗിലുള്ള അഖില് ഭാരത് ഹിന്ദു മഹാസഭയുടെ ഓഫിസിലാണ് ആദ്യ ഗോമൂത്ര പാര്‍ട്ടി സംഘടിപ്പിച്ചത്. ഗോമൂത്രം, ചാണകം, നെയ്യ്, പാൽ, തൈര് എന്നിവ ചേർത്തുണ്ടാക്കിയ പഞ്ചഗവ്യമെന്ന പാനീയം ചടങ്ങിൽ വച്ച് വിതരണം ചെയ്തു. യാഗ്ന എന്ന ചടങ്ങോട് കൂടിയാണ് പരിപാടി ആരംഭിച്ചത്. പശുവിനോടും വൈറസിനോടുമായിരുന്നു പ്രാർത്ഥന.\nവൈറസിനോട് സമാധാനപരമായി ഒഴിഞ്ഞ് പോകാനും കൂടുതൽ ആളുകളെ കൊല്ലാതിരിക്കാനും പ്രാർത്ഥിച്ചു. വൈറസിനെ പ്രതിനിധീകരിച്ച് ഹിന്ദുക്കളുടെ ദൈവമായ നരസിംഹത്തിന്റെ വലിയ പോസ്റ്ററും പരിപാടിയിൽ വച്ചിരുന്നു. മത്സ്യ മാംസാദികൾ കഴിക്കുന്ന ആളുകളെ ശിക്ഷിക്കാനെത്തിയ അവതാരമായാണ് കൊവിഡ്-19നെ ഹിന്ദു മഹാസഭ അധ്യക്ഷൻ ചക്രപാണി മഹാരാജ് വിശേഷിപ്പിച്ചത്. മാംസഭോജികൾക്കായി മാപ്പ് അപേക്ഷിച്ച ചക്രപാണി ഇന്ത്യക്കാർ ഇനി മുതൽ മാംസം കഴിക്കില്ലെന്നും അപേക്ഷിച്ചു. ‘കൊറോണ വന്നത് ആളുകൾ മൃഗങ്ങളെ കൊന്നുതിന്നുന്നത് കാരണമാണ്. അത് ആ സ്ഥലത്തെ തന്നെ തകർക്കുന്ന വിധമുള്ള ഊർജത്തെ സൃഷ്ടിക്കും.’ ചക്രപാണി പറഞ്ഞു.\nഏകദേശം ഇരുന്നൂറോളം പേരാണ് ഇന്ന് നടന്ന ഗോമൂത്ര പാർട്ടിയിൽ പങ്കെടുത്തത്. സമാനരീതിയിൽ രാജ്യത്തെ മറ്റിടങ്ങളിലും പാർട്ടി സംഘടിപ്പിക്കാനാണ് അഖില ഭാരത ഹിന്ദു മഹാസഭയുടെ തീരുമാനം. 21 വർഷത്തോളമായി തങ്ങൾ ഗോമൂത്രം കുടിക്കുന്നുണ്ടെന്നും ചാണകത്തിൽ കുളിക്കാറുണ്ടെന്നും പാർട്ടിയിൽ പങ്കെടുത്ത ഓംപ്രകാശ് എന്നയാൾ പറഞ്ഞു. ഇംഗ്ലീഷ് മരുന്നുകൾ അതിനാൽ തങ്ങൾക്ക് ആവശ്യമില്ലെന്നും അദ്ദേഹം വാദിച്ചു.\nTags: cow dung cake gaumutra party Hindu maha sabha\nകൊറോണ ഒരു വൈറസല്ല മാംസാഹാരികളെ ശിക്ഷിക്കാനെത്തിയ അവതാരം: ഹിന്ദു...


ഹരിദ്വാറിലെ വിദ്വേഷ പ്രസംഗം: വാര്‍ത്ത നല്‍കിയ ഖാദര് കരിപ്പൊടിക്കെതിരേ കേസ്\nWed Jun 29 2022 23:44:00 GMT+0530 (India Standard Time)\nBY NSH20 Jan 2022 5:50 PM GMT\nNSH20 Jan 2022 5:50 PM GMT\nകാസര്‍കോട്: ഹരിദ്വാറില് സന്യാസിമാര് മുസ്‌ലിം വംശഹത്യയ്ക്ക് ആഹ്വാനം ചെയ്യുന്ന വിദ്വേഷ പ്രസംഗം സംബന്ധിച്ച് വാര്‍ത്ത നല്‍കിതിന്റെ പേരില് ഓണ്‍ലൈന് വാര്‍ത്താ ചാനല് ഉടമയ്‌ക്കെതിരേ പോലിസ് കേസെടുത്തു. കാസര്‍കോട്ടെ ഓണ്‍ലൈന് വാര്‍ത്താചാനലായ പബ്ലിക് കേരളയുടെ ഉടമസ്ഥന് ഖാദര് കരിപ്പൊടിക്കെതിരേയാണ് വിദ്യാനഗര് പോലിസ് കേസെടുത്തത്. ഓണ്‍ലൈന് വാര്‍ത്താ ചാനല് വഴി വിദ്വേഷം പ്രചരിപ്പിക്കുന്ന വാര്‍ത്തകള് പുറത്തുവിട്ടെന്നാരോപിച്ച് കാസര്‍കോട് ശിരിബാഗിലു പുളിക്കൂറിലെ സഞ്ജീവ പുളിക്കൂര് നല്‍കിയ പരാതിയുടെ അടിസ്ഥാനത്തിലാണ് കേസെടുത്തിരിക്കുന്നത്.\nവാര്‍ത്താചാനല് വഴി നിരന്തരം വിദ്വേഷവാര്‍ത്തകള് പ്രചരിപ്പിക്കുന്നുവെന്നാണ് ഇദ്ദേഹത്തിന്റെ പരാതി. ഐപിസി 153 വകുപ്പ് പ്രകാരമാണ് കേസ് രജിസ്റ്റര് ചെയ്തത്. ഇത് കൂടാതെ കാസര്‍കോട് പോലിസും ഖാദര് കരിപ്പൊടിക്കെതിരേ കേസെടുത്തിട്ടുണ്ട്. പ്രത്യേക അജണ്ടയുടെ ഭാഗമായാണ് തനിക്കെതിരേ രണ്ട് കേസുകളുമെടുത്തിരിക്കുന്നതെന്ന് ഖാദര് കരിപ്പൊടി പ്രതികരിച്ചു. എല്ലാ വാര്‍ത്താ ചാനലുകളും റിപോര്‍ട്ട് ചെയ്ത വാര്‍ത്തയാണ് താനും നല്‍കിയത്. എന്നിട്ട് തനിക്കെതിരേ മാത്രമെന്തിനാണ് കേസെടുക്കുന്നത്. വിദ്യാനഗര് എസ്‌ഐയെ ബന്ധപ്പെട്ടപ്പോള് ചെറിയ വകുപ്പാണെന്നും പിഴ അടച്ചാല് മതിയെന്നുമാണ് അദ്ദേഹം പറഞ്ഞത്. സുപ്രിംകോടതി ഇടപെട്ട വിഷയമാണ്. സമാനരീതിയില് വിവിധ മാധ്യമങ്ങളില് വന്ന വാര്‍ത്തകളുടെ ലിങ്കും എസ്‌ഐയ്ക്ക് അയച്ചുകൊടുത്തു.\nഎന്നാല്, കേസില് അറസ്റ്റ് ചെയ്യില്ലെന്നും നോട്ടീസ് അയക്കുമെന്നുമാണ് പോലിസ് പറഞ്ഞത്. പോലിസിന്റെ നടപടിക്കെതിരേ കാസര്‍കോട് എസ്പിക്ക് പരാതി നല്‍കും. തനിക്കെതിരേ എന്തിനാണ് കേസെടുത്തതെന്ന് അന്വേഷിക്കണമെന്നും കാസര്‍കോട് എസ്പിക്ക് നല്‍കുന്ന പരാതിയില് ആവശ്യപ്പെടും. വിദ്വേഷവാര്‍ത്തകള് പുറത്തുവിട്ടുവെന്നാരോപിച്ച് ഖാദര് കരിപ്പോടിക്കെതിരേ മുമ്പും കേസെടുത്തിട്ടുണ്ട്. കാസര്‍കോട്ടെ ആശുപത്രി പരിസരത്ത് നടന്ന മരണവുമായി ബന്ധപ്പെട്ട് സമുദായ സ്പര്‍ധയുണ്ടാക്കുന്ന തരത്തില് വാര്‍ത്ത പ്രചരിപ്പിച്ചതിന് മാസങ്ങള്‍ക്ക് മുമ്പ് ഖാദര് കരിപ്പൊടിക്കെതിരേ കാസര്‍കോട് പോലിസ് കേസ്സെടുത്തിരുന്നു.\nHate speech Case against Khader Karipodi\nകഞ്ചാവ് വില്‍പ്പന നടത്തുന്ന യുവാവ് മോഷ്ടിച്ച ബുള്ളറ്റുമായി പിടിയില്


സാത്താനുമായുളള പോരാട്ടത്തില് നമ്മെ സഹായിക്കാന് ഈ പ്രാര്‍ത്ഥന ചൊല്ലിയാല് മതി : Marian Pathram\nസാത്താനുമായുളള പോരാട്ടത്തില് നമ്മെ സഹായിക്കാന് ഈ പ്രാര്‍ത്ഥന ചൊല്ലിയാല് മതി\nLast updated Oct 8, 2020 1,259\nഎന്തെന്നാല് നമ്മള് മാംസത്തിനും രക്തത്തിനും എതിരായിട്ടല്ല പ്രഭുത്വങ്ങള്‍ക്കും ആധിപത്യങ്ങള്‍ക്കും ഈ അന്ധകാരലോകത്തിന്റെ അധിപന്മാര്‍ക്കും സ്വര്‍ഗ്ഗീയ ഇടങ്ങളില് വര്‍ത്തിക്കുന്ന തിന്മയുടെ ദുരാത്മാക്കള്‍ക്കുമെതിരായിട്ടാണ് പടവെട്ടുന്നത്. അതിനാല് ദൈവത്തിന്റെ എല്ലാ ആയുധങ്ങളും ധരിക്കുവിന് തിന്മയുടെ ദിനത്തില് ചെറുത്തുനില്ക്കുവാനും എല്ലാ കര്‍ത്തവ്യങ്ങളും നിറവേറ്റിക്കൊണ്ട് പിടിച്ചുനില്ക്കാനും നിങ്ങള്‍ക്ക് കഴിയും. വിശുദ്ധ പൗലോസ് ശ്ലീഹ എഫേസോസുകാര്‍ക്ക് എഴുതിയ ലേഖനത്തില് ഓര്‍മ്മപ്പെടുത്തിയ കാര്യമാണ് ഇത്. നമ്മുടെ ആത്മാവിന് വേണ്ടി സാത്താന് യുദ്ധം ചെയ്യുന്നുണ്ടെന്ന കാര്യം സുനിശ്ചിതമാണ്.\nOct 24, 2020 1,887\t0\nOct 23, 2020 3,171\t0\nOct 23, 2020 545\t0\nഈ പോരാട്ടത്തില് നാം ദുര്‍ബലരായിപോകുകയാണെങ്കില് സാത്താന് നമ്മെ പരാജയപ്പെടുത്തും. അതുണ്ടാവരുത്. അതുകൊണ്ട് നാം നിരന്തരമായി യുദ്ധം ചെയ്യേണ്ടിയിരിക്കുന്നു. സാത്താനോടും അവന്റെ അനുയായികളോടും.\nഈ യുദ്ധത്തില് നമ്മെ സഹായിക്കാന് കരുത്തുള്ളവരാണ് മാലാഖമാര്. പ്രത്യേകിച്ച് മുഖ്യദുതനായ വിശുദ്ധ മിഖായേല്. എല്ലാ ദിവസവും കുടുംബപ്രാര്‍ത്ഥനയിലോ വ്യക്തിപരമായ പ്രാര്‍ത്ഥനയിലോ ഈ പ്രാര്‍ത്ഥന ചൊല്ലുക:\nമുഖ്യദൂതനായ വിശുദ്ധ മിഖായേലേ, സ്വര്‍ഗ്ഗീയ സൈന്യങ്ങളുടെ പ്രതാപവാനായപ്രഭോ, ഉന്നതശക്തികളോടും അധികാരങ്ങളോടും ഇരുളടഞ്ഞ ഈ ലോകത്തിലെ ഭരണകര്‍ത്താക്കളോടും ഉപരിതലങ്ങളിലെ ദുരാത്മാക്കളോടുമുള്ള യുദ്ധത്തില് ഞങ്ങളെ സഹായിക്കണമേ. ദൈവം സ്വന്തം ഛായയില് സൃഷ്ടിക്കുകയും വലിയ വില കൊടുത്ത് വീണ്ടെടുക്കുകയും ചെയ്ത മനുഷ്യരെ പിശാചിന്റെ ക്രൂരഭരണത്തില് നിന്നും രക്ഷിക്കുവാന് വരണമേ. അങ്ങയെയാണല്ലോ തിരുസഭ തന്റെ പരിപാലകനും സംരക്ഷകനുമായി സ്‌നേഹിക്കുന്നത്. കര്‍ത്താവ് രക്ഷിച്ച ആത്മാക്കളെ സ്വര്‍ഗ്ഗത്തിലേക്ക് കൂട്ടിക്കൊണ്ടുപോകുവാന് നിയുക്തനായിരിക്കുന്നത് അങ്ങ് തന്നെയാണല്ലോ. ആകയാല് ഞങ്ങളുടെ പാദങ്ങളുടെ കീഴില് പിശാചിനെ അടിമപ്പെടുത്തുവാന് സമാധാനദാതാവായ ദൈവത്തോട് പ്രാര്‍ത്ഥിക്കണമേ. അവന് ഒരിക്കലും മനുഷ്യരെ കീഴ്‌പ്പെടുത്തുകയോ തിരുസഭയെ ഉപദ്രവിക്കുകയോ ചെയ്യാതിരിക്കട്ടെ. കര്‍ത്താവിന്റെ കരുണ വേഗം ഞങ്ങളുടെ മേല് ഉണ്ടാകുന്നതിനായി ഞങ്ങളുടെ യാചനകള് അത്യുന്നതന്റെ മുമ്പില് സമര്‍പ്പിക്കണമേ. ദുഷ്ടജന്തുവും പഴയ സര്‍പ്പവുമായ സാത്താനെയും അവന്റെ കൂട്ടുകാരെയും പിടിച്ചുകെട്ടി പാതാളത്തില് തള്ളിത്താഴ്ത്തണമേ. അവന് മേലാലൊരിക്കലും ജനങ്ങളെ വഴിതെറ്റിക്കാതിരിക്കട്ടെ. ആമ്മേന്.\nസമാധാനത്തിനുള്ള നോബൈല് പുരസ്‌ക്കാരം ഫ്രാന്‍സിസ് മാര്‍പാപ്പയ്ക്ക്?\nപുണ്യത്തില് വളരാന് ആഗ്രഹമുണ്ടോ, ഈ വഴി പോയാല് മതി


മന്ത്രിസഭാ യോഗം ആരംഭിച്ചു: സിപിഐ മന്ത്രിമാർ വിട്ടു നിൽക്കുന്നു\n15 November, 2017 09:20:47 AM\nതിരുവനന്തപുരം: കായൽ കൈയേറ്റ വിഷയത്തിൽ ഹൈക്കോടതിയുടെ രൂക്ഷവിമർശനവും ഗുരുതര ആരോപണങ്ങളും നേരിടുന്ന ഗതാഗതമന്ത്രി തോമസ് ചാണ്ടിയുടെ രാജിക്കാര്യം തീരുമാനമാകാതെ നീളുന്നതിനിടെ എൽഡിഎഫിൽ പൊട്ടിത്തെറി. സെക്രട്ടറിയേറ്റിൽ രാവിലെ ആരംഭിച്ച മന്ത്രിസഭാ യോഗത്തിൽ നിന്ന് സിപിഐ മന്ത്രിമാർ വിട്ടു നിൽക്കുകയാണ്. എന്നാൽ നാല് സിപിഐ മന്ത്രിമാരും റവന്യൂ മന്ത്രി ഇ.ചന്ദ്രശേഖരന്‍റെ മുറിയിൽ ഉണ്ട് എന്നാണ് വിവരം.\nഅതേ സമയം, തോമസ് ചാണ്ടിയുടെ രാജി വിഷയത്തിൽ പിന്നീട് പ്രതികരിക്കാമെന്ന് സിപിഐ ദേശീയ സെക്രട്ടറിയേറ്റ് അംഗം പന്ന്യൻ രവീന്ദ്രൻ. വിഷയത്തിൽ നേരത്തെ, തോമസ് ചാണ്ടിയ രൂക്ഷമായി വിമർശിച്ച് പന്ന്യൻ രംഗത്തെത്തിയിരുന്നു. കഴിഞ്ഞ മുന്നണി യോഗത്തിൽ തോമസ് ചാണ്ടിയും പന്ന്യനും തമ്മിൽ വാക്കേറ്റമുണ്ടാവുക‍യും ചെയ്തിരുന്നു.


ബെംഗളുരു: സംസ്ഥാനത്തെ സ്വകാര്യ ആശുപത്രിയിലെ കോവിഡ് കിടക്കകള് കരിഞ്ചന്തയില് മറിച്ചു വിറ്റ കേസില് കര്‍ണാടകയിലെ ബി.ജെ.പി. എം.പി. തേജസ്വി സൂര്യക്ക് വീണ്ടും കുരുക്ക് മുറുകുന്നു. തേജസ്വിയോടൊപ്പം വാര് റൂമിലെത്തി സമഗ്ര അന്വേഷണം നടത്തിയ എംഎല്‍എയുടെ പേഴ്‌സണല് അസിസ്റ്റന്റിന് കിടക്കകള് മറിച്ചുവില്‍ക്കുന്ന ലോബിയുമായി ബന്ധമുണ്ടെന്ന് അന്വേഷണസംഘം കണ്ടെത്തി. ഇയാളെ പോലീസ് ഉടൻ ചോദ്യം ചെയ്തേക്കും .\nആശുപത്രിയിലെ ബെഡുകൾ മറിച്ചുവില്‍ക്കുന്നുവെന്ന വെളിപ്പെടുത്തല് നടത്തിയത് തേജസ്വി സൂര്യയും മറ്റ് രണ്ട് ബി.ജെ.പി.എംഎല്‍എമാരുമായിരുന്നു. തുടര്‍ന്ന് ബെംഗളൂരുവിലെ കോവിഡ് വാര് റൂമിലെത്തി ഫയലുകള് പരിശോധിക്കുകയും ഉദ്യോഗസ്ഥരോട് കയർക്കുകയും ചെയ്തു.\nകോവിഡ് വാര് റൂമില് എംഎല്‍എയ്‌ക്കൊപ്പമെത്തിയ പിഎക്കാണ് കോവിഡ് കിടക്ക കരിഞ്ചന്തയുമായി ബന്ധമുണ്ടെന്ന് അന്വേഷണ സംഘത്തിന് ലഭിച്ച വിവരം . നിലവില് കോവിഡ് ബാധിതനായി ചികിത്സയില് കഴിയുന്ന ഇയാളെ കോവിഡ് മുക്തനായ ശേഷം ചോദ്യംചെയ്യും. തേജസ്വി സൂര്യയുടെ വെളിപ്പെടുത്തലിനെ തുടര്‍ന്ന് കേസ് അന്വേഷിക്കുന്ന ബെംഗളുരു പോലീസ് ഇതുവരെ7പേരെ അറസ്റ്റ് ചെയ്തിട്ടുണ്ട്. കര്‍ണാടക സര്‍ക്കാരിനെ വെട്ടിലാക്കുന്നതായിരുന്നു തേജസ്വി സൂര്യയുടെ വെളിപ്പെടുത്തല്.\nഅതെ സമയം പ്രതിപക്ഷ കക്ഷികള് വരെ തേജസ്വി സൂര്യയുടെ പ്രവൃത്തിയെ അഭിനന്ദിച്ച് രംഗത്തെത്തി . തൊട്ടടുത്ത ദിവസം കോവിഡ് വാര് റൂമിലെത്തിയ തേജസ്വി സൂര്യ മുസ്ലീം ഉദ്യോഗസ്ഥരുടെ പേരുകള് മാത്രം വിളിച്ചുപറഞ്ഞ് രോഷം കൊള്ളുന്ന വീഡിയോ പുറത്തുവന്നിരുന്നു. ഇതോടെ അഴിമതി ആരോപണം മുസ്ലീം വിദ്വേഷത്തിനായി ഉപയോഗിക്കുന്നതായുളള വിമര്‍ശനവും വ്യാപകമായി .\nകേന്ദ്രമന്ത്രിസഭാ പുനഃസംഘടനാ ചര്‍ച്ചകള് അന്തിമ ഘട്ടത്തിലേക്ക്\nനടന് സഞ്ചാരി വിജയിന്റെ അവയവങ്ങള് ദാനം ചെയ്യാനൊരുങ്ങി കുടുംബം


പോക്കോയുടെ ഏറ്റവും പുതിയ സ്മാർട്ട്ഫോണായ പോക്കോ എം3 നവംബർ 24ന് ലോഞ്ച് - മീഡിയ മലയാളം (Media Malayalam)\nപോക്കോയുടെ ഏറ്റവും പുതിയ സ്മാർട്ട്ഫോണായ പോക്കോ എം3 നവംബർ 24ന് ലോഞ്ച് ചെയ്യാൻ ഒരുങ്ങുകയാണ്. ഈ ഡിവൈസ് യൂറോപ്പിൽ ലോഞ്ച് ചെയ്യുമെന്നും അത് കഴിഞ്ഞ് അധികം വൈകാതെ തന്നെ ഡിവൈസ് ഇന്ത്യൻ വിപണിയിൽ എത്തുമെന്നുമാണ് റിപ്പോർട്ടുകൾ. വലിയ ഡിസ്‌പ്ലേ, സ്‌നാപ്ഡ്രാഗൺ 662 SoC, ട്രിപ്പിൾ ക്യാമറകൾ എന്നിവയുൾപ്പെടെയുള്ള ഡിവൈസിന്റെ പ്രധാനപ്പെട്ട ചില സവിശേഷതകൾ ഡിവൈസിന്റെ ലോഞ്ചിന് മുമ്പ് തന്നെ പുറത്ത് വന്നു.\nലീക്ക് റിപ്പോർട്ടിലൂടെയാണ് ഡിവൈസുമായി ബന്ധപ്പെട്ട വിവരങ്ങൾ ചോർന്നത്. 91 മൊബൈൽസ് റിപ്പോർട്ടാണ് ഡിവൈസിന്റെ സവിശേഷതകൾ വെളിപ്പെടുത്തിയ ലീക്ക് വിവരങ്ങൾ പുറത്ത് വിട്ടത്. ഈ റിപ്പോർട്ട് അനുസരിച്ച് പോക്കോ എം3 സ്മാർട്ട്ഫോൺ ട്രിപ്പിൾ റിയർ ക്യാമറ സെറ്റപ്പുമായിട്ടായിരിക്കും പുറത്തിറങ്ങുക. വാട്ടർ ഡ്രോപ്പ് ഡിസ്‌പ്ലേയുള്ള ഡിവൈസിന്റെ പിന്നിൽ ആകർഷകമായ ഡ്യുവൽ-ടോൺ ഫിനിഷും നൽകിയിട്ടുണ്ട്.The Poco M3, Poco’s latest smartphone, is set to launch on November 24th. The device will be launched in Europe and will be launched in India soon\nis set to launch on November 24th\nPrevious articleമുംബെെ കറാച്ചി ബേക്കറിയുടെ പേര് മാറ്റം തള്ളി ശിവസേന\nNext articleസ്റ്റേറ്റ് ബാങ്ക് ഓഫ് ഇന്ത്യയിൽ 2000 ഒഴിവുകൾ\nTech Editor Media Malayalam - November 28, 2020 0\nTech Editor Media Malayalam - November 25, 2020 0\nകൊല്ലം: കൊവിഡിൽ പൊലിഞ്ഞുപോയ വോട്ടുപിടിത്തത്തെയോർത്ത് വിഷമിക്കുന്ന സ്ഥാനാർത്ഥികളേ, നിങ്ങളുടെ ശബ്ദം ചിലപ്പോൾ നിങ്ങളുടെ തലവര മാറ്റിയേക്കാം. ബി.എസ്.എൻ.എല്ലാണ് സ്ഥാനാർത്ഥിയുടെ ശബ്ദത്തിൽ ഫോണിലൂടെ വോട്ടഭ്യർത്ഥിക്കാൻ അവസരമൊരുക്കുന്നത്. ഇതിനായി സമയം കളഞ്ഞ് ഫോണിൽ നേരിട്ട് വിളിക്കണമെന്നുമില്ല,...\nമോട്ടറോളയുടെ പുതിയ ഫ്ലാഗ്ഷിപ്പ് സ്മാർട്ട്ഫോൺ 2021 ൽ\nTech Editor Media Malayalam - November 24, 2020 0\nഅടുത്ത കാലത്തായി, മോട്ടറോള ബജറ്റ്, മിഡ് റേഞ്ച് മാർക്കറ്റ് വിഭാഗത്തിലാണ് ശ്രദ്ധ കേന്ദ്രീകരിച്ചിട്ടുള്ളത്. ഈ വിഭാഗത്തിൽ മോട്ടോ ജി, മോട്ടോ എക്സ് സീരീസ് സ്മാർട്ട്‌ഫോണുകളാണ് വരുന്നത്. ഈ വർഷം ആദ്യം കമ്പനി മോട്ടറോള...\nഷെയര്‍ചാറ്റിനെ സ്വന്തമാക്കാന് ഗൂഗിള്\nരാജ്യത്തെ പ്രാദേശിക ഭാഷാ സോഷ്യല് മീഡിയ പ്ലാറ്റ്‌ഫോമായ ഷെയര്‍ചാറ്റിനെ സ്വന്തമാക്കാന് ഗൂഗിള് പദ്ധതി ഇട്ടതായി റിപ്പോര്‍ട്ട്. പ്രാരംഭ ചര്‍ച്ചകള് നടന്നുവരികയാണെന്നും നിലവില് ട്വിറ്റര് അടക്കമുള്ള ഷെയര്‍ചാറ്റിന്റെ നിക്ഷേപകര് മാറുമെന്നും ഗൂഗിള് ഷെയര് ചാറ്റിനെ...


കശ്‌മീർ ഭേതഗതി; പിന്തുണച്ചവരും, എതിർത്തവരും\nപ്രതിപക്ഷത്തെ പലരും ബിജെപിയുടെ നിലപാടിനോടൊപ്പം നിന്നു എന്നതും ശ്രദ്ധേയമായി.\nചൊവ്വ,6ഓഗസ്റ്റ് 2019 (15:27 IST)\nപ്രതിപക്ഷത്തെ പലരും ബിജെപിയുടെ നിലപാടിനോടൊപ്പം നിന്നു എന്നതും ശ്രദ്ധേയമായി. ബിജെപിയോട് ആശയപരമായ വിയോജിപ്പ് പുലര്‍ത്തുന്ന ബഹുജന് സമാജ്വാദി പാര്‍ട്ടി ബില്ലിനെ അംഗീകരിച്ചു. ഡല്‍ഹിയുടെ അധികാരത്തെക്കുറിച്ച് കേന്ദ്ര സര്‍ക്കാരുമായി നിയമയുദ്ധം നടത്തുന്ന ആം ആദ്മി പാര്‍ട്ടിയും കശ്മീര് വിഷയത്തില് ബിജെപിയുടെ നിലപാടിനോട് യോജിച്ചുനിന്നു. ഒരു മുന്നണിയോടും കൂറുപുലര്‍ത്താത്ത വൈഎസ്ആര് കോണ്‍ഗ്രസ്, ബിജു ജനതാദൾ, തെലുങ്കാന രാഷ്ട്ര സമിതി, തെലുഗുദേശം എന്നിവരും ബില്ലിനോടൊപ്പമാണ് നിന്നത്.\nബിജെപി ഇന്ത്യന് ഭരണഘടനയെകൊണ്ടിരിക്കുന്നു എന്നായിരുന്നു കോണ്‍ഗ്രസിന്റെ പ്രതികരണം. തങ്ങള് ഭരണഘടനയോടൊപ്പം ഉറച്ചുനില്‍ക്കുന്നു എന്നാണ് കോണ്‍ഗ്രസിന്റെ മുതിര്‍ന്ന നേതാവ് ഗുലാം നബി ആസാദ് പറഞ്ഞത്. സിപിഎം, സിപിഐ, ആര്‍എസ്പി എന്നീ ഇടതുപാര്‍ട്ടികളെല്ലാം തന്നെ ഭേദഗതിക്കെതിരായി നിന്നു. തൃണമൂല് കോണ്‍ഗ്രസ്, സമാജ് വാദി പാര്‍ട്ടി ആര്‍ജെഡി തുടങ്ങിയ പ്രാദേശിക പാര്‍ട്ടികളും ബിജെപിക്കെതിരായ വോട്ട് ചെയ്തു. കേരളത്തില് നിന്നുമുള്ള രാഷ്ട്രീയ പാര്‍ട്ടികളെല്ലാം തന്നെ ബിജെപി നിലപാടിനെതിരായാണ് വോട്ട് ചെയ്തത്.\n'ഇത് ചരിത്രപരമായ നീക്കം'; ആർട്ടിക്കിൾ 370 റദ്ദാക്കിയ കേന്ദ്രസർക്കാരിനെ പിന്തുണച്ച് സുരേഷ് റെയ്ന\nഅടുത്ത ലേഖനം രക്ത പരിശോധന വൈകിപ്പിച്ചത് കേസ് ഒതുക്കിത്തീർക്കാനുള്ള പ്ലാനിന്റെ ഭാഗം, പൊലീസ് പ്രവർത്തിക്കുന്നത് ശ്രീറാമിന്റെ ഇഷ്ടത്തിന് ?


Rajkot Police arrest 10 for playing PUBG-പബ്ജി കളിച്ച പത്തു പേരെ പൊലീസ് അറസ്റ്റ് ചെയ്തു | Indian Express Malayalam\nrajkot police arrest 10 for playing pubg\nഅന്വേഷണത്തിന്റെ ഭാഗമായി ഇവരുടെ മൊബൈല് ഫോണുകള് പിടിച്ചെടുത്തതായി പൊലീസ് പറഞ്ഞു.\nMarch 14, 2019 10:19:49 am\nരാജ്‌കോട്ട്: ജനപ്രിയ മള്‍ട്ടിപ്ലെയര് ഗെയിമായ പബ്ജി കളിച്ച പത്തു പേരെ രാജ്‌കോട്ട് പൊലീസ് അറസ്റ്റ് ചെയ്തു. നിരോധനത്തിനു ശേഷവും ഗെയിം കളിച്ചവരെയാണ് അറസ്റ്റ് ചെയ്ത്ത്. ഇതില് ആറ് പേര് ബിരുദ വിദ്യാര്‍ത്ഥികളാണ്. മാര്‍ച്ച് ആറിന് സ്ഥലത്ത് ഗെയിം നിരോധിച്ചതായി അറിയിപ്പ് നല്‍കിയ പൊലീസ് കമ്മീഷണര് മനോജ് അഗര്‍വാള് പറയുന്നത് ഇതുവരെ 12 കേസുകള് രജിസ്റ്റര് ചെയ്തുവെന്നാണ്.\n‘എന്നാല് ഇത് ജാമ്യം ലഭിക്കാവുന്ന കുറ്റകൃത്യമാണ്. ആളുകളെ പിടികൂടിയിണ്ടുണ്ട്. പക്ഷെ അറസ്റ്റൊന്നും രേഖപ്പെടുത്തിയിട്ടില്ല. കേസ് കോടതിയില് പോകും. അറിയിപ്പ് നല്‍കിയിട്ടും അത് അനുസരിക്കാതിരുന്നതിന്റെ പേരില് വിചാരണയുണ്ടാകും,’ അദ്ദേഹം ഇന്ത്യന് എക്‌സ്പ്രസിനോട് പറഞ്ഞു.\nRead More: ജീവനെടുത്ത് പബ്‌ജി; സ്‌മാർട്ഫോൺ വാങ്ങി നല്‍കാത്തതിന് പതിനെട്ടുകാരന് ജീവനൊടുക്കി\nബുധനാഴ്ച പൊലീസ് ആസ്ഥാനത്തിനടുത്തു നിന്നും രാജ്‌കോട്ട് സ്‌പെഷ്യല് ഓപ്പറേഷന്‍സ് ഗ്രൂപ്പ് മൂന്ന് യുവാക്കളെ അറസ്റ്റ് ചെയ്തിരുന്നു.\n‘മൂന്നു പേരെ ഞങ്ങളുടെ സംഘം കൈയ്യോടെ പിടിച്ചു. പബ്ജി കളിക്കുന്നത് കണ്ടു പിടിച്ചപ്പോളാണ് അവരെ കസ്റ്റഡിയില് എടുത്തത്. അവര്‍ക്കെതിരെ രണ്ടു കേസുകളാണ് രജിസ്റ്റര് ചെയ്തിട്ടുള്ളത്,’ എസ്ഒജി പൊലീസ് ഇന്‍സ്‌പെക്ടര് രോഹിത്ത് റാവല് പറഞ്ഞു.\nRead More: ഇന്ത്യയില് പബ്ജി നിരോധിക്കണമെന്ന് ആവശ്യപ്പെട്ട് 11 വയസുകാരന് കോടതിയില്\n‘ഈ ഗെയിം വളരെയധികം അഡിക്ടീവ് ആണ്. ഞങ്ങള് സമീപിച്ചതു പോലും അറഇയാതെ അവര് കളിയില് മുഴുകിയിരിക്കുകയായിരുന്നു,’റാവല് പറയുന്നു.\nഅറസ്റ്റു ചെയ്യപ്പെട്ട മൂന്നു പേരില് ഒരാള് നഗരത്തിലെ സ്വകാര്യ സ്ഥാപനത്തില് ജോലി ചെയ്യുകയും മറ്റൊരാള് താത്കാലിക തൊഴിലാളിയും മൂന്നാമത്തെ ആള് തൊഴില് അന്വേഷിക്കുന്ന ഒരു ബിരുദധാരിയുമാണ്. അവരെ ജാമ്യത്തില് വിട്ടയയ്ക്കുകയാണെന്നും റാവല് പറഞ്ഞു.\nRead More: മോദി പറഞ്ഞ ‘പബ്‌ജി’, യുവ ഇന്ത്യയുടെ പുതിയ ലഹരി\nചൊവ്വാഴ്ചയാണ് ആറ് ബിരുദ വിദ്യാര്‍ത്ഥികളെ അറസ്റ്റ് ചെയ്തത്. അതിന്റെ തൊട്ടടുത്ത ദിവസം മറ്റു മൂന്നു പേരെയും അറസ്റ്റ് ചെയ്തു. ഒരു ചായക്കടയില് ഇരുന്നു കളിക്കുമ്പോഴായിരുന്നു വിദ്യാര്‍ത്ഥികളെ പൊലീസ് അറസ്റ്റ് ചെയ്യുന്നത്.\nചെറിയ കാലയളവില് തന്നെ പബ്ജി യുവാക്കളുടെ ശ്രദ്ധയാകര്‍ഷിച്ചെങ്കിലും വലിയ വിമര്‍ശനം ഗെയിമിനെതിരെ ഉയര്‍ന്നിരുന്നു. പ്രധാനമന്ത്രി നരേന്ദ്ര മോദി തന്നെ പബ്ജിക്കെതിരെ രംഗത്തെത്തിയിരുന്നു. പബ്ജി നിരോധിക്കണം എന്ന് തമിഴ്‌നാട് സര്‍ക്കാര് കേന്ദ്രത്തോട് ആവശ്യപ്പെട്ടിരുന്നു.\nഗുജറാത്തിലെ സൂറത്തിലാണ് ആദ്യമായി പബ്ജി നിരോധിച്ചത്. ഗെയിം കുട്ടികളുടെ പഠന മികവിനെ ബാധിക്കുന്നു എന്നാണ് ജില്ല ഭരണകൂടം ഇറക്കിയ സര്‍ക്കുലറില് പറയുന്നത്. ഇന്ത്യ മുഴുവന് ഈ ഗെയിം നിരോധിക്കാന് ദേശീയ ബാലാവകാശ കമ്മീഷനോട് ആവശ്യപ്പെട്ടതായി ഗുജറാത്ത് ബാലാവകാശ കമ്മീഷനും പറഞ്ഞിരുന്നു.\nWeb Title: Rajkot police arrest 10 for playing pubg


Valanchery Pocso case: follow up | 17കാരിയെ പീഡിപ്പിച്ച എൽ.ഡി.എഫ് കൗൺസിലർ ആദ്യം മുങ്ങിയത് ഇന്തോനേഷ്യയിലേക്ക്; ഷംസുദ്ദീൻ അബൂദാബിയിലേക്ക് കടന്നതായും സ്ഥിരീകരിക്കാത്ത വിവരം; ഇന്ത്യയിലെ ഏതുവിമാനത്താവളത്തിൽ ഇറങ്ങിയാലും പിടികൂടാനുള്ള ലുക്കൗട്ട് നോട്ടീസ് പുറത്തിറക്കി പൊലീസ്; പോക്‌സോ കേസിൽ പ്രതിയെ സഹായിച്ച കെ.ടി.ജലീലിനെ മന്ത്രിസഭയിൽനിന്നും പുറത്താക്കണമെന്ന് ആവശ്യപ്പെട്ട് പ്രക്ഷോഭം ശക്തമാക്കാൻ യുഡി.എഫ്; ഞായറാഴ്ച മന്ത്രിയുടെ വസതിയിലേക്ക് മാർച്ച് - MarunadanMalayali.com\nMay 09, 2019 | 04:59 PM IST | Permalink\nമലപ്പുറം: വളാഞ്ചേരിയിൽ 17കാരിയെ പീഡിപ്പിച്ച പോക്സോ കേസിലെ പ്രതിയായ എൽ.ഡി.എഫ് കൗൺസിലർ ഷംസുദ്ദീൻ കേസിനെ തുടർന്ന് ആദ്യം മുങ്ങിയത് ഇന്തോനേഷ്യയിലേക്ക്, ശേഷം അവിടെനിന്നും അബൂദാബിയിലേക്ക് കടന്നതായും സ്ഥിരീകരിക്കാത്ത വിവരം പൊലീസിന് ലഭിച്ചു. പ്രതി ആദ്യം ഇന്തോനേഷ്യയിലെത്തിയതിന് വ്യക്തമായ തെളിവ് ലഭിച്ചതായി കേസന്വേഷിക്കുന്ന വളാഞ്ചേരി എസ്.എച്ച്.ഒ എസ്‌പി. സുധീരൻ വ്യക്തമാക്കി. എന്നാൽ പ്രതി ബസിനസ്സുമായി ബന്ധപ്പെട്ടു നിരവധി രാജ്യങ്ങളിയെ സ്ഥിരം സന്ദർശകൻ ആയതിനാൽ തന്നെ നിലവിൽ എവിടെയാണെന്ന കാര്യത്തിൽ വ്യക്തതയില്ലെന്നും അന്വേഷണോദ്യോഗസ്ഥൻ പറഞ്ഞു. പ്രതി അബൂദാബിയിലേക്കു കടന്നതായി സ്ഥിരീകരിക്കാത്ത വിവരം ലഭിച്ചിട്ടുണ്ട്, എന്നാൽ പ്രതി ഇവിടെ നിന്നും മറ്റിടങ്ങളിലേക്കു പോകാനുള്ള സാധ്യതയും പൊലീസ് മൂൻകൂട്ടിക്കാണുന്നു. മലേഷ്യ, തായ്‌ലൻഡ്, അബൂദാബി, ഇന്തോനേഷ്യ തുടങ്ങിയ രാജ്യങ്ങളിൽ പ്രതി ബിസിനസ്സ് ആവശ്യാർഥം പലപ്പോഴും സന്ദർശിക്കാറുള്ളതാണ്. ഇതിനാൽ തന്നെ പ്രതിക്ക് ഇവിടങ്ങളിൽ നല്ല ബന്ധങ്ങൾ ഉണ്ടെന്നും പൊലീസ് പറഞ്ഞു. എന്നാൽ പ്രതി ഇന്ത്യയിലെ ഏതു വിമാനത്തവളങ്ങളിൽ ഇറങ്ങിയാലും പിടികൂടാനുള്ള ലുക്കൗട്ട് നോട്ടീസ് പൊലീസ് ഇറക്കിയിട്ടുണ്ട്, ഇന്നലെയാണ് ലുക്കൗട്ട് നോട്ടീസ് വിമാനത്തവളങ്ങൾക്ക് കൈമാറിയത്.\nപ്രതിക്ക് മന്ത്രി ജലീലുമായി അടുത്ത ബന്ധമുണ്ടെന്നും, ജലീൽ പ്രതിയെ സഹായിച്ചതായും ആരോപിച്ച് പീഡനത്തിനിരയായ പെൺകുട്ടിയുടെ സഹോദരി രംഗത്തുവന്നിരുന്നു. ഇതിനാൽതന്നെ ബാലികാ പീഡനം പ്രതിയെ സംരക്ഷിക്കുന്ന മന്ത്രി കെ.ടി. ജലീലിനെ മന്ത്രിസഭയിൽ നിന്ന് പുറത്താക്കുക, പ്രതിയെ ഉടൻ അറസ്റ്റ് ചെയ്യുക, കേസ് ഒതുക്കാൻ കൂട്ടുനിന്നവർക്കെതിരെ നിയമനടപടി സ്വീകരിക്കുക എന്നീ ആവശ്യങ്ങളുന്നയിച്ച് പൊന്നാനി ലോക്‌സഭാ മണ്ഡലം യു.ഡി.എഫിന്റെ നേതൃത്വത്തിൽ 12നു ഞായറാഴ്‌ച്ച മന്ത്രി വസതിയിലേക്ക് പ്രതിഷേധ മാർച്ച് നടത്താനും തീരുമാനിച്ചു. രാവിലെ 9.30നു കാവുംപുറം സാഗർ ഓഡിറ്റോറിയം പരിസരത്ത് നിന്ന് മാർച്ച് ആരംഭിക്കും. മുസ്ലിം ലീഗ് സംസ്ഥാന സെക്രട്ടറി കെ.എം. ഷാജി എംഎ‍ൽഎ. ഉദ്ഘാടനം ചെയ്യും. വി.ടി.ബൽറാം എംഎ‍ൽഎ. മുഖ്യപ്രഭഷണം നടത്തും. അഡ്വ.യു.എ. ലത്തീഫ്, അഡ്വ.വി.വി. പ്രകാശ്, പി.ടി. അജയ്‌മോഹൻ, പ്രൊഫ. ആബിദ് ഹുസ്സൈൻ തങ്ങൾ എംഎ‍ൽഎ. തുടങ്ങിയ നേതാക്കൾ യൂത്ത് മാർച്ചിനെ അഭിവാദ്യം ചെയ്യും.\nയോഗത്തിൽ യു.ഡി.വൈ.എഫ് പാർലമെന്റ് മണ്ഡലം കമ്മിറ്റി ചെയർമാൻ യാസർ പൊട്ടച്ചോല അദ്ധ്യക്ഷത വഹിച്ചു. മുസ്ലിം ലീഗ് ജില്ലാ സെക്രട്ടറി കെ.എം. അബ്ദുൽ ഗഫൂർ യോഗം ഉദ്ഘാടനം ചെയ്തു. പി. ഇഫ്ത്തിക്കാറുദ്ധീൻ, വി.ടി.സുബൈർ തങ്ങൾ, വി.കെ.എം. ഷാഫി, അഡ്വ. സിദ്ധീഖ് പന്താവൂർ, ഇ. ഷമീർ, റിയാസ് പഴഞ്ഞി, അഷറഫ് അമ്പലത്തിങ്ങൽ, സലാം വളാഞ്ചേരി, എംപി. ഇബ്‌റാഹിം മാസ്റ്റർ, നൗഫൽ പാലാറ, അഡ്വ. പി.പി.ഹമീദ്, വി.വി എം മുസ്ഥഫ, വിനു പുല്ലാനൂർ, കെ.വി.അശ്ഹർ പെരുമുക്ക് പ്രസംഗിച്ചു.\nപ്രതി പെൺകുട്ടിയെ പത്തിലധികം തവണ ലൈംഗികമായി പീഡിപ്പിച്ചതായാണ് കേസ്. പെൺകുട്ടി പ്രതി ഷംസുദ്ദീനുമായി ഏറെ അടുപ്പത്തിലായിരുന്നുവെന്നും പൊലീസ്. നേരത്തെ പെൺകുട്ടിയെ കാണാതായതായി പരാതി ഉണ്ടായതിനെ തുടർന്നു നടത്തിയ അന്വേഷണത്തിൽ പ്രതി ഷംസുദ്ദീന്റെ കൂടെ പോയതാണെന്ന് വ്യക്തമായിട്ടും, ചൈൽഡ് ലൈൻകുട്ടിയുടെ മൊഴിയെുടത്തപ്പോഴും പ്രതിക്കെതിരെ മൊഴി നൽകാൻ പെൺകുട്ടി തെയ്യാറായിരുന്നില്ല, പിന്നീട് മാസങ്ങൾക്ക് ശേഷമാണ് സഹോദരിയുടെ പിന്തുണയോട് കൂടി പെൺകുട്ടി പരാതി നൽകിയത്. അതേ സമയം നേരത്തെ പ്രതി ഷംസുദ്ദീന്റെ വാടക വീട്ടിൽ താമസിച്ചിരുന്ന പെൺകുട്ടിയും സഹോദരിയും അടക്കമുള്ള കുടുംബത്തെ പിന്നീട് ഷംസുദ്ദീന്റെ തന്റെ എടയൂരിലുള്ള മറ്റൊരു വീട്ടിലേക്കു മാറ്റിപ്പാർപ്പിക്കുകയായിരുന്നു. ആദ്യം താമസിച്ചിരുന്നത് വളാഞ്ചേരിയിലെ വാടക ക്വാർട്ടേഴ്‌സിൽ ആയിരുന്നു. ഇതിനിടയിൽ എടയൂരിലെ വീട്ടിൽ ഷംസുദ്ദീന്റെ സ്ഥിര സന്ദർശനം നാട്ടുകാർ ചോദ്യംചെയ്യുകയും ചെയ്തിരുന്നു. ഏകദേശം 42ലക്ഷം രൂപ നൽകിയാണു ഷംസുദ്ദീന്റെ ഈസ്ഥലവും വീടും വാങ്ങിയിരുന്നത്. പിന്നീട് പെൺകുട്ടിയുടെ സഹോദരിയും ഷംസുദ്ദീനുമായി ബന്ധമുള്ളതായി സംശയിക്കുന്ന യുവതി ഷംസുദ്ദീനെ ഭീഷണിപ്പെടുത്തി ഈ വീടും, ഷംസുദ്ദീന്റെ ഏഴുലക്ഷത്തിലധികം വിലവരുന്ന കാറും തങ്ങൾക്ക് നൽകണമെന്നാവശ്യപ്പെട്ടു ഭീഷണിപ്പെടുത്തിയതായും ആരോപണമുണ്ട്, ഈ ആരോപണത്തിൽ കഴമ്പുള്ളതായി പൊലീസും പറയുന്നു. എന്നാൽ തന്നെ ഭീഷണിപ്പെടുത്തി പലതവണ പെൺകുട്ടിയുടെ സഹോദരി പണം വാങ്ങിയിരുന്നുവെന്നും ഇതു തുടർന്നുവരികയാണെന്നും ഷംസുദ്ദീന്റെ പേരിൽ പ്രചരിക്കുന്ന ശബ്ദ സന്ദേശത്തിൽ പറയുന്നു.\nതാൻപുറത്താണെന്ന് പറഞ്ഞു തുടങ്ങുന്ന ഷംസുദ്ദീൻ വിദേശത്തുനിന്നും സുഹൃത്തുക്കൾക്ക് അയച്ചുകൊടുത്ത ശബ്ദ സന്ദേശത്തിലാണ് വിഷയത്തിലെ തന്റെ നിലപാട് വ്യക്തമാക്കുന്നത്. കൗൺസിലർ സ്ഥാനം ഒഴിഞ്ഞുകൊണ്ടുള്ള ലെറ്റർ താൻ പാർട്ടിക്ക് അയച്ചുകൊടുത്തു, ഞാൻ ഒരു രണ്ടാംവിവാഹംചെയ്തുവെന്ന് നിങ്ങൾക്കെല്ലാം അറിയാം, ഞാൻ വിവാഹം ചെയ്യുമ്പോൾ ആദ്യത്തെ ഭർത്താവിനെ അവൾ ഒഴിവാക്കിയിരുന്നു. തുടർന്നാണ് 3വർഷം അവൾ എന്റെ കൂടെ താമസിച്ചത്. ദിവസവും പതിനായിരം അടക്കമുള്ള പണം എന്റെ കയ്യിൽനിന്നും വാങ്ങിയിരുന്നു. ഇതിനിടയിലാണ് ഇവൾക്കുവേറേയും ബന്ധങ്ങൾ ഉള്ളതായി അറിഞ്ഞു. താൻ അത് കയ്യോടെ പിടികൂടി, ഇവറെ ഞാൻ ബെഡ്‌റൂമിൽ നിന്നും പിടികൂടി. ഇത് ചോദ്യംചെയ്തപ്പോഴാണ് അവൾ നിങ്ങൾ വേണമെങ്കിൽ പൊയ്‌ക്കോളൂ, ഈവീട് എനിക്ക് എഴുതി തരാനും ആവശ്യപ്പെട്ടത്. അവിടെ അവളും, അവളുടെ ഉമ്മയും രണ്ടു സഹോദരിമാരും ഒപ്പമാണ് താമസിക്കുന്നത്. രണ്ടുമാസമായി ഈകാര്യത്തിൽ ഞങ്ങൾ പ്രശ്‌നത്തിലായിരുന്നു. ഞാൻ പറഞ്ഞു വീട് രണ്ടുപേരുടേയുംകൂടി പേരിലാക്കാമെന്ന്, അപ്പോൾ അവൾ പറഞ്ഞത് പറ്റില്ലെന്നാണ്, പിന്നീട് അനിയത്തിയെ കൊണ്ടു ഫോൺ വിളിപ്പിച്ചു, അവളുടെ രണ്ടുപേരുടേയും കൂടി പേരിൽ വീട് എഴുതി തരാൻ ആവശ്യപ്പെട്ടെങ്കിലും ഞാൻ സമ്മതിച്ചില്ല, ആ ഫോൺ സംഭാഷണം റെക്കോഡ് ചെയ്ത തെളിവ് എന്റെ പക്കലുണ്ട്, ഇതിന് സമ്മതിക്കാതിരുന്നതോടെയാണ് അവർ എന്നെ ഭീഷണിപ്പെടുത്തിത്തുടങ്ങിയത്. പ്രായപൂർത്തിയാകാത്ത എന്റെ അനിയത്തിയെ നിങ്ങൾ പീഡിപ്പിച്ചുവെന്ന് പറഞ്ഞ് കേസ് കൊടുക്കുമെന്ന് പറഞ്ഞത്. കള്ളക്കേസ് കൊടുത്ത് കുടുക്കുമെന്നും പറഞ്ഞ് ഭീഷണിപ്പെടുത്തി, ഇത് പേടിച്ചുനിൽക്കേണ്ടെന്ന് കരുതിയാണ് അറുതിവരുത്താൻ വേണ്ടിയാണ് ഞാൻ ഇനി സാമ്പത്തിക സഹായം നൽകില്ലെന്ന് പറഞ്ഞതെന്നും ഷംസുദ്ദീൻ പറയുന്നു.\nഅതേ സമയം പ്രതിക്കെതിരെ ലുക്കൗട്ട് നോട്ടീസ് പുറപ്പെടുവിക്കാനുള്ള രേഖകളെല്ലാം മലപ്പുറം ജില്ലാ പൊലീസ് മേധാവിക്ക് താൻ കൈമാറിയിട്ടുണ്ടെന്ന് അന്വേഷണ ഉദ്യോഗസ്ഥനായ വളാഞ്ചേരി എസ്.എച്ച്.ഒ എസ്‌പി. സുധീരൻ പറഞ്ഞു.\nപെൺകുട്ടിയുടെ പരാതിയിൽ കേസന്വേഷിക്കുന്ന വളാഞ്ചേരി പൊലീസാണ് വിദേശത്തേക്ക് കടന്നതായി സംശയിക്കുന്ന പ്രതിയെ പിടികൂടാനായി ലുക്കൗട്ട് നോട്ടീസ് പുറപ്പെടുവിക്കാനാൻ നടപടികൾ സ്വീകരിച്ചത്. അതോടൊപ്പം പെൺകുട്ടിയുടെ മൊഴിയുടെ അടിസ്ഥാനത്തിൽ പ്രതിക്കെതിരെ 10വർഷംവരെ ശിക്ഷ ലഭിക്കാവുന്ന കുറ്റങ്ങളാണ് പൊലീസ് ചാർത്തിയിട്ടുള്ളത്. നിരവധിതവണ പീഡിപ്പിച്ചതിനാലാണ് പോക്‌സോ കേസിലെ ശക്തമായ വകുപ്പുകൾ ചാർത്തികേസെടുത്തതെന്നും പൊലീസ് പറഞ്ഞു. അതേ സമയം കൗൺസിലർ ഷംസുദ്ദീന് കെ.ടി ജലീലുമായി അടുത്ത ബന്ധമുണ്ടായിരുന്നുവെന്നും പ്രതിയെ സംരക്ഷിക്കാൻ ജലീൽ ശ്രമിച്ചെന്നും ആരോപിച്ച് പെൺകുട്ടിയുടെ സഹോദരി രംഗത്തുവന്നിരുന്നു.\nഷംസുദ്ദീനെ രക്ഷപ്പെടാൻ സഹായിച്ചത് മന്ത്രി ജലീലാണെന്നാണ് ഇവരുടെ ആരോപണം, ചൈൽഡ് ലൈനിൽ പരാതി നൽകുകയും പിന്നീട് അത് പൊലീസ് കേസായി മാറുകയും ചെയ്തപ്പോൾ തന്നെ ഷംസുദ്ദീൻ മുങ്ങും എന്ന് ഉറപ്പായിരുന്നു. എന്നാൽ ഈ വിവരം മന്ത്രി ജലീലിനെ അറിയിച്ചിട്ടും പൊലീസിൽ ഒന്ന് വിളിച്ച് പറഞ്ഞ് നടപടി ക്രമങ്ങൾ വേഗത്തിലാക്കാൻ പോലും മന്ത്രി തയ്യാറായില്ലെന്നും ഇത് ഷംസുദ്ദീനുമായി ജലീലിന് അടുത്ത ബന്ധുള്ളത്‌കൊണ്ടാണ് എന്നുമാണ് പെൺകുട്ടിയുടെ സഹോദരി ആരോപിക്കുന്നത്. കുട്ടിയെ കാണാതായ ദിവസം മന്ത്രിയോട് സഹായം അഭ്യർത്ഥിച്ചെന്നും മന്ത്രി ഇടപെട്ടിരുന്നു എങ്കിൽ പൊലീസ് കുട്ടിയെ കണ്ടെത്തുമായിരുന്നെന്നുമാണ് സഹോദരി ആരോപിക്കുന്നത്.\nജലീലും ഷംസുദ്ദീനും ഉറ്റ സുഹൃത്തുക്കളാണെന്നാണ് കുട്ടിയുടെ കുടുംബം പറയുന്നത്. സുഹൃത്തുക്കൾ എന്നതിലുപരി കെ.ടി ജലീലിന്റെ ഇടംകൈയും വലംകൈയുമാണ് ഷംസുദ്ദീൻ എന്നും കുട്ടിയുടെ സഹോദരി ആരോപിക്കുന്നു. എന്നാൽ ആരോപണം നിഷേധിച്ച് മന്ത്രി ജലീൽ രംഗത്തെത്തി. വളാഞ്ചേരിയിൽ ആരു കുറ്റം ചെയ്താലും അതിൽ താൻ കുറ്റക്കാരനാകുന്നതെങ്ങനെയെന്നാണ് ജലീൽ പറയുന്നത്. ഷംസുദ്ദീൻ സിപിഎമ്മിലെ അംഗമല്ലെന്നും ഷംസുദ്ദീൻ സ്വതന്ത്ര്യനായി മത്സരിക്കുകയും സിപിഎം പിന്തുണ നൽകുകയുമായിരുന്നുവെന്ന് ജലീൽ പറഞ്ഞു. വളാഞ്ചേരിയിലെ എല്ലാവരുമായും തനിക്കു സൗഹൃദമുണ്ട്. ലീഗുകാരുമായിട്ടും കോൺഗ്രസ്സുകാരുമായിട്ടും അല്ലാത്തവരുമായും എനിക്ക് സൗഹൃദമുണ്ട്. അവരിൽ പല പേരും കേസുകളിൽപെട്ടിട്ടുണ്ട്. അതിൽ ഞാൻ കുറ്റക്കാരനാണോയെന്നും ജലീൽ ചോദിച്ചു. കേസിൽ ഉപ്പു തിന്നവൻ വെള്ളം കുടിക്കുമെന്നു കെ.ടി ജലീൽ പറഞ്ഞു.\nഷംസുദ്ദീനെ രക്ഷിക്കാൻ ശ്രമിച്ചിട്ടില്ല. തനിക്കെതിരെയുള്ള ആരോപണം അടിസ്ഥാനരഹിതമെന്നും കെ.ടി ജലീൽ വ്യക്തമാക്കി.\nപെൺകുട്ടിയുടെ മാതാപിതാക്കൾ ഫോണിൽ വിളിച്ച് പരാതി പറഞ്ഞിരുന്നു. അപ്പോൾ തന്നെ വളാഞ്ചേരി പൊലീസിനെ വിവരം അറിയിച്ചു. പൊലീസ് സ്റ്റേഷനിലെ രേഖകൾ പരിശോധിച്ചാൽ ഇക്കാര്യങ്ങൾ വ്യക്തമാകുമെന്നും കെ.ടി ജലീൽ പറഞ്ഞു.\nവിവാഹ വാഗ്ദാനം നൽകി 17 വയസുകാരിയെ വളാഞ്ചേരിയിലെ എൽ.ഡി.എഫ് കൗൺസിലർ ഷംസുദ്ദീൻ പലതവണ ലൈംഗികമായി പീഡിപ്പിച്ചുവെന്നാണ് കേസ്. 2016 ജൂലൈയിലായിരുന്നു സംഭവം. നഗരസഭയിലെ 32ാം ഡിവിഷൻ മെമ്പറാണ് ഷംസുദ്ദീൻ. പരാതി നൽകുമെന്ന് ബന്ധുക്കൾ അറിയിച്ചതോടെ പ്രതി വിദേശത്തേക്ക് കടക്കുകയായിരുന്നുവെന്നാണ് ആരോപണം. കൗൺസിലറുടെ ഉടമസ്ഥതയിലുള്ള വാടക ക്വാർട്ടേഴ്‌സിൽ ബന്ധുക്കളുമൊത്ത് താമസിച്ചിരുന്ന പെൺകുട്ടിയുമായി ഷംസുദ്ദീൻ പ്രണയത്തിലായിരുന്നുവെന്നാണ് പൊലീസ് പറയുന്നത്. വിവാഹം കഴിക്കാമെന്നുപറഞ്ഞ് പലതവണ ക്വാർട്ടേഴ്‌സിലും മറ്റു പല സ്ഥലങ്ങളിലും കൊണ്ടുപോയി പീഡിപ്പിച്ചു. വിവാഹ വാഗ്ദാനത്തിൽനിന്ന് കൗൺസിലർ പിന്മാറിയതോടെ പെൺകുട്ടി ചൈൽഡ്‌ലൈനിൽ പരാതി നൽകി. ചൈൽഡ് ലൈനും പൊലീസും പെൺകുട്ടിയുടെ മൊഴി രേഖപ്പെടുത്തുകയും വൈദ്യപരിശോധന നടത്തുകയും ചെയ്തു. വളാഞ്ചേരി എസ്.എച്ച്.ഒ എസ്‌പി. സുധീരനാണ് അന്വേഷണച്ചുമതല.


ജഹാംഗീര് (1569 - 1627) - സര്‍വ്വവിജ്ഞാനകോശം\nജഹാംഗീര് (1569 - 1627)\nമുഗള് ചക്രവര്‍ത്തി. ഭ.കാ. 1605-27 അക്ബര് ചക്രവര്‍ത്തിയുടെയും അംബറിലെ രജപുത്രരാജ്ഞിയുടെയും പുത്രനായി 1569 ആഗ-ല് ജനിച്ചു. ഇദ്ദേഹത്തിന്റെ യഥാര്‍ഥ പേര് സലിം എന്നാണ്. 1600-ഓടെ സലിം പിതാവിനെതിരെ കലാപം സംഘടിപ്പിച്ച് സ്വയം ചക്രവര്‍ത്തിയാകാന് ശ്രമിച്ചു. ഇക്കാലത്ത് സലീമിന്റെ മകന് ഖുസ്രുവിനെ രാജാവാക്കാന് നീക്കമുണ്ടായി. 1605 ഒ.-ല് അക്ബര് മരണമടഞ്ഞതിനെത്തുടര്‍ന്ന് ജഹാംഗീര് (നൂര്-ഉദ്-ദീന് മുഹമ്മദ് ജഹാംഗീര് പാദ്ഷാ ഗാസി) എന്ന പേരു സ്വീകരിച്ച് സലിം ഭരണാധികാരിയായി. ജനപ്രീതികരമായ ഭരണപരിഷ്കാരങ്ങള് നടപ്പിലാക്കിക്കൊണ്ടായിരുന്നു തുടക്കം. പന്ത്രണ്ടു ശാസനങ്ങളിലൂടെ ജഹാംഗീര് നീതിന്യായ വ്യവസ്ഥ പരിഷ്കരിച്ചു. അധികാരം പിടിച്ചെടുക്കാനായി ഖുസ്രു രാജകുമാരന് 1606-ല് ജഹാംഗീറിനെതിരെ പടയൊരുക്കം നടത്തി. മെഹറുന്നിസ എന്ന പൂര്‍വ നാമധേയത്തോടുകൂടിയ നൂര്‍ജഹാനെ ജഹാംഗീര് 1611-ല് വിവാഹം കഴിച്ചു. ഇദ്ദേഹത്തിന് മറ്റു ഭാര്യമാരുമുണ്ടായിരുന്നു. ജഹാംഗീറിന്റെ മേല് അതിരുകടന്ന സ്വാധീനശക്തി ചെലുത്തിയിരുന്ന നൂര്‍ജഹാന് ഭരണകാര്യങ്ങളിലും ഇടപെട്ടിരുന്നു. പില്ക്കാലത്ത് ജഹാംഗീറിനെതിരെ പുത്രന് ഷാജഹാന് കലാപമുണ്ടാക്കിയതിനും സൈനികോദ്യോഗസ്ഥനായിരുന്ന മഹബത്ഖാന് ശത്രുതയോടെ പെരുമാറിയതിനും കാരണമായത് നൂര്‍ജഹാന്റെ ഭരണകാര്യങ്ങളിലുള്ള ഇടപെടലായിരുന്നത്രേ.\nസാമ്രാജ്യവിസ്തൃതിക്കായി ജഹാംഗീര് ശ്രമിച്ചിരുന്നു. ഭരണത്തിന്റെ ആദ്യനാളുകളില് ഡക്കാനില് മാലിക് അംബറും ബംഗാളില് ഉസ്മാന്‍ഖാനും ജഹാംഗീറിനും ഭീഷണിയായിരുന്നു. രാജസ്ഥാനില് മേവാറിലെ രജപുത്രരാജാവായിരുന്ന അമര്‍സിങ്ങിന്റെ മേല് ജഹാംഗീറിനു വിജയം നേടാന് കഴിഞ്ഞു (1614). അഹമ്മദ് നഗറിലെ മാലിക് അംബറിനെ നേരിടാന് ഖുറം രാജകുമാരനെ ജഹാംഗീര് ചുമതലപ്പെടുത്തി. 1616-ല് ഭാഗികമായ വിജയം നേടാന് കഴിഞ്ഞു. ഈ വിജയത്തെ അടിസ്ഥാനമാക്കി ഖുറം രാജകുമാരന് 'ഷാജഹാന്' എന്ന ബഹുമതി നല്കി. വ. കിഴക്കന് പഞ്ചാബിലെ മലമ്പ്രദേശത്തെ കാന്‍ഗ്രാക്കോട്ട 1620-ല് കീഴടക്കിയത് ജഹാംഗീറിന്റെ ശ്രദ്ധേയമായ സൈനിക വിജയമായിരുന്നു. പേര്‍ഷ്യക്കാരും മുഗളരും തമ്മില് സംഘര്‍ഷത്തിനു കാരണമായിരുന്ന തന്ത്രപ്രധാനമായ കന്ദഹാര് പേര്‍ഷ്യക്കാര് (ഷാ അബ്ബാസ്) 1622-ല് പിടിച്ചടക്കിയത് ജഹാംഗീറിനു കനത്ത നഷ്ടമായി.\nഷാജഹാന് 1623 മുതല് നടത്തിവന്ന പ്രക്ഷോഭണം അമര്‍ച്ച ചെയ്യാന് 1625-ഓടെ ജഹാംഗീറിനു കഴിഞ്ഞു. എന്നാല് 1626-ല് ജഹാംഗീറിന്റെ സൈനികോദ്യോഗസ്ഥന് മഹാബത്ഖാന് ചക്രവര്‍ത്തിയെയും നൂര്‍ജഹാനെയും ഝലം നദീതീരത്തുവച്ച് തടവിലാക്കി. മഹാബത്ഖാനെ കബളിപ്പിച്ച് നൂര്‍ജഹാന് തടവു ചാടുകയും ചക്രവര്‍ത്തിയെ മോചിപ്പിക്കുകയും ചെയ്തു.\nഇംഗ്ലീഷ് ഈസ്റ്റിന്ത്യാ കമ്പനിയുടെ പ്രവര്‍ത്തനങ്ങള് ഇന്ത്യയില് ആരംഭിച്ചത് ജഹാംഗീറിന്റെ കാലത്തായിരുന്നു. ഇദ്ദേഹം കലകളെ പ്രോത്സാഹിപ്പിക്കുകയും മതസഹിഷ്ണുത പുലര്‍ത്തുകയും ചെയ്തിരുന്നു.\nരോഗബാധിതനായ ജഹാംഗീര് 1627 ഒ.-ല് മരണമടഞ്ഞു. നോ: മുഗള് സാമ്രാജ്യം, നൂര്‍ജഹാന്\n"http://web-edition.sarvavijnanakosam.gov.in/index.php?title=%E0%B4%9C%E0%B4%B9%E0%B4%BE%E0%B4%82%E0%B4%97%E0%B5%80%E0%B4%B0%E0%B5%8D%E2%80%8D_(1569%C2%A0-%C2%A01627)" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 04:33, 21 ഫെബ്രുവരി 2016.\nഈ താള് 41 തവണ സന്ദര്‍ശിക്കപ്പെട്ടിട്ടുണ്ട്.


സാഫ് ചാന്പ്യൻഷിപ്പ് സെമി : ഇന്ത്യ x പാക്കിസ്ഥാൻ : Deepika.com Sports News\nസാഫ് ചാന്പ്യൻഷിപ്പ് സെമി : ഇന്ത്യ x പാക്കിസ്ഥാൻ\nധാക്ക: സാഫ് ഫുട്ബോൾ സെമിയിൽ ഇന്ന് ചിരവൈരികളായ ഇന്ത്യയും പാക്കിസ്ഥാനും കൊന്പുകോർക്കും. ഇന്ത്യൻ സമയം രാത്രി ഏഴിനാണ് പോരാട്ടം. വർഷങ്ങളുടെ ഇടവേളയ്ക്കുശേഷമാണ് ഇന്ത്യയും പാക്കിസ്ഥാനും ഫുട്ബോൾ മൈതാനത്ത് നേർക്കുനേർ ഇറങ്ങുന്നത്. 2013ൽ കാഠ്മണ്ഡുവിലാണ് ഇരു ടീമുകളും അവസാനമായി മുഖാമുഖമെത്തിയത്. അന്ന് 1-0ന് ഇന്ത്യ ജയം സ്വന്തമാക്കി.\nഫിഫയുടെ വിലക്കിനെത്തുടർന്ന് 2017 ഒക്ടോബർ മുതൽ ഈ വർഷം മാർച്ച് വരെ പാക്കിസ്ഥാൻ ഫുട്ബോളിൽനിന്ന് പുറത്തായിരുന്നു. ഫിഫയുടെ നിയമത്തിനു വിരുദ്ധമായി പാക്കിസ്ഥാൻ ഫുട്ബോൾ ഫെഡറേഷൻ (പിഎഫ്എഫ്) അക്കൗണ്ടിൽ പുറത്തുനിന്നുള്ള സ്വാധീനവും നിയന്ത്രണവുമുണ്ടായതിനെത്തുടർന്നായിരുന്നു സസ്പെൻഷൻ.\nഎട്ടാം കിരീടത്തിനായുള്ള പടപ്പുറപ്പാടിലാണ് ഇന്ത്യ. നിലവിലെ ജേതാക്കളായ ഇന്ത്യയുടെ കരുത്ത് യുവാക്കളാണ്. ഇരുപത്തിമൂന്നിൽ താഴെ പ്രായമുള്ളവരാണ് ഇന്ത്യൻ ടീമിലെ മഹാഭൂരിപക്ഷവും. ഒരാൾ മാത്രമാണ് പ്രായത്തിൽ അതിൽകൂടുതലുള്ളത്.\n2005നുശേഷം ആദ്യമായാണ് പാക്കിസ്ഥാൻ ചാന്പ്യൻഷിപ്പിന്‍റെ സെമിയിൽ പ്രവേശിക്കുന്നത്. 1997ൽ മൂന്നാം സ്ഥാനം നേടിയതാണ് സാഫ് ഫുട്ബോളിൽ പാക്കിസ്ഥാന്‍റെ ഏറ്റവും വലിയ നേട്ടം.\nബ്രസീലുകാരനായ ഹൊസെ അന്‍റോണിയോ നുഗ്വേറിയയാണ് പാക്കിസ്ഥാന്‍റെ പരിശീലകൻ. പാക് ക്യാപ്റ്റനായ ഹസൻ ബഷീർ ആണ് ടൂർണമെന്‍റിലെ ടോപ് സ്കോറർ. സുബാശിഷ് ബോസ് ആണ് ഇന്ത്യൻ ക്യാപ്റ്റൻ. ചാന്പ്യൻഷിപ്പിൽ ഇതുവരെ തോൽവി അറിയാതെയാണ് ഇന്ത്യ സെമിയിൽ എത്തിനിൽക്കുന്നത്. ഗ്രൂപ്പ് ബിയിൽ മാലിദ്വീപിനെയും ശ്രീലങ്കയെയും 2-0ന് വീതമാണ് ഇന്ത്യ പരാജയപ്പെടുത്തിയത്. നാല് ടീമുകൾ ഉണ്ടായിരുന്ന ഗ്രൂപ്പ് എയിൽ പാക്കിസ്ഥാൻ രണ്ട് ജയം നേടി രണ്ടാം സ്ഥാനത്തോടെയാണ് സെമി ഫൈനലിൽ കടന്നത്. ആതിഥേയരായ ബംഗ്ലാദേശിനോടാണ് പാക്കിസ്ഥാൻ ഗ്രൂപ്പ് ഘട്ടത്തിൽ പരാജയപ്പെട്ടത് (0-1). ഭൂട്ടാനെയും (3-0) ഗ്രൂപ്പ് ചാന്പ്യന്മാരായ നേപ്പാളിനെയും (2-1) പരാജയപ്പെടുത്തുകയും ചെയ്തു.\nമുപ്പത്തിരണ്ടാം തവണയാണ് ഇന്ത്യയും പാക്കിസ്ഥാനും ഫുട്ബോൾ കളത്തിൽ നേർക്കുനേർ ഇറങ്ങുന്നത്. കഴിഞ്ഞ 31 മത്സരങ്ങളിൽ 18 ജയം ഇന്ത്യ നേടിയപ്പോൾ അഞ്ച് കളികൾ സമനിലയിൽ കലാശിച്ചു. എട്ട് ജയം മാത്രമാണ് പാക്കിസ്ഥാന് അവകാശപ്പെടാനുള്ളത്. ഇന്ത്യ പാക് വലയിൽ അടിച്ചുകൂട്ടിയത് 47 ഗോളുകളും. 1952ലാണ് ഇന്ത്യ - പാക് ആദ്യ പോരാട്ടം നടന്നത്.


ഇന്ധന വിലവർധനവിൽ പ്രതിഷേധിക്കുക; സിപിഐ - Janayugom Online\nJune 15, 2020, 2:12 pm\nഇന്ധന വിലയിൽ തുടർച്ചയായി വർധന വരുത്തുന്ന നടപടിക്കെതിരെ പ്രതിഷേധം സംഘടിപ്പിക്കാൻ സിപിഐ കേന്ദ്ര സെക്രട്ടേറിയറ്റ് ആഹ്വാനം ചെയ്തു. തുടർച്ചയായി ഒരാഴ്ചയിലധികമായി ഇന്ധന വിപണന കമ്പനികൾ വില ഉയർത്തിക്കൊണ്ടിരിക്കുകയാണ്.\nആഗോളതലത്തിൽ ഇന്ധന വില കുറഞ്ഞു നില്ക്കുമ്പോഴും വില ഉയർത്തിക്കൊണ്ടിരിക്കുന്നത് ജനങ്ങളെ കൊള്ളയടിക്കുന്നതിന് തുല്യമാണ്. ഈ ദിവസങ്ങൾക്കിടയിൽ പെട്രോളിന് 4.52 രൂപയും ഡീസലിന് 4.64 രൂപയുമാണ് വർധിപ്പിച്ചിരിക്കുന്നത്. കഴിഞ്ഞ ദിവസം പെട്രോളിനും ഡീസലിനും ലിറ്ററിന് യഥാക്രമം 62,64 പൈസ വീതമാണ് ഉയർത്തിയത്.\n2017 ജൂണിൽ കമ്പനികൾക്ക് പ്രതിദിന വില നിർണ്ണയാധികാരം നൽകിയതിന് ശേഷം ഒരു ദിവസത്തെ ഏറ്റവും ഉയർന്ന വർധനയാണിത്. ഇന്ധന വിലയിലുണ്ടാകുന്ന വർധനവ് ദൂരവ്യാപകമായ പ്രത്യാഘാതങ്ങളുണ്ടാക്കുമെന്നതിലും അവശ്യ വസ്തുക്കളുടെ വിലയിലും യാത്രാക്കൂലിയിലും വർധനവ് സൃഷ്ടിക്കുമെന്നതിലും സംശയമില്ലെന്ന് സെക്രട്ടേറിയറ്റ് പ്രസ്താവനയിൽ അഭിപ്രായപ്പെട്ടു.\nഇന്ധന വിതരണ കമ്പനികളുടെ കൊള്ളയിൽ നിന്ന് ജനങ്ങളെ സംരക്ഷിക്കുന്നതിനായി ഔദ്യോഗിക നിയന്ത്രിത വില നിർണ്ണയസംവിധാനം പുനഃസ്ഥാപിക്കണമെന്ന ആവശ്യം സെക്രട്ടേറിയറ്റ് ആവർത്തിച്ചു.\nCPI Fuel price hike\nപഞ്ചാബ് മുഖ്യമന്ത്രിയായി ചരണ്‍ജിത് സിംഗ് ചന്നി ഇന്ന് അധികാരമേല്‍ക്കും\nചൈനയുടെ പ്രകോപനങ്ങൾ: കരസേന മേധാവി ലഡാക്കിൽ


വ്രതം के 30+ बेस्ट फ़ोटो और वीडियो - mymandir\nAneesh Oct 13, 2019\n*പൗർണമിവൃതം.......* *2019 ഒക്ടോബർ 13 ന്* *ദേവീകടാക്ഷത്തിന്.......* പൗർണമിവൃതമെടുക്കുന്നത് ദേവീകടാക്ഷത്തിനും കുടുംബാഭിവൃദ്ധിക്കും വളരെ നല്ലതാണ്. പൗർണമി ഹിന്ദുക്കളുടെ വളരെ പവിത്രമായ ദിനമാണ്. ചന്ദ്രന്റെ പ്രകാശിതമായ ഭാഗം പൂർണമായും ഭൂമിക്ക് അഭിമുഖമയി വരുന്ന ദിനമാണ് പൗർണ്ണമി അഥവാ വെളുത്ത വാവ്. ഭൂമിയിൽ നിന്നു നോക്കുമ്പോൾ സൂര്യനും ചന്ദ്രനും എതിർ ദിശയിൽ നിലകൊള്ളുന്നതിനാൽ ചന്ദ്രന്റെ സൂര്യപ്രകാശമേൽക്കുന്ന ഭാഗം പൂർണമായി ഭൂമിയിൽ നിന്നും ദൃശ്യമാകുന്നു. വളരെയധികം പ്രാധാന്യമുള്ള ദിനമാണ് പൗർണമി അഥവാ വെളുത്തവാവ്. ഓരോ മാസത്തിലേയും പൗർണമി ദിവസം വീട്ടിൽ വിളക്കുതെളിയിച്ചു ദേവിയെ പ്രാർഥിക്കുന്നത് ദേവീകടാക്ഷത്തിനും ഐശ്വര്യവർദ്ധനവിനും ദാരിദ്ര ദു:ഖനാശത്തിനും കാരണമാകുന്നു. അന്നേദിവസം ഒരിക്കലെടുത്തു വ്രതം അനുഷ്ഠിക്കുന്നത് അത്യുത്തമം. ചന്ദ്രദശാകാല ദോഷമനുഭവിക്കുന്നവർക്ക് ദോഷകാഠിന്യം കുറയ്ക്കാൻ അത്യുത്തമമാണ് പൗർണ്ണമി വ്രതം. പൗർണ്ണമിതം അനുഷ്ഠിക്കുന്ന വിദ്യാർഥികൾക്ക് വിദ്യയിലുയർച്ച ലഭിക്കും. നാമങ്ങളിൽ ശ്രേഷ്ഠമാണ് വിഷ്ണുനാമം ,ആയിരം വിഷ്ണുനാമത്തിനു തുല്യമാണ് ഒരു ശിവനാമം, ആയിരം ശിവനാമത്തിനു തുല്യമാണ് ദേവിനാമം . മാതൃരൂപിണിയാണ് ദേവി. മാതൃപൂജ ഒരു വ്യക്തിയുടെ സകലപാപങ്ങളെയും കഴുകിക്കളയുന്നു. മാതൃ സ്നേഹത്തിന്റെ അളവ് വിവരണാതീതമാണ്. അതുപോലെ തെളിഞ്ഞ മനസ്സോടെ ഭഗവതിയെ ധ്യാനിച്ചു പൗർണമി ദിനത്തിൽ ലളിതസഹസ്രനാമം ചെല്ലുന്നത് ദേവീപ്രീതികരമാണ്. ലളിതസഹസ്രനാമം ചൊല്ലാൻ സാധിച്ചില്ലെങ്കിൽ ലളിതാസഹസ്രനാമ ധ്യാനം മാത്രമായും ചൊല്ലാവുന്നതാണ്. ദേവീപ്രീതികരമായ കർമ്മങ്ങൾ ഭവനത്തിൽ അനുഷ്ഠിക്കാൻ ഏറ്റവും ഉത്തമമായ ദിനമാണിത്. ദേവീകടാക്ഷത്തിലൂടെ കുടുംബത്തിൽ ഐശ്വര്യം, അഭിവൃദ്ധി, സമാധാനം എന്നിവ നിറയും. മാതൃസ്വരൂപിണിയായ ഭഗവതിയെ ഭവനത്തിൽ കുടിയിരുത്താനാണ് പൗർണമീ ദിനാചരണം. സൂര്യോദയത്തിനുമുന്നെ വീടും പരിസരവും വൃത്തിയാക്കി ശരീരശുദ്ധി വരുത്തിയശേഷം നിലവിളക്കു കൊളുത്തി പ്രാർത്ഥിക്കുക. നിലവിളക്കിന് മുൻപിലോ പ്രധാനവാതിലിൽനിന്നുകാണത്തക്കരീതിയിലോ അഷ്ടമംഗല്യം ഒരുക്കിവയ്ക്കുക. പ്രധാനവാതിലിനു മുകളിലായി മാവിലകൊണ്ടോ ആലിലയും മാവിലയും ചേർത്തോ തോരണം ചാർത്തുക. ഭഗവതിക്ക് നേദിക്കുക എന്ന സങ്കൽപ്പത്തിൽ "അന്നപൂർണേ സദാപൂർണേ, ശങ്കരപ്രാണ വല്ലഭേ ജ്ഞാന വൈരാഗ്യ സിദ്ധ്യർത്ഥം, ഭിക്ഷാം ദേഹി ച പാർവതി " എന്ന് മൂന്നുതവണ ജപിച്ചുകൊണ്ട് അരിയിടുക. അന്നദാനം നടത്തുന്നത് ശ്രേഷ്ഠമാണ്. അന്നേദിവസം ഭവനത്തിൽ മത്സ്യമാംസാദികൾ പാകം ചെയ്യുന്നത് ഒഴിവാക്കുക. കുടുംബാംഗങ്ങൾ കഴിവതും സസ്യാഹാരം കഴിക്കുക. കലഹങ്ങൾ, പരദൂഷണം, കുറ്റപ്പെടുത്തൽ എന്നിവ പാടില്ല. ഭവനത്തിൽ സത്സംഗം, ഭജന, ലളിതാസഹസ്രനാമ ജപം എന്നിവ നടത്തുന്നത് അത്യുത്തമം. സന്ധ്യസമയത്തു വിളക്ക് കൊളുത്തി ദേവീപ്രീതികരമായ നാമങ്ങൾ ജപിക്കണം. അഷ്ടഗന്ധം പുകയ്ക്കുന്നതും നന്ന്. പൗർണമി ദിവസം വീടിന്റെ പ്രധാനവാതിലിന്റെ നീളത്തിലും വീതിയിലുമുള്ള കറുകമാല, വെറ്റിലമാല എന്നിവ കട്ടിളയിൽ ചാർത്തുക. പിറ്റേന്ന് മാലകൾ ശുദ്ധജലത്തിൽ മുക്കി വീടിനകത്തും പുറത്തും പുരയിടത്തിലും തളിക്കുക. വാസ്തുദോഷങ്ങൾ മാറാൻ ഒരു ഉത്തമ പരിഹാരമാണിത്. തളിച്ചശേഷം മാലകൾ അലക്ഷ്യമായി വലി.ച്ചെറിയാതെ ഒഴുക്കുള്ള വെള്ളത്തിൽ വൃത്തിയുള്ള തുണിയിൽ പൊതിഞ്ഞു കളയണം. പൗർണ്ണമീവ്രതം അനുഷ്ഠിക്കുന്നവർ അതിരാവിലെ കുളികഴിഞ്ഞ് ദേവീക്ഷേത്ര ദർശനം നടത്തുകയും ദേവീസ്തുതികൾ ജപിക്കുകയും ചെയ്യുക. കഴിയുമെങ്കിൽ രാത്രിഭക്ഷണം ഒഴിവാക്കുകയോ പഴങ്ങൾ മാത്രം കഴിക്കുകയോ ആവാം . സന്ധ്യക്ക് നിലവിളക്കു കൊളുത്തി ദേവി നാമങ്ങൾ ഭക്തിയോടെ ജപിക്കുക. മംഗല്യവതികളായ സ്ത്രീകൾ ദശപുഷ്പങ്ങളിലൊന്നായ മുക്കുറ്റി പൗർണമി ദിവസം ചൂടുന്നത് ഭർത്തൃസൗഖ്യത്തിനും പുത്രഭാഗ്യത്തിനും ഉത്തമം. ദേവീപ്രീതിക്ക് എന്ന് പറയുന്നുവെങ്കിലും സര്‍വ്വദേവതാപ്രീതിക്കും ഈ ദിവസം ഉത്തമമാണ്. വ്രതത്തോടുകൂടി ചെയ്യുന്ന ഏതൊരു പ്രാര്‍ത്ഥനയും പൂജയും പെട്ടെന്ന് ഗുണം നല്‍കും. ശൈവ-വൈഷ്ണവ-ശാക്തേയമായ എല്ലാ പ്രാര്‍ത്ഥനകള്‍ക്കും ഈദിവസം ഉത്തമമാണ്. ലളിതാസഹസ്രനാമം, ദേവീമൂലമന്ത്രം എന്നിവ ജപിച്ച് ദേവിയെ പ്രാര്‍ത്ഥിക്കുന്നത് ഇഷ്ടസിദ്ധിക്കും ഗുണകരമാണ്. ഉപാസനാസംബന്ധമായ തടസ്‌സം അകലാനും ഈ ദിവസത്തെ വ്രതം ഉത്തമം. പൗര്‍ണ്ണമിയുടെ പിറ്റേന്ന് രാവിലെ ക്ഷേത്രത്തിലെ തീര്‍ത്ഥം കുടിച്ച് വ്രതം അവസാനിപ്പിക്കാം. 18 പ്രാവശ്യം ചിട്ടയായി വ്രതമെടുത്താല് ഇഷ്ടകാര്യസിദ്ധിയും, ദുരിതശാന്തിയുമുണ്ടാകും. മിക്ക പൗർണമിയും പലപേരുകളിൽ ആഘോഷിക്കുന്നു. എല്ലാ പൗർണമിയും സത്യനാരായണ ഉപവാസം എന്നപേരിൽ ഉപവസിക്കുന്നു. ഓരോ മാസത്തിലെ പൗർണ്ണമി വ്രതത്തിന് ഓരോ ഫലങ്ങളാണ്. ചിങ്ങം മാസത്തിലെ പൗർണമിവ്രതം കുടുംബഐക്യത്തിനും കന്നിയിലെ സമ്പത്ത് വർദ്ധനയ്ക്കും തുലാമാസത്തിലെ വ്രതം വ്യാധിനാശത്തിനും വൃശ്ചികത്തിലെ വ്രതം സത്കീർത്തിയും ധനുമാസത്തിലെ വ്രതം ആരോഗ്യവർദ്ധനയ്ക്കും കുംഭമാസത്തിലെ വ്രതം ദുരിതനാശത്തിനും മീനമാസത്തിലെ വ്രതം ശുഭചിന്തകൾ വർദ്ധിക്കുന്നതിനും മേടമാസത്തിലെ വ്രതം ധാന്യവർദ്ധനയും ഇടവമാസത്തിലെ വ്രതം വിവാഹതടസം മാറുന്നത്തിനും മിഥുനമാസത്തിലെ വ്രതം പുത്രഭാഗ്യത്തിനും കർക്കിടകമാസത്തിലെ വ്രതം ഐശ്വര്യവർദ്ധനയ്ക്കും കാരണമാവുന്നു. *ദീർഘ മംഗല്യത്തിനുള്ള മന്ത്രം* "ലളിതേ സുഭഗേ ദേവി സുഖസൗഭാഗ്യദായിനി അനന്തം ദേഹി സൗഭാഗ്യം മഹ്യം തുഭ്യം നമോനമ: " *ദേവിയെ പ്രാർത്ഥിക്കുമ്പോൾ ചൊല്ലേണ്ട മന്ത്രം* "യാ ദേവി സര്‍വ ഭൂതേഷു മാതൃരൂപേണ സംസ്ഥിതാ നമസ്തസ്യൈ നമസ്തസ്യൈ നമസ്തസ്യൈ നമോ നമ: ഓം ആയുര്‍ദേഹി ധനംദേഹി വിദ്യാംദേഹി മഹേശ്വരി സമസ്തമഖിലം ദേഹി ദേഹിമേപരമേശ്വരി." " അമ്മേ മഹാമായേ അഭയമേകണേ "\n*സന്താനഗോപാലവ്രതം* 13 ഒക്ടോബർ 2019 സല് സന്താനപ്രാപ്തിക്കു മാത്രമുള്ളതല്ല സന്താനഗോപാലവ്രതം. സന്താനങ്ങളുടെ ദീര്‍ഘായുസ്സിനും വിദ്യാഭിവൃധിക്കും സര്‍വ ഐശ്വര്യത്തിനും സ്വഭാവമഹിമയ്ക്കും സന്താനഗോപാലവ്രതം അനുഷ്ടിക്കുന്നത് വളരെ ഗുണകരമാണ്. സന്താനഭാഗ്യം ഇല്ലാത്തവര് സന്താനഗോപാല മന്ത്രം 41 തവണ വ്രതാനുഷ്ടാന സഹിതം ഭക്തിപൂര്‍വ്വം ജപിച്ചാല് സന്താനഭാഗ്യം നിശ്ചയമാണ്. മക്കളുടെ സ്വഭാവമഹിമയ്ക്കും ദീര്‍ഘായുസ്സിനും വിദ്യാഭിവൃദ്ധിക്കും മാതാപിതാക്കള് സന്താന ഗോപാലവ്രതം അനുഷ്ടിക്കുന്നത് ഉപയുക്തമാകും. തലേദിവസം ഒരിയ്ക്കലൂണ്. വ്രതദിവസം ഉപവാസം. സാധിക്കാത്തവര്‍ക്ക് ശ്രീകൃഷ്ണ ക്ഷേത്ര ദര്‍ശനശേഷം ഒരിയ്ക്കലൂണ് ആകാം. വൈകിട്ട് ധാന്യഭക്ഷണം ഒഴിവാക്കുക. സന്താനഗോപാലമന്ത്രം, വിദ്യാരാജഗോപാല മന്ത്രം എന്നിവ 41 ഉരു വീതംജപിക്കുക. ഗോപാല മന്ത്രങ്ങളും ജപ ഫലങ്ങളും 1. ആയുര് ഗോപാലം " ദേവകീ സുത ഗോവിന്ദ: വാസുദേവോ ജഗല്‍പ്പതേ ദേഹി മേ ശരണം കൃഷ്ണ ത്വാമഹം ശരണം ഗത:" ഫലം: ദീര്‍ഘായുസ് 2. സന്താന ഗോപാലം " ദേവകീ സുത ഗോവിന്ദ: വാസുദേവോ ജഗല്‍പ്പതേ ദേഹി മേ തനയം കൃഷ്ണ: ത്വാമഹം ശരണം ഗത:" ഫലം: സന്താന ലബ്ധി, വിദ്യാഭ്യാസ പുരോഗതി 3. രാജ ഗോപാലം " കൃഷ്ണ കൃഷ്ണ! മഹയോഗിന് ഭക്താനാമഭയം കര ഗോവിന്ദ: പരമാനന്ദ: സര്‍വ്വം മേ വശമാനയ" ഫലം: സമ്പല് സമൃദ്ധി, വശ്യം 4. ദശാക്ഷരീ ഗോപാലം " ഗോപീ ജനവല്ലഭായ സ്വാഹ" ഫലം: അഭീക്ഷ്ട സിദ്ധി. 5. വിദ്യാ ഗോപാലം " കൃഷ്ണ കൃഷ്ണ! ഹരേ കൃഷ്ണ സര്‍വജ്ഞത്വം പ്രസീദ മേ രമാ രമണ വിശ്വേശ : വിദ്യാമാശു പ്രയച്ഛ മേ" ഫലം : വിദ്യാലാഭം 6. ഹയഗ്രീവ ഗോപാലം " ഉദ്ഗിരല് പ്രണവോല്‍ഗീഥ സര്‍വ വാഗീശ്വരേശ്വര സര്‍വ വേദമയ: ചിന്ത്യ: സര്‍വ്വം ബോധയ ബോധയ " ഫലം: സര്‍വ ജ്ഞാന ലബ്ധി 7. മഹാബല ഗോപാലം "നമോ വിഷ്ണവേ സുരപതയെ മഹാ ബലായ സ്വാഹ" ഫലം : ശക്തിവര്‍ധന 8. ദ്വാദശാക്ഷര ഗോപാലം "ഓം നമോ ഭഗവതേ വാസുദേവായ "\nmymandir മലയാളം Sep 16, 2019\nതിങ്കളാഴ്ചവ്രതം 🌸☘🌸☘🌸☘🌸☘🌸 സ്ത്രീകൾ മാത്രം അനുഷ്ടിക്കുന്ന വ്രതമാണ് തിങ്കളാഴ്ചവ്രതം. പെൺകുട്ടി ഋതുമതിയാകുന്ന സമയം മുതൽ ഇഷ്ടവരപ്രാപ്തിക്കായി ആചരിക്കുന്ന ഈ വ്രതം വൈധവ്യ കാലത്തെ നിർത്തൂ. ഭർത്താവിന്റെ ആയുസ്സിനും യശസ്സിനും സുഖദാമ്പത്യത്തിനും വേണ്ടിയാണ് ഈ വ്രതം ആചരിക്കുന്നതെന്നാണ് വിശ്വാസം. പ്രാണപ്രേയസിയായ സതിയുടെ ദേഹത്യാഗം നിമിത്തം തീവ്രവൈരാരിയായ ദക്ഷിണാമൂർത്തിയെക്കൊണ്ട് തന്റെ ഭർത്തൃപദം പാർവ്വതി സ്വീകരിപ്പിച്ചത് സോമവാരവ്രതം കൊണ്ടാണ്. സർവ്വശക്തനായ പരമേശ്വരന്റെ പ്രീതി ലഭിക്കാനായി എല്ലാ മംഗല്യസ്ത്രീകളും ആചരിക്കാറുണ്ട്. ഐതിഹ്യം ******** സീമന്തിനി എന്ന രാജകുമാരിയാണ് തിങ്കളാഴ്ച വ്രതാചരണം ആരംഭിച്ചത്. ജാതകപ്രകാരം വൈധവ്യം സംഭവിക്കുമെന്ന് അറിഞ്ഞ സീമന്തിനി വളരെ ദുഃഖിതയായി. ഋഷിവര്യനായ യാജ്ഞവൽക്യൻ മുനിയുടെ പത്നി മൈത്രേയിയെ കണ്ട് സങ്കടം ഉണർത്തിച്ചു. അവരുടെ നിർദ്ദേശപ്രകാരം സീമന്തിനി തിങ്കളാഴ്ച വ്രതം ആരംഭിച്ചു. രാജകുമാരിയുടെ വിവാഹശേഷം തോണിയാത്രയ്ക്ക് പോയ രാജകുമാരൻ മുങ്ങിപ്പോയി. അകാലവൈധവ്യം പേറിയ സീമന്തിനി ശിവഭജനം തുടങ്ങി. ജലത്തിൽ താഴ്ന്ന കുമാരനെ നാഗകിങ്കരന്മാർ കെട്ടി വലിച്ച് നാഗസഭയിൽ എത്തിച്ചു. തേജസ്സ് നിറഞ്ഞ രാജകുമാരനെ കണ്ട നാഗരാജാവ് കുമാരനോട് തന്റെ പരദേവത ആരാണ് എന്നു ചോദിച്ചു. തെല്ലും സംശയം കൂടാതെ ’സർവ്വശക്തനായ തിങ്കൾ ചൂടന് നമസ്ക്കാരം’ എന്നു പറഞ്ഞു. കുമാരന്റെ ശിവഭക്തിയിൽ സന്തോഷമായ നാഗരാജാവ് രാജകുമാരനെ ഭൂമിയിൽ എത്തിച്ചു. അങ്ങനെ സീമന്തിനിക്ക് ഭർത്താവിനെ തിരിച്ച് കിട്ടി. അനുഷ്ടിക്കേണ്ട വിധം ***************** തിങ്കളാഴ്ചകൾ മുടങ്ങാതെ ശിവക്ഷേത്ര ദർശനവും സോമനായ (ഉമാസമേതന്) പരമശിവന് കൂവളത്തിലയും, ശ്രീപാർവ്വതി ദേവിയ്ക്ക് വെളുത്ത പുഷ്പങ്ങളും നൽകുക എന്നിവ ഭർത്താവിന്റെ ഐശ്വര്യത്തിനും സന്താനഭാഗ്യത്തിനും മംഗലഭാഗ്യത്തിനും ഉത്തമമായി കരുതുന്നു. സാധാരണ തിങ്കളാഴ്ച ഒരിക്കലായിട്ടാണ് വ്രതം ആചരിക്കാറുള്ളതു. ഒരിക്കൽ എന്നു വച്ചാൽ ,ദിവസം ഒരു പ്രാവശ്യം മാത്രമേ അരി ആഹാരം കഴിക്കൂ. മറ്റ് നേരങ്ങളിൽ അരിയാഹാരം പാടില്ല . ചിലർ ശിവക്ഷേത്രത്തിലെ നേദ്യചോറാണ് കഴിക്കാറ്. ശിവഭജനം ********* തിങ്കളാഴ്ചദിവസം ശിവഭജനം സുഖദാമ്പത്യത്തിന് അത്യുത്തമമാണു. ശിവന്റെ മന്ത്രങ്ങൾ ഉരുവിട്ട് ശിവക്ഷേത്രം വലം വയ്ക്കുന്നതും വിളക്ക് കൊളുത്തി ശിവഭജനം നടത്തുന്നതും പൂജ നടത്തുന്നതിനു തുല്യഫലം നൽകുന്നതാണു. ശിവപാർവ്വതി മന്ത്രങ്ങൾ ചേർത്ത് വേണം ശിവനെ ഭജിക്കാൻ. എന്തെന്നാൽ പരമശിവന്റെ പകുതി ശരീരം ശ്രീപാർവ്വതി ദേവിക്കയി കരുതപ്പെടുന്നു. 'നമ:ശിവായ ശിവായ നമ:' എന്ന മൂലമന്ത്രത്തെ നൂറ്റിയെട്ട് പ്രാവശ്യം ജപിക്കുന്നത് ഐശ്വര്യദായകമായി കരുതപ്പെടുന്നു. ശിവപുരാണവും ദേവിമാഹാത്മ്യവും അന്നേ ദിവസം ജപിക്കുന്നത് ഉചിതമാണു. സോമവാരവ്രതം ശിവകുടുംബപ്രീതിക്ക് (ശിവൻ, ഉമ,ഗണപതി,സ്കന്ദൻ, അയ്യപ്പൻ)കാരണമാണ്. അത് പ്രദോഷവ്രതം പോലെ ആകയാൽ പകൽ നിരാഹാരമിരിക്കണം. കറുത്തവാവും തിങ്കളാഴ്ചയുമായി വന്നാൽ ആ ദിവസത്തിന്ന് "അമോസോമവാരം" എന്ന് പറയുന്നു. അത് വിശേഷിച്ചും ഉപവാസ്യമാണ്.\nഇന്ന് വ്രതം ശിവപാർവതി\n+35 प्रतिक्रिया4कॉमेंट्स • 26 शेयर\nAneesh Aug 22, 2019


പഴയ ടീമിലേക്ക് തിരിച്ചെത്തിയതിൽ സന്തോഷം; സഞ്ജു സാംസൺ -\nപഴയ ടീമിലേക്ക് തിരിച്ചെത്തിയതിൽ സന്തോഷം; സഞ്ജു സാംസൺ\nഐപിഎല്ലിൽ തൻ്റെ ആദ്യ ടീമായ രാജസ്ഥാൻ റോയൽസിലേക്ക് മടങ്ങിയെത്താൻ കഴിഞ്ഞതിൽ അതിയായ സന്തോഷമുണ്ടെന്ന് മലയാളി ക്രിക്കറ്റ് താരം സഞ്ജു വി സാംസൺ. 8 കോടി രൂപയ്ക്കാണ് രാജസ്ഥാൻ റോയൽസ് സഞ്ജുവിനെ ലേലത്തിൽ വിളിച്ചെടുത്തത്. ഇന്ത്യയുടെ ഭാവി വാഗ്ദാനങ്ങളിലൊരാളായി വിലയിരുത്തപ്പെടുന്ന സഞ്ജുവിന് വേണ്ടി ടീമുകൾ മത്സരിക്കുന്ന കാഴ്ചയ്ക്കാണ് ഐപിഎൽ താരലേലം സാക്ഷ്യം വഹിച്ചത് .\n‘ഇതു തവാട്ടിലേക്കുള്ള മടക്കം പോലെയാണ് കാണുന്നത്. മലയാളികളുടെ സ്‌നേഹത്തിനും പിന്തുണയ്ക്കും നന്ദി. രഹാനെയുടെ കൂടെ വീണ്ടും കളിക്കാന് സാധിക്കുന്നത് സന്തോഷകരമായ കാര്യമാണ്’- ലേലത്തിന് ശേഷം മാധ്യമങ്ങളോടായി സഞ്ജു സാംസൺ പറഞ്ഞു.\nകഴിഞ്ഞ വർഷം ഡൽഹി ഡെയർഡെവിൾസിനായി മികച്ച പ്രകടനം കാഴ്ചവെച്ചതാണ് സഞ്ജുവിനെ ഇത്തവണ മിന്നും വിലയുള്ള താരമാക്കി മാറ്റിയത്. രാഹുൽ ദ്രാവിഡിൻറെ പരിശീലനത്തിൽ രാജസ്ഥാൻ റോയൽസിലൂടെയാണ് സഞ്ജു സാംസൺ ദേശീയ ശ്രദ്ധ പിടിച്ചു പറ്റുന്ന നിരവധി പ്രകടനങ്ങൾ കാഴ്ചവെച്ചത്.\nമറ്റൊരു മലയാളി താരമായ കരുൺ നായരെ 5.6 കോടി രൂപക്ക് കിങ്‌സ് ഇലവൻ പഞ്ചാബ് സ്വന്തമാക്കി.


ഇടി കൊണ്ടതും അയാള് കുഴഞ്ഞുവീണ് മലം വിസര്‍ജിച്ചു: പൊലീസ് സ്റ്റേഷനിലെ മര്‍ദ്ദനത്തെ കുറിച്ച് ദൃക്സാക്ഷി | Webdunia Malayalam\nചൊവ്വ, 18 ഡിസം‌ബര് 2018\nപതിനെട്ടുകാരിയെ കൂട്ടബലാത്സംഗം ചെയ്തു, അച്ഛനെ പൊലീസ് കസ്റ്റഡിയില് മര്‍ദ്ദിച്ച് കൊലപ്പെടുത്തി; ബിജെപി എം എല് എയ്ക്കെതിരെ പീ‍ഡനക്കേസ്\nബിജെപി ക്യാന്‍സറിന് സമം: പ്രകാശ് രാജ്\nവാരാപ്പുഴയിലെ ഹര്‍ത്താല്; ബിജെപി കവലചട്ടമ്പികള്‍ക്ക് തുല്യം, ക്ഷമ പറഞ്ഞ് കുമ്മനം\n‘മോഹൻലാൽ’ കരംചംന്ദ് ഗാന്ധി; രാഷ്‌ട്രപിതാവിന്റെ പേര് മറന്ന് പ്രധാനമന്ത്രിയുടെ തകര്‍പ്പന് പ്രസംഗം വീണ്ടും\nപരിയാരം മെഡിക്കല് കോളേജ് സര്‍ക്കാര് എറ്റെടുക്കും\nവാരാപ്പുഴയില് പൊലീസ് കസ്റ്റഡിയില് വെച്ച് ശ്രീജിത്തെന്ന യുവാവ് കൊലചെയ്യപ്പെട്ട സംഭവത്തില് പ്രതിഷേധം ശക്തമാകുന്നു. ഇതിനിടെ, കസ്റ്റഡി മരണത്തെക്കുറിച്ചു മനുഷ്യാവകാശ പ്രവർത്തകൻ തുഷാർ നിർമൽ സമൂഹമാധ്യമമായ ഫെയ്സ്ബുക്കിൽ എഴുതിയ കുറിപ്പ് വൈറലാകുന്നു.\nതുഷാര് നിര്‍മലിന്റെ പോസ്റ്റ്:\nവരാപ്പുഴ കസ്റ്റഡി പീഢനത്തെ തുടർന്ന് കൊല്ലപ്പെട്ട ശ്രീജിത്തിനെ നെഞ്ചിനും അടിവയറ്റിലും പൊലീസുകാർ കയ്യൊ കാലൊ കൊണ്ട് മർദ്ദിച്ചതിന്റെ ക്ഷതങ്ങളുണ്ടായിരുന്നതായി പോസ്റ്റ്മോർട്ടെം റിപ്പോർട്ടിൽ പറയുന്നതായി മാധ്യമങ്ങൾ റിപ്പോർട്ട് ചെയ്തിരിക്കുന്നു. ചെറുകുടലിൽ മുറിവുള്ളതായും പറയുന്നു. വാർത്ത കണ്ടപ്പോൾ നേരിട്ടു കണ്ട ഒരു പൊലീസ് മർദ്ദനത്തെ കുറിച്ചാണ് ഓർത്തത്.\nമാവോയിസ്റ്റ് ബന്ധം പറഞ്ഞ് എന്നെ അറസ്റ്റ് ചെയ്തതിനു ശേഷം ചോദ്യം ചെയ്യുന്നതിനായി അന്വേഷണ ഉദ്യോഗസ്ഥൻ പത്ത് ദിവസത്തേക്ക് പൊലീസ് കസ്റ്റഡിയിൽ എന്നെ വിട്ടു കിട്ടാൻ കോടതിയിൽ അപേക്ഷ നൽകി. എറണാകുളം സെഷൻസ് കോടതി എഴ് ദിവസത്തേക്ക് പൊലീസ് കസ്റ്റഡി അനുവദിച്ചു. എറണാകുളം ഹിൽപ്പാലസ് പൊലീസ് സ്റ്റേഷനിലെ ലോക്കപ്പ് മുറിയിലാണ് എന്നെ തടവിലിട്ടിരുന്നത്.\nഓരോ ദിവസവും പൊലീസിലെ വിവിധ ഏജൻസികളിലെ ഉദ്യോഗസ്ഥർ വരും ചോദ്യം ചെയ്യും. ഇടക്ക് ഒരു ഞായറാഴ്ച്ച ചോദ്യം ചെയ്യലിനും അവധിയായിരുന്നു. രാവിലെ ഒരു പതിനൊന്ന് മണി കഴിഞ്ഞു കാണും. ഞാൻ മറ്റൊന്നും ചെയ്യാനില്ലാതെ ലോക്കപ്പിൽ കിടന്നും നടന്നും പാറാവ് നിൽക്കുന്ന പൊലീസുകാരനോട് ഓരോന്ന് പറഞ്ഞും സമയം കളയുന്നതിനിടക്ക് ഒരു സംഘം ആളുകൾ സ്റ്റേഷനിലേക്ക് കയറി വന്നു.\nഏകദേശം നാൽപ്പത്തഞ്ച് വയസ്സ് പ്രായം തോന്നിക്കുന്ന ഒരാളെ പിടിച്ചു കൊണ്ടാണ് വരുന്നത്. "പോക്കറ്റടിക്കാൻ നോക്കിയപ്പോൾ പിടിച്ചതാണ്" എന്ന് പറഞ്ഞ് അവർ അയാളെ പാറാവു നിന്ന പോലീസുകാരന്റെ മുന്നിലേക്ക് പിടിച്ചു നിറുത്തി. ഉടനെ സ്റ്റേഷൻ റൈറ്റർ അയാളോട് സ്റ്റേഷന്റെ ഇടനാഴിയിലേക്ക് കയറി നിൽക്കാൻ പറഞ്ഞു. അയാളെ കൊണ്ടു വന്ന സംഘത്തിൽ കാക്കി ഷർട്ട് ഇട്ട ഒരാൾ മുന്നോട്ടു വന്ന് താൻ ബസ്സിലെ കണ്ടക്ടർ ആണെന്നും യാത്രക്കാരിൽ ഒരാളുടെ പോക്കറ്റടിക്കാൻ ശ്രമിക്കുന്നതിനിടെ കയ്യോടെ പിടി കൂടിയതാണെന്നും റൈറ്ററോട് പറഞ്ഞു.\n"ആരുടെ പോക്കറ്റടിക്കാനാണ് ശ്രമിച്ചത് ? റൈറ്റർ ചോദിച്ചു. "ഇയാളുടെയാണ് സാറെ.."കണ്ടക്ടർ കൂട്ടത്തിൽ ഏറ്റവും പുറകിലായി നിന്നിരുന്ന കാഴ്ചയിൽ എഴുപത് വയസ്സിനടുത്ത് പ്രായം വരുന്ന ഒരാളുടെ നേർക്ക് വിരൽ ചുണ്ടി പറഞ്ഞു. "നിങ്ങൾ ഇങ്ങോട്ട് വരു" റൈറ്റർ അയാളെ വിളിച്ചു. "നിങ്ങളുടെ പോക്കറ്റടിച്ചോ.. " റൈറ്റർ ചോദിച്ചു. "പോക്കറ്റടിച്ചില്ല സാറെ പോക്കറ്റിൽ കയ്യിട്ട് പൈസ എടുത്തപ്പോൾ ഞാൻ അറിഞ്ഞു ഉടനെ കയ്യിൽ കടന്നു പിടിച്ചു.. " അപ്പൊ പിന്നെ എന്താ പോക്കറ്റടിച്ചെന്ന് പറഞ്ഞത് " റൈറ്റർ ഒച്ചയുയർത്തി ഗൗരവത്തിൽ ചോദിച്ചു. വൃദ്ധൻ ആകെ പരുങ്ങലിലായി.\n"കേസൊന്നും വേണ്ടെന്ന് ഞാൻ പറഞ്ഞതാണ് സാറെ.." ഭയന്നു വിറച്ച അയാൾ പറഞ്ഞു. " എസ്.ഐ ഇല്ല. എസ്.ഐ വന്നിട്ട് തീരുമാനിക്കാം അതുവരെ ഇവിടെ ഇരിക്ക് എന്ന് പറഞ്ഞ് റൈറ്റർ തിരിഞ്ഞു നടന്നു." ഞങ്ങൾ പൊയ്ക്കോട്ടെ സാറെ.. ബസ്സ് ഓട്ടത്തിലാണ്.." കണ്ടക്ടർ യാചനാ സ്വരത്തിൽ ചോദിച്ചു. " ശരി.. നിങ്ങൾ അഡ്രസ്സും ഫോൺ നമ്പറും കൊടുത്തിട്ട് പൊയ്ക്കോ.." എന്ന് പറഞ്ഞ് റൈറ്റർ അവിടെ ഉണ്ടായിരുന്ന വനിതാ പൊലീസുകാരിയെ അഡ്രസ്സും നമ്പറും വാങ്ങിക്കാൻ ചട്ടം കെട്ടി.\nകൺടക്ടറും സംഘവും അഡ്രസ് കൊടുത്ത് ഇറങ്ങാൻ തുടങ്ങിയപ്പൊൾ വൃദ്ധൻ സാറെ ഞാനും പോയിട്ട് പിന്നെ വന്നാൽ മതിയൊ എന്ന് റൈറ്ററോട് ചോദിച്ചു.. ഇല്ല നിങ്ങൾ ടi വന്നിട്ട് പോയാൽ മതി എന്ന് റൈറ്റർ മറുപടി പറഞ്ഞു. ഭയന്നു നിൽക്കുന്ന വൃദ്ധനെ സ്റ്റേഷനകത്തെ കസേരയിൽ ഇരിക്കാൻ പറഞ്ഞ് പാറാവ് നിൽക്കുന്ന പോലീസുകാരൻ എസ്.ഐ ഉടൻ വരുമെന്ന് പറഞ്ഞ് സമാധാനിപ്പിച്ചു.\nഅങ്ങനെ കറച്ചു സമയം കഴിഞ്ഞു. വൃദ്ധൻ കസേരയിൽ തന്നെ അഷമനായി ഇരിപ്പാണ്. പോക്കറ്റടിക്കാരൻ ഇടനാഴിയിൽ ചുവരിൽ ചാരി നിൽക്കുന്നു. രണ്ട് മണിക്കൂറോളം കഴിഞ്ഞിട്ടുണ്ടാകും. കാക്കി പാന്റസും വെള്ള ഷർട്ടും ധരിച്ച ഒരു പൊലീസുകാരൻ കയറി വന്നു. പോക്കറ്റടിക്കാരനെയും വൃദ്ധനെയും നോക്കി. ഇതെന്താ സാറെ കേസ് എന്ന് ചോദിച്ച് നേരെ റൈറ്ററുടെ അടുത്തേക്ക് ചെന്നു. റൈറ്റർ കാര്യം വിശദീകരിച്ചു. ഉടനെ ആ പോലീസുകാരൻ എഴുന്നേറ്റ് പോക്കറ്റടിക്കാരന്റെ നേരെ നോക്കി "ഇവിടെ വാടാ" എന്ന് ആക്രോശിച്ചു.\nഅടുത്തെത്തിയ ഉടനെ ആ പൊലീസുകാരൻ മുഷ്ടി ചുരുട്ടി അയാളുടെ വയറ്റിൽ ശക്തിയായി ഇടിച്ചു. വേദന കൊണ്ട് പുളഞ്ഞ് വയറ്റിൽ കയ്യമർത്തി കുനിഞ്ഞ് നിലവിളിക്കുന്ന അയാളുടെ മുതുകത്ത് കൈമുട്ട് കൊണ്ട് ആഞ്ഞിടിച്ചു. ഇടി കൊണ്ടതും അയാൾ കുഴഞ്ഞു വീഴുകയും മലം വിസർജ്ജിക്കുകയും ചെയ്തു. "ഒക്കെ അവന്റെ അടവാണ്. കള്ളൻ. നിന്നെ കൊണ്ട് തന്നെ ഇത് കോരിക്കും" കലിയടങ്ങാതെ പൊലീസുകാരൻ ആക്രോശിച്ചു. അവിടെ കിടക്കട്ടെ എന്ന് പറഞ്ഞ് ഉടനെ റൈറ്റർ ഇടപെട്ടു. ഇടിച്ച പൊലീസുകാരൻ പുറത്തേക്ക് ഇറങ്ങിപ്പോയി. ഭയന്ന് എഴുന്നേറ്റ് നിന്ന വൃദ്ധനെ പാറാവുകാരൻ സമാധാനിപ്പിച്ചു. ഇടി കൊണ്ട് വീണയാൾ മണിക്കൂറുകളോളം അവിടെ തന്നെ കിടന്നു.\nറൈറ്റർ ഇടക്കിടക്ക് അയാളുടെ പേര് വിളിച്ച് ആശുപത്രിയിൽ പോണ്ടെ എഴുന്നേൽക്ക് എന്ന് പറയും അയാൾ ഞരങ്ങിയും മൂളിയും അവിടെ തന്നെ കിടന്നു. വൈകുന്നേരത്തോടെ പരാതിക്കാരൻ വൃദ്ധനെ മൊഴിയെടുത്ത് പറഞ്ഞു വിട്ടു. ഇതിനിടക്ക് പൊലീസുകാർ കറ്റാരോപിതനെ ഇടനാഴിയിലേക്ക് മാറ്റിക്കിടത്തി. "അവൻ കള്ളനാ.. ഇതൊക്കെ സ്ഥിരം അടവാ.." പാറാവുകാരൻ എന്നെ നോക്കി പറഞ്ഞു."കള്ളനാണെങ്കിലും നിങ്ങളാരാ അയാളെ അടിക്കാൻ.. നിങ്ങളും നിയമം ലംഘിക്കുകയല്ലെ." ഞാൻ ചോദിച്ചു. " ഇവനെയൊക്കെ കോടതിയിൽ ഹാജരാക്കിയാൽ കുറച്ച് ദിവസം കഴിഞ്ഞ് സുഖമായി ഇറങ്ങി പോരും. ഈ കൊടുക്കുന്നതെ ഉണ്ടാകു." മർദ്ദനത്തിന്റെ ന്യായീകരണമായി പാറാവുകാരൻ പറഞ്ഞു.\nഅപ്പോഴെക്കും കറ്റാരോപിതൻ എഴുന്നേറ്റ് ചുവരും ചാരി ഇരിപ്പായി. പറഞ്ഞതു പോലെ തന്നെ അല്പസമയത്തിന് ശേഷം അയാളെ കൊണ്ട് തന്നെ മലം കോരി വൃത്തിയാക്കിച്ചു. രണ്ടാം ദിവസം അയാളെ കോടതിയിലേക്ക് കൊണ്ട് പോവുകയും ചെയ്തു. കാക്കനാട് ജില്ല ജയിലിൽ തടവിൽ കഴിയുമ്പോൾ അയാളെ കണ്ടിരുന്നു. വേറെ സെല്ലിൽ ആയതു കൊണ്ട് സംസാരിക്കാൻ പറ്റിയില്ല.\nകഴിഞ്ഞ യു.ഡി.എഫ് സർക്കാറിന്റെ കാലത്താണ് മരങ്ങാട്ടുപള്ളി പൊലീസ് സ്റ്റേഷനിൽ ക്രൂരമായ മർദ്ദനത്തിനിരയായ സിബി കൊല്ലപ്പെട്ടത്. സംഭവമറിഞ്ഞ് സിബിയുടെ വീട്ടിൽ ചെന്നപ്പോൾ സ്റ്റേഷനിൽ ചെന്ന് കാണുമ്പോൾ മർദ്ദനമേറ്റ് അവശനിലയിലായ സിബി സ്റ്റേഷനകത്ത് മലവിസർജ്ജനം നടത്തിയെന്നും അത് ആ അമ്മയെ കൊണ്ട് കഴുകി വൃത്തിയാക്കിച്ചു എന്നും സിബിയുടെ അമ്മ വിതുമ്പി കൊണ്ട് വിവരിച്ചതും ഓർക്കുന്നു. ജനമൈത്രി പോലീസായെന്ന് വമ്പ് പറയുമ്പോഴാണ് ഈ സംഭവങ്ങൾ ഒക്കെ നടക്കുന്നത്. എത്ര കഴുകിയാലാണ് പൊലീസിന്റെ കയ്യിൽ പറ്റിയ ചോര ഇല്ലാതാവുക ?\nദിലീപിന്റെ വാക്കുകള് തകര്‍ക്കാന് ശ്രമിച്ചവരുടെ മുഖത്തിനേറ്റ അടി?!\nപാട്ടിനൊപ്പം നൃത്തം ചെയ്യാന് മടിച്ച ഗർഭിണിയായ ഗായികയെ വെടിവച്ച് കൊന്നു\nഗ്രാമത്തിൽ പരിപാടി അവതരിപ്പിക്കുന്നതിനിടെയാണ് സാമിനയ്‌ക്കു നേരെ വെടിവയ്‌പ്പുണ്ടായത്. ...\nകൊല്ലുന്നതിന് മുന്‍പ് ആ പൊലീസുകാരന് അവളെ ഒന്നുകൂടി ബലാത്സംഗം ചെയ്യണമായിരുന്നു!\nആസിഫ ബാനു- കശ്മീര് ഒന്നാകെ ചര്‍ച്ച ചെയ്യുന്നൊരു പേരാണിത്. രണ്ട് പൊലീസുകാര് അടങ്ങുന്ന ...\nശ്രീജിത്തിന്റെ കസ്റ്റഡി മരണം; പരമേശ്വരന് മൊഴി മാറ്റിയത് സി പി എമ്മിന്റെ സമ്മര്‍ദ്ദം മൂലമെന്ന് മകന്\nവരാപ്പുഴയിൽ യുവാവ് പൊലീസ് കസ്റ്റ‍ഡിയിൽ മരിച്ച സംഭവത്തിൽ വ്യാജ മൊഴി നല്‍കാന് പരമേശ്വരന് ...